
Nuanţată mai e natura 
umană... 


xclamaţia din titlu e, desigur, 
=: banalitate, dar și banalităţile 

trebuie uneori subliniate și, 
eventual, ilustrate. Ea trimite imediat 
la versiunea colocvială, „mare e grădina 
Domnului!”, dar este mai acoperitoare 
și mai neutră, nu are înţelesul peiorativ- 
bășcălios ale acesteia din urmă. Se 
găsesc nuanţe peste tot și de toate 
felurile și, ceea ce este în același timp 
mai fascinant (literar) și neliniștitor 
(social), combinaţii de nuanţe, de tușe 
luminoase și întunecate, contradicții 
vădite (nu numai pentru așteptările 
noastre, ci și pentru o logică deloc 
sofisticată), într-un caleidoscop care 
nu mai garantează nimic, de pildă, 
existenţa vreunei combinaţii de 
principii—date biografice-trăsături 
de caracter-apucături care să nu fie 
atestată. Ar ieși o veritabilă comedie 
umană doar enumerând asemenea 
„perechi interzise”, oximoroane morale, 
psihologice, sociologice de genul 
(exagerând, dar nu foarte mult) bruta 
care ascultă Albinoni, poetul arghirofil, 
fizicianul bigot, politicianul care 
se gândește mai mult la generaţiile 
următoare decât la alegerile următoare 
(scuze, m-a furat condeiul/tastatura, 
asta vine dintr-o vorbă a lui Churchill, 
care spunea că, într-un asemenea 
caz, politicianul devine om de stat...), 
cleptomanul moralist. Literatura adoră 
asemenea combinaţii, iar realitatea 
ţine cu succes pasul cu ficţiunea. 
Pe alocuri, pot depune mărturie, 
inclusiv din preajma revistei. 

Câteva cazuri, care pot deveni chiar 
studii de caz, mă preocupă, pentru că 
sunt des întâlnite și, într-un anume sens, 
pilduitoare pentru vremurile în curs. 


e pildă, în primii ani de după 
[)evoute ne ieșea peste tot 

în cale (și e și acum destul 
de frecvent) comunistul cu comportare 
anticomunistă. Desigur, e greu de 
„cântărit” corect. Cameleonism sau 
convertire autentică? Oamenii se mai 
schimbă, se mai lămuresc, află, se 
maturizează, activistul din tinereţe poate 
face o piruetă ideologică sinceră, de 
adâncime, e de apreciat o asemenea 
evoluţie, de preferat 
mult invocatei 
„încremeniri în 
proiect” — dar poate fi 
și o profitabilă aliniere 
la ideologia (vorba 
vine) zilei, priceperea 
de ieri pusă la lucru 
în contextul de azi, 
darwinism politic 
scris în „genele” 
comunistului de ieri 
propovăduind azi 
sau practicând (e, 
desigur, mai profitabil!) 
capitalismul, sau doar 


Sula fa PĂUN 





„evoluţionism” scris în „caietul de sarcini”, 
că vor mai fi existând și actori, scenariști, 
regizori... 


dinainte e anticomunistul cu 

comportare comunistă. Apare 
des la televizor și în presă. E un discipol 
indirect al „clasicilor”, produs direct al 
mentalităţii „revoluţiei permanente” și al 
sloganului „cine nu e cu noi e împotriva 
noastră”. Vehemenţa, judecata tranșantă, 
sumară, nu sunt total justificate nici „în 
vâltoarea evenimentelor”, acum, la un 
sfert de veac de la Revoluţie, par cu atât 
mai nepotrivite atunci când se manifestă 
la nivel de persoană, identificată cu 
dosarul, și acela parţial citit. Cutare este 
(atenţie!, este, nu a fost) comunist, nu 
vreau să am de a face cu el, nu trebuie 
publicat, nu mă interesează — lipsește 
„trebuie trimis la Cana!”, pentru 
că nu mai există Canalul... O politică 
de cadre la nivel mai mic, nesistematică, 
dosarul (citit parţial — insist) mai important 
decât omul, opera, activitatea. Poate 
bună-credinţă grăbit exprimată, poate 
doar capcana unui mod facil de a ieși 


| maginea în oglindă a celui 


în evidenţă. (Desigur, e cu totul altceva 


discuţia despre comunism sau despre 
situația moral-juridică a unui cetăţean, 

fie el comunist sau nu, aici discut despre 
graba categorisirii și condamnării unei 
persoane, nu despre condamnarea 
comunismului ca atare, a relelor sale 

de principiu și a celor din „implementările” 
de până acum.) 


ai adaug, pentru că seamănă 
din multe puncte de vedere 
cu cel dinainte, creștinul 
(practicant chiar) trufaș și agresiv. 
Adesea (dar nu totdeauna), cu adevărat 
instruit în domeniu, „ostaș al Domnului” 
care poate vorbi erudit despre iubirea 
creștină, dar care ilustrează la orice pas 
spusa lui Eminescu cum că „de două mii 
de ani ni se predică să ne iubim și noi ne 
sfâșiem cu orice prilej”. Judecă pătimaș 
și maniheist, folosind cuvinte tari, 
substituindu-se Judecătorului de Apoi, 
nu trimite la Canal, ci la o Gheenă 
definitivă, menită a-i arde pe cei care 
nu-i plac, care nu-l aprobă în cine știe 
ce detaliu mundan sau scripturistic. 
Bineînţeles, lista este mai lungă. 
Las psihologilor și literaţilor plăcerea 
să o continue, închei cu speranţa că nu 
voi fi afurisit, trimis la Canal sau în focul 
Gheenei din cauza acestor rânduri... 

Toate- -s vechi și nouă toate... 


eniturile statului, percepute asupra 
contribuabililor, deci asupra alegătorilor, sunt 
plata pe care cetăţeanul o dă pentru a primi 
în schimb servicii echivalente. Ce servicii echivalente 
ne dau Adunările care-și pierd vremea în discuții 
zadarnice, votând însă cu iuțeala aburului legile cele 
mai importante, care ar trebui mult timp studiate? 
Ce servicii echivalente pot restitui miniștrii schimbaţi 
de treizeci și șase de ori în patru ani de zile? Ce 
servicii echivalente pot face niște oameni care nu 
știu nimic afară de Cod și ocupă cu toate acestea 
funcțiuni de directori de drum de fier, pentru care se 
cer cunoștințe tehnice? Ce servicii echivalente pot 
face societății oameni cu câte patru clase primare 
deveniți directori de Bancă Naţională? Astfel 
suma neproporţionat de mare care se ia în fiece 
an din averea comună, în loc de a se întrebuința 
la dezvoltarea vieţii economice și de cultură a 
populaţiunilor, se împarte în sinecure mari și mici 
pentru o clasă de oameni fără știință, fără merit, 
care, tocmai pentru că n-au nici una, nici alta, 
s-au constituit într-o societate de exploatare 
pentru care toate mijloacele de-a veni la putere 
sau de-a se menţine sunt bune. 

Morala publică cată să sufere mari scăderi 
prin asemenea stare de lucruri. Tânărului nu 
i se mai zice: „Invaţă sau muncește ca să înaintezi!”, 
ci, prin exemplele ce se dau, i se zice: „Conspiră, 
calomniază și vei ajunge om mare în România”. 
Astfel vedem că raţiunea pentru care s-a ridicat 
în anii din urmă o mulţime de oameni la rangurile 
cele mai înalte e un act de rebeliune, un cuvânt 
de insultă la adresa Domnitorului, un pasquil 
și altele asemenea. 

Pe de altă parte, interesele agricole atârnând, 
în ţara arbitrariului administrativ, tocmai de 
administraţie, alegătorii sunt în mare parte 
puși la discreţia urelor și persecuțiilor 
administrative. Pe lângă asta statul 
dispune de atâtea funcţii și favori pe 
câţi oameni sunt în ţară care știu scrie 
și citi! Astfel administraţia consistă nu în 
muncă, în servicii echivalente cu sumele 
bugetului, ci în precupeţire de voturi. 

Cine suferă mai mult prin această 
stare de lucruri sunt elementele 
muncitoare și sănătoase ale naţiunii 
noastre, sunt toţi acei care nu aspiră 
la privilegii și sinecure, ci trăiesc din 
produsul muncii lor proprii. Tocmai în 
clasele pozitive ale naţiei se observă 
o scădere continuă a averii. Sub fel de 
fel de forme ingenioase |i se sustrage 
acestor clase până și cel din urmă ban, 
pentru a întreţine cu el luxul unor nulităţi 
ambiţioase, incapabile de muncă, precum | 
sunt incapabile de dreptate și de adevăr. 
Dar mai mult încă: elementele românești, 
populaţia istorică a ţării e stoarsă pentru 
întreţinerea plebei internaţionale a 
apologiștilor lui Blanqui, o plebe fără 

patrie hotărâtă și fără naţionalitate hotărâtă. 

E timp ca orice inimă patriotică să se miște la 
priveliștea mizeriei generale produsă prin cupiditatea 
populaţiei flotante a acestei ţări. Precum facem 
deosebire între „român” și „străin”, am ajuns a face 
o deosebire între „român“ și „roșu“. Ca o ceată de 
cuceritori străini au năvălit asupra ţării, constituie 
stat în stat, consideră ca inamici pe toţi cei ce nu 
împărtășesc apetiturile lor, consideră populaţiunile 
ca pe o turmă bună de exploatat. (...) 

(Timpul, 6 ianuarie 1881) 


elelalte negustorii mai sunt cum sunt. 
( Dar plătești mai mult decât face obiectul 
cumpărat? Nu face nimic. Te înveţi minte 

și altă dată deschizi ochii-n patru ca să vezi pe 
ce dai banul. Negustoria de vorbe însă și prăvăliile 
de principii sunt cele mai rele din toate, căci ești 
în pagubă chiar de ţi se oferă gratis fructele 
talentului (...). 

Noi nu suntem dintre acei care laudă trecutul 
în mod necondiţionat. Dar să vedem cum era 
acel trecut? 

Sigur e că populaţia se înmulţea pe atunci 
în mod regulat, astăzi ea descrește. 

Țăranul se hrănea mai bine și muncea mai puţin. 
Azi muncește mai mult și se hrănește rău. (...) 

Așadar 8 1/2 milioane lua guvernul așa-numit 
al boierilor de la exploatatul popor; în Moldova 
cam tot pe atâta, deci, luând maximul, ajungem 
la 17 milioane de franci pentru România întreagă. 
De impozitele acestea statul putea să facă o 


întrebuințare bună sau una rea; bună când restituie 


publicului servicii echivalente cu valoarea pe care 
acesta o dă; rea, când risipește această valoare 
fără a-i restitui nimic. 
Ce servicii i se dădeau populaţiunii în schimb 
- pentru aceste 17 
"| milioane? Nu erau 
tribunale, nu era 
o administraţie 
mai bună decât cea 
actuală, nu erau școli 
i în care patrioţii actuali 
îi] învățau ceea ce știu 
i] azi, nu era poliţie? Ce 
"| nu era din atributele 
esenţiale ale statului? 
Se jefuiau oamenii 
pe uliţă, se spărgeau 
prăvăliile, se făceau 
atentate? Nu. 
;] Cu acele mijloace 
| minime se întreţineau 
] serviciile publice 
ieftin, cum se cuvine 
-] unui popor sărac, 
“| compus în maxima 
“| lui parte din cultivatori 
] agricoli și din mici 
manufacturieri. 

Cu vremea ar 
fi venit toate pe 
o cale mai bună, 
căci nu trebuie 
să uităm 
că Domnia 
naţională era 
tânără și venise 
imediat după o 
epocă tot liberă 
ca cea de astăzi, 
după epoca 
fanarioților. Și 
fanarioțţii, ca și 
roșii actuali, nu 
cunoșteau alţi adversari în ţara asta decât pe boieri. 
An cu an și domnie după domnie n-aveau altă grijă 
decât a știrbi din drepturile politice ale boierilor. 
Exploatatori și exploataţi? Stăpâni și robi? 
Boieri și români? Concedeţi că, dacă ar fi voit chiar 
să exploateze, după cele de mai sus, nu se prea 
pricepeau la aceasta; dac-ar fi voit să stăpânească, 
nu s-ar fi dezbrăcat de buna lor voie de drepturile 
lor, și dac-ar fi voit să nu fie români, n-ar fi putut 
să fie altceva decât români. (...) 

Dar boierii au avut și ei relele lor? Desigur le-au 
avut, ca orice oameni din lume. Cea mai mare vină 
însă faţă cu ţara și cu naționalitatea lor, precum 
și faţă cu ei înșiși, a fost că v-au crezut pe d-voastră. 
Din momentul în care de buna lor voie s-au 
dezbrăcat de drepturile politice pe care cu durere 
de ţară le întrebuințau, de atunci a început era 
datoriilor publice, a exploatării neomenoase a ţării 
și a locuitorilor ei. Și această mare și incalificabilă 
vină, de-a vă fi crezut pe d-voastră, de-a fi crezut 
că din oameni fără tradiţii hotărâte, fără patrie 
hotărâtă și fără naţionalitate hotărâtă poate ieși 
ceva acătării, această vină au espiat-o pe deplin: 
de aceea boieri nu mai există. 

Dar d-voastră, care luaţi pentru stat de zece 
ori pe atâta pe cât luau boierii, restituiți sub altă formă 
lefile ce vi se dau? Țăranul care avea zece oi are azi 
o sută? Cel care avea o pereche de boi are azi zece? 
Cel ce exploatează zece pogoane exploatează azi 
o sută? Nu. Din contra, numărul obiectelor trebuitoare 
populaţiunii rurale, averea populaţiunii rurale scade 
pe zi ce merge tot mai mult. (...) 

(Timpul, 10 ianuarie 1881) 





În adevăr societatea modernă, pentru a-și asigura 
mersul ei regulat, cere de la demnitarii publici a căror 
inteligenţă n-o poate constata altmintrelea, învăţătură. 
Noi înșine am zis: din generaţia trecută s-a ales 
tot ce se putea alege bun; aproape toți fruntașii 
partidelor politice îi aparţin ei. Va să zică criteriul 
pe care timpul îl oferă prin zecimile de ani petrecuţi 


în serviciul țării e și pentru noi și pentru oricine 


suficient spre a dovedi inteligenţa și caracterul 
unui om. Acest criteriu al timpului aparține însă 
trecutului. (...) 

(Timpul, 14 ianuarie 1881) 

Horia BĂDESCU 


um scriam nu demult, 
( tot în acest colţ de 
pagină, nu suntem 
decât ființe de memorie. Nu 
| existăm ca ființe cugetătoare, 
P „| cu conștiință de sine, decât 
| 4 E pi graţie informaţiilor despre 
== . —— noi și despre lume, pe care 
fantasticul computer cu care ne naștem, creierul 
omenesc, ni le restituie în fiece zi. Graţie ei, 
memoriei, spiritul se recâștigă pe sine, odată cu 
lumea pe care lumina o redă ei-însăși. Graţie ei, 
sufletul se reamintește în splendida, magmatica 
lui curgere spre a fi. Graţie ei, nu suntem o turmă 
de clone, ci un ocean de identități, care se reclamă 
și cer a fi recunoscute în unicitatea lor, în pofida 
tuturor intereselor și presiunilor globalizării. 

In fapt, ar trebui să vorbim despre niveluri de 
memorie care alcătuiesc această țesătură de plinuri 
și goluri informaţionale, interșanjabile după poruncile 
spiritului, proiectându-și și rezolvându-și tensiunile 
unul într-altul, sprijinindu-și ființarea prin subtilitatea 
interconectării lor. Avem o memorie ontologică, 

o memorie biologică, o memorie a sufletului și o 
memorie istorică. Avem o memorie a cuvântului 

și una a tăcerii, ba chiar o memorie a memoriei și o 
memorie a uitării. Și, așa cum sângele este memoria 
trupului nostru, Dumnezeu este memoria sufletului. 
lar adevărata memorie istorică este memoria faptelor 
semnificative, a sensurilor, a paradigmelor care 




























la Universitatea Bucureșteană fuseseră 

fascinate de trei mari profesori. Mai întâi, 
de Nicolae Iorga, care a marcat conștiința universi- 
tară printr-un „moment profetic și dionisiac”, apoi, 
un mic accent, „metafizic și apolinic”, 
a pus pe tenacitatea studioșilor Vasile 
Pârvan. „Generaţia 30” s-a aflat definitiv 
cucerită de personalitatea socratică 
a lui Nae lonescu și va rămâne așa 
până la începutul războiului, în anii 
1940, când profesorul moare tânăr. 
Nae lonescu, un aristocrat al spiritului, 
încălca programa universitară, eseizând 
liber despre posibilitatea mântuirii prin 
credinţă și despre inaderenţa fiinţei 
umane la iubirea absolută, despre 
„problemele individuale” și, mai ales, 
despre experienţă ca sursă a vieții 
spirituale, considerând cultura „operă 
de adâncire personală și, prin urmare, 
de diferenţiere”. 

Antioratoric, nonemoțional, ironic și 
antiprofetic, mai degrabă familiar decât 
solemn, paradoxal și deloc sistematic, 
el descoperă înaintea existenţialiștilor „ființa” 

ȘI „nelinistea” omului modern. 

Intr-un articol publicat în 1941, Mircea Eliade 
încearcă să explice dinamismul antisistemic și 
socratismul profesorului Nae lonescu ca fundamente 
ale momentului spiritual 1922—1930: „Tot ce a 
dezbătut generaţia tânără în această vreme — 
experienţa, aventura, ortodoxia, autenticitatea, trăirea 
— își găsește rădăcini în ideile profesorului Nae 
lonescu. Sufletul românesc nu se putea găsi pe sine 
fără drame, fără eșuări, fără experienţe. Nu te puteai 
întâlni cu tine prin cărți, prin metode, prin ideile altuia. 
Ca să poţi ajunge undeva, oriunde, trebuie înainte 
de toate să fii tu însuţi, să fii autentic. In această 
dramatică și necesară luptă pentru autenticitate — 
fără de care nimic nu se poate crea — profesorul Nae 
lonescu a jucat rolul de frunte. In timp ce alţi cărturari 
și scriitori se grăbeau să sistematizeze, el își continua 
conversațiile, lecţiile, fragmentele.” Să nu uităm că și 
Mircea Eliade va publica un volum de studii și articole 


D: la 1900, generaţiile de studenţi de 

Maestru și discipol, 
la amplitudinea spiritualității 





decurg din vieţuirea marelui organism al umanității. 
Ea se constituie din informaţia istorică prelucrată ca 
sens supus cugetării. Numai că sensul paradigmatic 
decurge din veracitatea informaţiei și din obstinaţia 
vehiculării acesteia. Exemplaritatea modelului poate 
fi însă una reală sau una indusă, construită dintr-o 
falsă valoare, pe principiul picăturii chinezești și 

a proiectării ei obsedante în prim-planul atenţiei 
publice. Pe această vicleană inducţie se bazează 
manipularea. Manipularea malignă, conștientă, sau 
cea inconștientă, benignă. (Dar când a fost vreodată 
manipularea benignă?) Aici 
se află cheia star-sistemului 
din epoca noastră, a star- 
sistemului care a invadat 

și otrăvit toate domeniile 
vieţii sociale, și nu numai, 
făcând din nimic bici și 

din mediocritate vedetă. 


ar nu despre asta 
[rau să vorbesc 

acum, ci despre 
memoria istorică. Evident, 
nu despre memoria cărților 
de istorie, care e factuală 
fără a fi cu necesitate 
semnificativă. Memoria 
istorică, subiectiv-colectivă, 
este o memorie homerică, 


din presă sub titlul Fragmentarium. 

Târziu, în anii '70, la Chicago, Mircea Eliade 
va publica un articol în revista Prodomos în care 
va sublinia că matrii filosofi, după Al Doilea Război 
Mondial — Heidegger, Jaspers, Gabriel Marcel, 
Ricoeur — vor dezbate problemele 
religioase, nu în sensul Sfântului 
1 Toma sau al lui Bergson, ci la 
modul degajat, publicistic, al lui 
| Nae lonescu. Marele profesor, 
| înainte de neașteptata sa 
dispariţie, lucra la două cărţi care 
ar fi însemnat versantul axiologic 
| al filosofiei românești: Comentarii 
la Epistolele Sfântului Pavel 
și Căderea în Cosmos. In timpul 
războiului, a fost anunţată o ediție 
postumă a operelor complete ale 
| lui Nae Ionescu, în douăsprezece 
| volume, dar au fost publicate 
numai trei: Istoria Logicei 
(București, 1941), cu o prefaţă 
- |de Vasile Băncilă, și Metafizica, 

“| 2 vol. (București, 1942-1943). 

= Dintre foștii studenţi ai lui Nae 

lonescu au ajuns mari personalităţi culturale Mircea 
Eliade, Emil Cioran, Constantin Noica, Octav 
Onicescu, Mircea Vulcănescu, Mihail Sebastian, 
D.C. Amzăr, George Racoveanu, Vasile Băncilă. 


comunistă, socotit un cap al mișcărilor de 

dreapta și creator al ideologiei de acest tip, 
Nae lonescu, lider de conștiințe, jurnalist și om de 
lume, beneficiază de pledoaria patetică a fostului său 
student, ajuns el însuși o personalitate de amplitudine 
internaţională. Autorul Noptii de Sânziene recunoaște 
amprenta structurantă, catalitică a lui Nae lonescu. 
Fidelitatea faţă de profesor este o formă de adeziune 
față de el însuși, faţă de treptele cunoașterii, faţă 
de ipostazele ascensiunii sale. 

S-ar putea admite că Mircea Eliade înțelege 
unitatea ca valoare de unicitate a personalităţii lui 
Nae lonescu, profesorul, filosoful, omul de cultură, 
ideologul, conducătorul de instituţii, omul cu spirit 


D) emonizat atâta vreme în perioada 


Cei trei sute 











eroică și mitică, fiind necesarmente paradigmatică. 
Ea nu se ocupă de exactitatea înregistrării faptului, 
ci de adevărul semnificației acestuia, pe care-l 
imaginează după nevoile sufletului colectiv. 

Or, setea paradigmatică a acestuia este atât 

de puternică, încât, uneori, memoria istorică scoate 
din scenă eroi la fel de exemplari precum aceia 

pe care-i așază în plină lumină. 

Memoria istorică europeană păstrează neștirbită 
amintirea bătăliei de la Termopile, a jertfei exemplare 
a celor trei sute de spartani conduși de regele 
Leonidas, iar epitaful lui Simonides: „Străine 
ce treci pe aici, te du și vestește la Sparta/ 
Morți noi zăcem după ce legilor ei ne-am 
supus”, se citește și astăzi cu aceeași emoție. 
Emoţia stârnită nu doar de măreţia jertfei, 
ci și de victoria patriotismului în fața 
mercenariatului. Căci unii luptau pentru aur, 
iar alţii pentru glorie și pentru pământul lor. 

Trei sute de bărbaţi curajoși, ţinând piept 
mulțimii nesfârșite a perșilor, murind cu toții 
pentru lumea helenistică și legile ei, asta 
ne spune memoria istorică. Numai că, alături 
de ei, în bătălia de la Termopile s-au aflat 
încă aproape șapte mii de greci, dintre care 
o mie cinci sute au rămas lângă spartani după 
trădarea lui Ephialtes, însoţindu-i în moarte. 
Memoria istorică avea însă nevoie doar de 
cei trei sute. Și i-a păstrat numai pe aceștia. 


Aureliu GOCI 


monden. Această complexitate 
tipologică nu rezultă din suma 
variantelor și variabilelor 
sale, ci dintr-o organizare 
psihologică misterioasă, 
dintr-o „forma mentis” excepţională. Admiraţia lui 
Mircea Eliade este atrasă de unicitatea, de specificul 
inconfundabil, de rezoluția de înaltă fidelitate, 
ale unei individualităţi creative și progresive. 

Trebuie să recunoaștem că eram obișnuiți cu 
ipostazele de maestru, de mare scriitor și profesor 
de audienţă mondială ale lui Mircea Eliade. Atitudinea 
de discipol, de învățăcel, propune un alt tip de 
complexitate, de identitate procesuală, în acumulare 
formativă. Nu vorbim de un simplu respect, nu 
de o venerație convenţională, ci de o comunicare 
spirituală misterioasă, de o vibraţie mistică interactivă. 


promovează dinamismul, experimentalismul, 
care nu tolerează pasiunile, slăbiciunile și 

tot ce grevează misionarismul doctrinar, în fond, o 
formă de totalitarism. Să ne amintim că „adolescentul 
miop” făcea exerciţii de voinţă, se întărea fizic și 
se perfecționa într-un fel de enciclopedism care nu 
aparținea epocii sale. Nevoia de un Maestru iniţiator 
se simte din adolescenţă, așa că descoperirea 
lui Nae lonescu vine ca un semn al destinului. 

Că această formulă s-a dovedit fascizantă, 
apropiată de activismul lui Mussolini, și că pusă 
în practică a generat odioase dictaturi vinovate 
de războaie și genocid, nu mai trebuie demonstrat. 
Dar nu filosoful Nae lonescu a fost vinovat de 
extremismul dreptei pe care el o motiva teoretic. 
El nu era un practician al vieţii publice, nu era 
nici măcar un om politic, ci un ideolog al extremei 
drepte, adept al confortului burghez și al prosperității 
prin ascensiune vocaţională și profesională. 

Mircea Eliade a avut de suferit din cauza 
partizanatului de dreapta din tinereţe, pe care 
I-a camuflat, l-a negat, și-a turnat cenușă în 
cap. Poate a pierdut și Premiul Nobel din cauza 
suspiciunii americane de a fi fost simpatizant al 
mișcării legionare, înrudită ideologic cu fascismul, 
indirect filogerman. 


N ae lonescu avea o viziune a lumii care 

Lumea ca un 


acea înarmată. Ne-am iluzionat că 
Pncreiorea Războiului Rece va însemna 
pace, poate chiar „pacea perpetuă, 
imaginată de abatele de Saint-Pierre, idee 
preluată ulterior în diferite strategii și conceptii 
care s-au înmulţit, de la Immanuel Kant încoace. 

Realitatea ne-a spulberat rapid iluziile și „demonii 
răzbunării, ai nemulțumirii, ai dorinţei de putere și 
influenţă au pus stăpânire pe lumea aflată într-o 
perioadă de euforie amestecată cu incertitudine. 
Francis Fukuyama, cel care clama „sfârșitul istoriei”, 
considerând că după încheierea Războiului Rece 
nu vor mai exista evenimente importante și totul 
va fi plictisitor, și-a reconsiderat punctul de vedere, 
pretinzând că a fost interpretat eronat. 

Atunci când a scris eseul, dezvoltat apoi în cartea 
Ciocnirea civilizațiilor, Samuel Huntington afirma că 
următoarele conflicte vor fi între civilizaţii. Afirmațiile 
sale au fost confirmate de papa loan Paul al 
II-lea, care aprecia că următorul război va fi 
unul religios. Cu toate acestea, unii analiști 
politico-militari afirmă că este un nonsens 
să credem că există confruntări în domeniul 
cultural. Oare putem elimina componenta 
culturală din războaie? Eu nu cred! Este 
adevărat că influența culturii în războaie a 
fost pusă în evidenţă mai puţin în lucrările 
de specialitate, dar ea este, cred eu, cea mai 
importantă, fiindcă este inclusă în toate celelalte 
componente — politică, diplomaţie, economică, 
financiară, tehnologică, informaţională, 
psihologică și militară. Din păcate, nivelul 
diferit de informare al oamenilor îi determină 
să perceapă doar, sau în principal, ceea ce văd 
(simt), adică forţa brută, care impresionează cel 
mai puternic prin victime și distrugeri de bunuri 
și valori materiale și spirituale. 

Este destul de ciudat că aproape toţi liderii 
de state și de guverne care declară că au ca 


și mondiale nu „văd” altă soluţie decât folosirea 
forței pentru îndeplinirea acestui obiectiv... Din 
această cauză, am impresia că suntem într-un cerc 
vicios, a cărui „rază” are aproximativ 2.000 de ani, 
pentru că se închide în Antichitate, cu menţinerea în 
actualitate a cunoscutului dicton „si vis pacem, para 
bellum.” Dacă luăm în calcul evoluţia ascendentă a 
intensității și letalităţii confruntărilor între comunităţile 
umane, poate că este mai aproape de realitate să 
ne plasăm într-o spirală a violenţei care s-ar putea 
închide printr-o elipsă care înglobează confruntarea 
supremă „toţi contra toți”, prezisă, printre alţii, de 
Thomas Hobbes. Acea elipsă ar putea conţine și 
„mormântul” ultimilor războinici, care continuă lupta 
pentru satisfacerea orgoliilor decidenţilor din gama 
celor care cred că numai ei au dreptate. Dacă 

ne întoarcem în timp, vom găsi suficient de mulți 
conducători care proclamau sus și tare „fiat iustitia, 
pereat mundus,” neţinând cont de suferinţele 

pe care le provoacă „sentințele” de acest gen. 

In prezent, stopăm violențele interetnice și 
conflictele civile folosind forțe care distrug nu numai 
vieţi și bunuri, ci și încrederea între comunităţile 
umane. Şi atunci, cum și când se va mai produce 
reconcilierea? Intervenţiile din Bosnia-Herţegovina, 
din Kosovo, din lrak, Afganistan, Libia și din 
alte zone ale lumii au „populat” harta globului 
pământesc cu conflicte înghețate, iar pacea 
este „păzită” de forțe înarmate internaţionale. 


sunt vinovaţii? Până unde se va ajunge cu 

violenta? Cine sau ce urmează? Sunt doar 
câteva dintre întrebările care se pun, în diferite limbi 
și moduri de către jurnaliști, analiști politico-militari 


VI ai multe întrebări decât răspunsuri. Cine 


activismul filosofic de dreapta și afilierea la școala lui Nae Ionescu. 

In jurul tânărului filosof se crease o largă emulaţie, în care a intrat 
până și un evreu, creator de prim rang, ca Mihail Sebastian (căruia Nae Ionescu 
îi va scrie prefața la epopeea iudaică De două mii de ani). In sfera concretului, 
lucrurile sunt mai amestecate, oricum centrifuge purismului doctrinar. 


D: aceste texte de tinereţe dovedesc fără tăgadă opţiunea sa pentru 


Li 





imens câmp de bâtălie 


Gen. Mihail ORZEAȚĂ 


și oameni politici cu funcţii de conducere în state 
și organizaţii internaţionale de pe diferite meridiane 
ale planetei. 

Toate răspunsurile furnizate comunităţii 
internaționale sunt incomplete și, implicit, parțial 


adevărate. Realitatea este relativ prozaică, dar crudă: 


interesele imediate și pe termen scurt ale unor lideri 
de state de a câștiga alegeri prezidenţiale, de a-și 
spori influenţa în rândul comunităţii internaţionale, 
de a-i ajuta pe oamenii de afaceri care îi susțin să 
câștige pieţe de desfacere, folosind „dreptul forței” 
în locul „forței dreptului”, sunt adevăratele imbolduri 
care îi îndeamnă la acţiune. 

Comunitatea internaţională este ținută permanent 
sub presiunea actiunilor de manipulare venite din 
Nord, Vest, Est și Sud pentru a recepta și accepta 
doar acele opinii care convin iniţiatorilor manipulării. 
Marile puteri se acuză reciproc de toate relele din 

— lume — de la imixtiuni 
subversive în treburile 
interne ale altor state 
și până la agresiuni 
deschise împotriva 
unor state 
independente. 
| Confruntat cu 
interesele divergente 
ale membrilor săi 
permanenţi, Consiliul 
de Securitate al ONU, 
forul de decizie în 


al organizaţiei 
mondiale, este pus 
|] în imposibilitatea 

] de a funcţiona 
"= corespunzător. 

>“ In aceste condiţii, 
' | liberul-arbitru și 
„dreptul celui mai 
tare” sunt „principiile” 
după care se ghidează statele puternice. 

Deși Sun Tzu — generalul chinez căruia îi este 
atribuită paternitatea cărţii Arta Războiului — și 
Pablo Coelho, în a sa carte Războinicul luminii, 
ne avertizează că un război prelungit îl distruge 
și pe învingător, „febra războiului” este în continuă 
ascensiune. Putem constata acest „simptom al 
contaminării” omenirii în Ucraina, în Caucaz, în Asia 
Centrală, în Asia de Sud-Est, în Orientul Apropiat 
și Mijlociu, în Africa de Nord și în alte zone ale 
lumii unde sunt conflicte îngheţate — adevărate 
răni cronicizate pe trupul comunității internaţionale. 


trebui să se știe, că violenţa naște violentă, 

liderii multor state preferă să folosească 
forța brută pentru rezolvarea unor probleme care au 
cauze politice, economice, sociale sau/și culturale. 
Istoria ne oferă suficient de multe exemple despre 
rezultatele războaielor, ale „exportului de revoluție”, 
ale „exportului de democraţie” și chiar ale 
intervențiilor pentru stoparea epurărilor etnice și 
pentru protecţia civililor împotriva utilizării forței 
excesive a guvernelor contra oponenților lor: victime 
umane, pierderi ireparabile ale patrimoniului cultural, 
ruinarea economiilor statelor și răni în sufletele 
„victimelor colaterale,” care au supraviețuit 
refugiindu-se din zonele de confruntări armate. 


Viu naște violenţă. Deși se știe, sau ar 


a conflictelor. Eliminarea sau cel putin 

atenuarea comportamentului agresiv și 
deviant al oamenilor se poate realiza prin educaţie. 
Oamenii educați sunt mai puţin vulnerabili la 


E ducaţia, „arma” de prevenire și soluționare 


Prin acest activism doctrinar, prin pasiunea angajării militante din tinereţe, 


exprimate în publicistica militantă, Mircea Eliade contravine teoriilor sale narative 
din proza fantastică, în care spaţiul conservă straturile de istorie și se poate 


Anul V 


probleme de securitate 


manipulare și vor găsi resurse 
interne suficiente pentru a 
rezista presiunilor de tot felul 
care se fac asupra lor prin 
metode subtile, insidioase sau 
brutale. Datele statistice arată 
și situaţii în care unele școli 
sunt acaparate de teroriști, 
manipulatori aflaţi în slujba 
acestora sau a grupurilor de 
crimă organizată. O situaţie de acest fel există în 
multe zone sărace din Pakistan. Deoarece numărul 
școlilor de stat este insuficient, iar cele existente 
presupun costuri pe care cei săraci nu și le pot 
permite, copiii acestora nu au altă șansă decât să 
meargă la școlile religioase, numite madrasa, prin 
care, de multe ori, se propagă islamismul violent. 
Intr-un scenariu sumbru, în care teroriștii și/sau 
grupurile de crimă organizată acaparează și mass- 
media, aceștia „vor distruge sistemul de educaţie 
universitară umanitară... [iar] școala și mass-media 
vor fi mai puternice decât tradiţiile și basmele 
bunicilor”. [1] Putem evita această situație prin 
realizarea și implementarea unor programe viabile 
de eradicare a sărăciei, a analfabetismului și a 
subdezvoltării. In caz contrar, discrepantele existente 
între statele bogate și cele sărace se vor adânci 

și „democraţia nu poate prinde rădăcini, dacă nu 
există un standard minim de instituții și de viaţă”. [2] 

Educaţia poate rezolva multe dintre problemele 
existente la nivel naţional, regional și mondial, 
determinând oamenii să renunte la unele obiceiuri 
nocive pentru ei și pentru generaţiile viitoare. Lărgirea 
orizontului cunoașterii prin educaţie va permite 
oricărui om să înțeleagă efectele comportamentului 
său și al celorlalţi semeni asupra mediului ambiant, 
asupra relaţiilor interumane și a celor intercomunitare, 
nu doar în prezent, ci și în viitor. 

De pildă, poluarea este, în primul rând, o 
problemă de educaţie și abia apoi un rezultat al 
lăcomiei, avariţiei și lipsei de bun simţ. Depozitarea 
lucrurilor de prisos și a resturilor de tot felul acolo 
unde le este locul — în containerele pentru reciclare 
sau în spaţiile amenajate pentru gunoi — este o 
manifestare a civismului și o atitudine firească de 
protecţie pe termen lung a mediului și a resurselor 
naturale. Poluarea aerului prin activități umane 
contribuie la încălzirea globală, la producerea 
fenomenelor meteorologice periculoase și la 
formarea ploilor toxice care ne afectează prin 
lanțul trofic și prin lichidele pe care le ingerăm. 

Educaţia permanentă este „arma” cu care 
pot fi învinși dictatorii, teroriștii și extremiștii 
care își bazează concepţiile pe confruntare 
și pe discriminarea între rase, sexe, etnii și religii. 

In prezent, confruntarea este preponderent 
psihologică, iar ţinta — minţile oamenilor, care 
trebuie să înțeleagă avantajele conviețuirii pașnice. 
Activismul nonviolent trebuie să ajute opinia publică 
să perceapă diferenţa între modul de viaţă bazat 
pe confruntare permanentă pe care îl promovează 
unii lideri și cel în care pacea, negocierea și buna 
înțelegere constituie baza soluționării tuturor 
problemelor individuale și colective. 

Ințelegerea celuilalt și nu „dezbină și stăpânește” 
trebuie să fie concepţia pe care se bazează 
guvernarea naţiunilor și a lumii. 


Note 

[1] Vladimir Volkoff, Dezinformarea văzută din Est, 
Editura Pro Editură și Tipografie, București, 2007, p. 59. 

[2] Boutros Boutros-Ghali, citat de Robin Wright 
în The Gap Between Haves and Have-Nots Is Growing, 
eseu publicat în 271st Century Earth, 1996, p. 35. 








produce ecranarea timpului. Personajele sale, posedate de o mitologie 
subconștientă, pline de luciditate, ajung, într-un târziu, să conștientizeze 

că mântuirea personală nu se realizează prin participarea la istorie. Mircea 
Eliade conturează un posibil portret al lui Nae lonescu, a cărui legendă „sperie, 
indignează sau intrigă”, profesor nonconformist și temperament eruptiv, ajuns 
să reprezinte spiritul socratic în cultura românească. 


Bibliografie: Mircea Eliade — File despre Nae lonescu, Crestomaţie de Gabriel 
Stănescu, Criterion Publishing, București, 2008. 

Lilica VOICU-BREY 


fost o vreme când 
A eaiccui loc cu 
rezonanță mitică 
în cultura românească, a 
strălucit sub pana măiastră 
a lui Alexandru Busuioceanu 
(Slatina, 10 iunie 1896 — Madrid, 23 martie 1961). 
Marele nostru intelectual interbelic, recunoscut 
și admirat pe plan internaţional datorită preocupărilor 
sale în materie de artă universală, s-a dedicat, cu 
aceeași rigoare și constanţă, artei românești. Deși 
nu a neglijat arta românească veche, asupra căreia 
„s-a aplecat cu interes și acuitate de vederi, deplin 
convins de importanţa ei, de necesitatea unei 
studieri metodice a domeniului, apte să reveleze 
surprinzătoare dimensiuni majore”, cum afirma 
Th. Enescu (Alexandru Busuioceanu, Scrieri despre 
artă, Buc., Meridiane, 1980, p. 219), o mare parte 
a studiilor sale în domeniu, cât și monografiile Iser 
(1930) — din colecţia „Apollo”, întemeiată și condusă 
de el la Editura Ramuri din Craiova — și Andreescu 
(1936) se referă însă la arta noastră modernă. 

In studiul Arta românească modernă (1933), 
reluat în Scrieri..., pp. 76-79, de unde voi cita, 
considerat de Th. Enescu ca „prima încercare 
serioasă de a structura o evoluţie a artei moderne, 
de la începuturile secolului XIX până la contem- 
porani” (p. 223), Busuioceanu atrage atenţia asupra 
momentelor-cheie în devenirea istorică a artei 
românești. Arăta atunci că în primele decade ale 
secolului al XIX-lea, „pe când primii artiști din ţările 
dunărene plecau, atrași de școlile din Occident, 
la Roma, Paris sau Munchen, arta se făcea încă 
în bisericile rustice din Valahia și din Moldova ca 
în arhaicele mănăstiri de la Muntele Athos”. Artiştii 
plecaţi „aveau să introducă în ţările române o viziune 
artistică nouă. [...] Arta românească părea ajunsă la 
o răscruce.” Contrastul se va face evident la sfârșitul 
secolului al XIX-lea în pictura celor mai de seamă 
personalităţi, Grigorescu și Andreescu, „mari virtuozi 
ai culorii și ai atmosferei”, „formaţi amândoi la 
Barbizon”. De la cei doi pictori și până la Luchian, 
„marele inițiator al colorismului românesc”, „niciun 
alt pictor nu avea să aducă o îndrumare nouă”. 
După Luchian, pictura noastră „este o artă care 
și-a descoperit deplin mijloacele de expresie”, ea 
este „modernă fără a pierde din autenticitatea care 
îi dă caracter și o situează precis în complexul artei 


alcicul se 
-, confundă 
astăzi cu 


pictura românească. 
Orăsșelul mărunt, 
răsfirat între faleze 
albe și unduiri dulci 
de golf trandafiriu, la 
tărmul nostru sudic, 
este, de mai bine 

de două decenii, locul 
de întâlnire a pictorilor 
noștri, chip familiar 

în pânzele lor de fiecare vară, model și maestru, 

în care arta românească își găsește încă inspiraţia 
cea mai fecundă. 

In pictura modernă, atât de legată de peisaj, există 
asemenea locuri din care vraja luminii și a culorilor 
izbutește să facă mari izvoare de creaţie. Barbizon, 
malurile Senei, Honfleur, Cassis sunt locuri care 
înseamnă pictura în plin aer, pictura impresionistă, 
sau, și mai scurt, pictura. Pentru arta românească, 
Balcicul nu e mai puţin. El este pictura noastră 
modernă, școala colorismului nou prin care arta 
noastră, eliberată de imagini învechite, se apropie 
de un alt înțeles al artei și izbutește să-și creeze 
chipul ei deosebit în pictura contemporană. 





Anul V 


urtea de ia Argeș 


europene”. lată cei doi poli: tradiţia artistică formată 
de Grigorescu și tendințele picturii moderne, între 
care „își va găsi desfășurarea întreaga școală actuală 
a picturii românești”. Pictura ultimilor cincisprezece 
ani, spunea Busuioceanu, care „manifestă o 
predilecție deosebită pentru peisaj și pentru un 
anume colorit local, a dat naștere unei școli noi. 

[...] Este școala care s-ar putea numi a orientaliștilor 
și a coloriștilor de la Balcic”. Prin urmare, unul dintre 
momentele-cheie, decisiv pentru devenirea istorică 

a artei românești, a fost descoperirea de către pictorii 
noștri a orășelului exotic despre care Busuioceanu 

va scrie mai pe larg în 1938, când putem verifica 
întărirea aceleiași : 

concluzii: „Balcicul 

a ajuns în acești 
douăzeci de ani 

din urmă ca un fel de 
școală fără seamăn a 
picturii românești. [...] 
Artiştii noștri au găsit 
în acest golf fericit 
ceea ce arta franceză 
a căutat neîncetat, 

de la Delacroix sau 
Fromentin, până la 
Cezanne, Renoir 

sau Matisse”. 


lui Busuioceanu spre această concluzie 

punându-le la îndemână textul „De la 
Grigorescu la pictorii Balcicului”, apărut în România 
(București), an |, nr. 40, 11 iulie 1938, p. 3, ilustrat cu 
pânza lui G. Petrașcu, Balcic, 1914. El a fost reluat de 
autor, sub titlul „Balcic”, în 1960, la solicitarea revistei 
România (New York), an V, nr. 52, septembrie 1960, 
pp. 6-7, ilustrat cu o vedere din Balcic și cu două 
pânze: N. Dărăscu, Peisaj la Balcic, și P. lorgulescu- 
Yor, Golful Balcicului. Textul din 1938 a fost reeditat 
în Scrieri... (1980), pp. 89-92, sub îngrijirea lui Th. 
Enescu și a fiicei autorului, Oana Busuioceanu, care, 
probabil, nu cunoscuseră versiunea din 1960. Chiar 
și cunoscând-o, vremurile potrivnice i-ar fi împiedicat 
s-o amintească. Deși nu vorbesc de alte modificări 
în text în afara actualizării limbii, ei au fost obligați 
— tot vremurile! — să recurgă la anumite subterfugii 
și chiar la omisiuni. Cum ar fi putut atunci să spună, 


N. sili ca Le 
| i invit pe cititori să descopere parcursul 


Peisajul în pictura românească n-a cunoscut, 
până la descoperirea Balcicului, alt sens decât cel 
pe care i l-au dat Grigorescu, Andreescu și Luchian. 
Mai mult de o jumătate de veac, pictorii au repetat 
imagini rustice sau câmpenești, în care, fără voie, 
penelul lor a căutat culorile grigoresciene și a zugrăvit 
priveliștile în pulberea însorită a pânzelor maestrului 
de la Câmpina. Barbizonul sta înapoia viziunii 
lor. Pădurea albăstruie de la Fontainebleau, ca și 
orizonturile fine și tremurătoare din lle-de-France, 
se puteau recunoaște în imaginile de acasă 
ale pictorului nostru, așa cum le recunoaștem 
de atâtea ori și în priveliștile olandeze ale 
unui Maris sau la crângurile dunărene ale unui 
Pettenkofen, contemporani care au dus viziunea 
Barbizonului și pe alte meleaguri ale Europei. 


peisajul românesc căpăta și o nuanţă 

particulară, care era a locurilor și a priveliștilor 
noastre. Sub cerul nostru, lumea se îmbracă în 
transparenţe aurii și în nuanțe rare, care sunt ale 
arşiței și ale pulberii noastre. Priveliștea e tivită 
de aureole sau e impregnată de vibrații aeriene, 
care poartă în ele, parcă difuză, și lumina și umbra 
acelorași imagini. Sub penelul altor pictori, același 

| n pictura lui Grigorescu și a lui Andreescu 


Balcic — „golful fericit, 
cu o mie de fețe și o mie de vrăji 

referindu-se la Balcic, „la țărmul nostru sudic”, sau 
„orășelul abia intrat în stăpânirea românească”?!... 
La rândul meu, am actualizat limba și am introdus 
câteva rectificări efectuate de autor în 1960. Din 
dorința de a reda cât mai fidel textul original, nu am 
reținut corecturile de stil din 1960. Mi-am permis să 
menţionez numele pictorului Hrandt Avachian (1900- 
1990), care nu apare în 1938, dar figurează în 1960. 
Autorul nu a ezitat, în 1960, să-și mențină 
afirmaţiile din 1938. De fapt, cu câteva excepţii, cele 
două texte coincid. Corecturile de stil (1938: „orășelul 
mărunt, răsfirat între faleze albe”; 1960: „orășelul 
mărunt, risipit între faleze albe” etc.) sau micile 
modificări provocate de folosirea 
verbelor la trecut nu sunt de 
natură să facă din al doilea text 
un text nou. Și totuși, a vorbi 
la trecut nu însemna numai 
schimbarea timpurilor verbale, 
implica referiri la un trecut 
fu] ireparabil. Acest lucru îi stârnește 
îî*|] sentimentele, pe care le exprimă 
i în două adăugiri. Astfel, el începe 
prin a-și exprima o îndoială 
firească: „Nu știu ce o fi 
însemnând azi Balcicul în 
Bulgaria. Poate puţin. Poate 
| nimic.” La finalul textului, 
referindu-se la Balcic ca la „ecoul 
unor ani foarte fecunzi ai picturii românești”, observa: 
„Acest ecou se stinge azi, atins de întoarcerea bruscă 
a unor vânturi care suflă dinspre alte orizonturi și 
schimbă faţa lucrurilor”; „marea a dispărut cu totul din 
pictura românească”; fără Balcic, „pictorii nostri nu 
mai cunosc alte ape mai întinse decât bălţile Dunării”; 
„mai gravă decât această reducere de orizonturi e 
secătuirea mijloacelor de expresie” în această „epocă 
de naufragiu, care întoarce pictura noastră cu o 
jumătate de secol înapoi”. Metamorfozele textului din 
1960 sunt în acord cu evenimentele istorice și pun în 
valoare trăirile sufletești ale autorului. Cu pios respect 
pentru Busuioceanu, nu asupra trăirilor vreau să 
atrag acum atenţia cititorilor, ci asupra opiniei avizate 
a istoricului de artă. lată de ce propun textul din 
1938. Trebuie, totuși, să-l înțelegem. Cum ar fi 
putut să privească înapoi fără mânie, fără regret 
și nostalgie, atunci când vorbea despre un loc unde, 
asemenea reginei Maria, își lăsase zălog inima?... 





De la Grigorescu la pictorii Balcicului 


Alexandru BUSUIOCEANU 


peisaj ar fi putut duce la realizări impresioniste. 
Calitatea aerului ca și a luminii ar fi putut îngădui 
acest fel de pictură. Grigorescu și Andreescu aveau 
să se oprească însă la imaginea mai solidă a unui 
plein-airism în care paleta se subțiază deseori până 
la străvezii irizări de lumină, viziunea pictorului 
rămânând totuși destul de consistentă și atașată 
mai mult chipului material decât jocului de atmosferă 
al lumii zugrăvite. 

Luchian avea să înnoiască această imagine, care 
stăruia în pictura noastră, sub penelul mai tuturor 
artiștilor. Ochiul său arzător de pasiune pentru lumea 
colorată avea să treacă aproape peste aceleași 
priveliști care fuseseră și ale lui Grigorescu. Crânguri 
însorite pe spinări de dealuri, drumuri de ţară cu 
mici case albe înconjurate de livezi, sălcii la marginea 
unei bălți sau interiorul somnolent al unei curți 
de mănăstire. Dar viziunea lui, mai intensă și mai 
clară, gata să se aprindă în jocul brusc al unei culori 
înflăcărate, sau să învăluie imaginea în atmosfera 
pură a unei lumini strălucitoare, detașa orizonturi 
și contururi netede, limpezea atmosfera, da accent 
culorilor, zugrăvind în materia onctuoasă sau 
catifelată a penelului sau a pastelurilor sale lumea 
unui temperament senzual îndrăgostit de expresia 


intensă a culorilor și de strălucirea lor materială. 
e 








Homo sapiens 





Luchian, era însă tălmăcirea unor viziuni 

personale, care nu putea rămâne multă 
vreme, fără primejdie, un izvor de inspiraţie pentru 
arta românească. Peisajul lui Grigorescu, mai cu 
seamă, virtuozitatea de maestru a pictorului, ca și 
farmecul imaginilor create de el, au dus la rezultatul 
de a fi dat mai tuturor artiștilor aceeași viziune despre 
peisajul nostru, muiată în aceleași culori și învăluită 
în aceeași atmosferă. Răsfoiesc o serie de cataloage 
de expoziţii dintre 1905 și 1915 și regăsesc în toată 
dezolarea ei această pictură mortal grigoresciană, 
care stăruia ca o obsesie în pânzele pictorilor noștri 
din acea vreme. Pajiști înverzite, cu ciobani rezemaţți 
în bâte (asemenea ciobani începuseră să apară și în 
sculptură!), șatre de ţigani pe câmpuri, case țărănești 
la drumul mare, colţuri de mahala pitorească, 
crânguri, fete torcând, sau apusuri glorioase cu care 
de boi venind încet prin pulbere. lar când se întâmpla 
ca priveliștea românească să nu mai pară 
satisfăcătoare, pictorii noștri plecau peste 
graniță, tot pe urmele lui Grigorescu, la Vitre, 
la Fougeres, în colţuri de Bretanie umedă și 
crepusculară, unde maestrul lucrase altădată 
tablouri memorabile. Era un grigorescianism 
fără leac, care bântuia pictura, tot atât de 
lânced și de obosit ca și eminescianismul 
sau coșbucianismul care făceau să adoarmă, 
în aceeași vreme, și literatura română. 

Atunci a apărut în pictură, la început 
ca o curiozitate întâmplătoare, mai apoi 
ca un element statornic care a chemat 
privirile tuturor artiștilor, chipul cu o mie 
de feţe și o mie de vrăji al Balcicului. 

Cei dintâi artiști care l-au cunoscut, în 1913, 
coborâseră pe albele lui drumuri, în haină 
militară. Orășelul turcesc ascuns în râpe, 
răsfirat printre maluri înalte rotunjite ca niște 
spinări de cămilă și ridicând minarete ascuţite 
la marginea golfului, pe care dansau caice, 
le-a apărut ca un colţ uitat de Orient romantic, 
adormit din vremuri pe această coastă argintie 
și neatins încă de lumea din afară. La picioarele 
falezelor albe, marea se întindea în sclipiri de 
azur, care veneau să se stingă încet la ţărmul arcuit. 
Soarele poleia zarea și făcea strălucitoare coasta, 
pe care orășelul se ridica în terase. Case albe, 
trandafirii, galbene, albăstrui se arătau, unele 
deasupra altora, cu streșini de olane trase peste 
geamlâcuri și cu pridvoare închise de zăbrele 
împletite. Câte o geamie răsărea dintre salcâmi, cu 
un minaret subţire încins de un foișor ca un turban. 
Câte un acoperiș boltit de baie turcească, sau câte 
o curte de han clădită numai din scări și pridvoare 
de lemn, ca la caravanseraiurile Orientului. lar 
pe străzile tăcute care urcau și coborau în piața 
orășelului umbrită de salcâmi, la cișmele sau în 
cafenelele pescărești din port, o lume colorată se 
mișca fără grabă, cu turbane, cu șalvari, cu feregele, 
înflorind și mai mult decorul și amintind de ţărmuri 
însorite asiatice sau egeene. 


Pine lui Grigorescu, ca și peisajul lui 





Cu acest chip de exotism romantic, cu minarete 
și geamii, cu turci și turcoaice a intrat întâi Balcicul 
în pictura românească. În desenele și acuarelele lui 
Iser, de prin 1913, orășelul abia intrat în stăpânirea 
românească venea să surprindă cu farmecul său 
de Orient inedit, care trimitea cu gândul la pictura 
lui Delacroix sau la orientaliștii de altădată. 


și țărm înflorit de Orient. Era și o revărsare 

de lumină strălucitoare, multicoloră, 
schimbătoare, care făcea din el o a 
fără pereche și un izvor de - 
încântare nesfârșită pentru 
ochiul ademenit de peisaje 
însorite. Curând, ţărmul 
scăldat de mare, falezele 
înalte strălucind de 
reverberaţii, amestecul 


Ban nu era însă numai lume turcească 


de culori al caselor 
și al formelor orașului 
au apărut în pânzele 
pictorilor noștri atrași 
rând pe rând și 
reţinuţi de frumusețea 
i nouă a acestui colţ 

i] îndepărtat de lume. 
îl Printre cei dintâi, 
Petrașcu a încercat 
să-i prindă chipul, 

în intense culori 
arzătoare, în 

care senzualitatea 
nababă a paletei artistului se întâlnea firesc cu acest 
neașteptat miraj de Orient. Impresionismul apoi, 
proaspăt încă în pictura românească, căutându-și 
până atunci inspiraţia pe alte meleaguri, în Franţa, 

la Venetia sau în Japonia, se întorcea acum către 
ţărmul nostru, încărcându-și paleta cu jocurile de 
lumină și culoare ale Balcicului. După Alexandru 
Satmary, care fusese un pionier modest al acestor 
locuri, avea să vină Steriadi, mai pe urmă Dărăscu, 
așternând în culori subţiri și nuanţate imaginea unui 
Balcic tremurător și aerian. Pe urmă, același Balcic 
avea să împrumute și alte chipuri, sub penelul mai 
apăsat, mai transparent sau mai colorat al altora, 
arătându-se mereu nou și mereu plin de ispite pentru 
ochiul celor care își căutau în el inspiraţia. Arabesc 
de siluete neted conturate în culori clare și dulci avea 
să dea Teodorescu-Sion, în pânzele sale cu vederi 
din port și de la țărm; imagini străvezii și învăluite de 
o poezie ușor gânditoare aducea Rodica Maniu, în 
lucrări de acum vreo câţiva ani; aglomerat și intens 





avea să zugrăvească aceleași priveliști Bunescu, 
atras mai mult de concretul culorilor decât de vibrația 
lor în atmosferă; apoi, mai limpede, mai înflorit, 
Tonitza avea să dea un Balcic usor muiat în soare, 
cu frunzișuri delicate printre acoperișurile roșii și 

cu moi lumini trandafirii în atmosferă. Rând pe rând, 
aproape toţi artiștii, Ștefan Dimitrescu, Șirato, Mutzner, 
Iorgulescu, Hrandt, Ghiaţă, Lucian Grigorescu, până 
la cei tineri sau veniţi pe urmă, aveau să treacă prin 
aceleași locuri și să se întoarcă neîncetat, reluând 
fiecare cu altă paletă și cu altă viziune priveliștile 


însorite și pline de culoare ale țărmului minunat. 


Balcicul a ajuns astfel în 
acești douăzeci de ani din 
| urmă ca un fel de școală fără 
seamăn a picturii românești. 
Experiențele noi ale artei, de 
la impresionismul pătruns în 
pictura noastră acum două 
decenii și până la colorismul 
sau căutările pentru o artă 
mai sintetică din vremea din 
urmă, totul a fost încercat sau 
realizat în acest peisaj, ajuns 
familiar picturii românești. 
Descoperirea lui a însemnat 
părăsirea locului comun grigorescian și introducerea 
în pictura noastră a unor teme noi, inepuizabile, 
asupra cărora și-au putut face încercarea toate 
formulele de artă și toate temperamentele. Marea, 
lumina, formele capricioase ale naturii, coloritul 
oriental s-au găsit adunate într-un singur loc pentru 
a ispiti îndelung pictura noastră. Artiştii noștri au 
găsit în acest golf fericit ceea ce arta franceză 
a căutat neîncetat de la Delacroix sau Fromentin, 
până la Cezanne, la Renoir sau Matisse. 


noștri cu o mie de chipuri și o mie de 

aspecte inedite. Lumina lui jucătoare 
îl transformă și îi dă farmece neprevăzute, la 
schimbarea fiecărei ore și a fiecărui anotimp. 
Arabescul liniilor sale e mereu altul, mereu 
neașteptat, din fiecare punct de privire sau după 
orizontul pe care privitorul și-l alege. lar vraja de 
Orient dă sugestii și deschide porţi către miraje 
îndepărtate, unde arta poate găsi și o undă de 
vis, de alunecare nesimțţită, dincolo de lucruri. 

Atât de mult și atât de felurit nici un maestru 

nu ar fi putut da picturii românești. Balcicul a fost 
într-adevăr ca o școală ideală, în care fiecare 
și-a putut găsi și inspiraţia și încercarea propriei 
personalităţi. lar farmecul său multiplu și mereu 
nou va fi încă multă vreme un izvor de inspiraţie 
fecundă pentru pictura românească. 


B alcicul stă însă și acum în faţa pictorilor 


România (București), an |, nr. 40, 11 iulie 1938, 
p. 3. Text ilustrat cu pânza lui Gheorghe Petrașcu, 
Balcic, 1914. 





Lacrima Anei 


Tudor George (3 tebruarie 1926, Ulmeni, 
Călărași — 10 ianuarie 1992, București), a absolvit 
Facultatea de Drept a Universităţii din București, în 
1949, frecventând în paralel și cursuri de litere, medicină, 
filosofie, matematică. Publică încă din școală, la Universul 


copiilor. A colaborat la multe reviste (inclusiv ca cronicar 
plastic sau de sport), desenează (își ilustrează propriile 
cărţi). A debutat în 1957, cu Legenaa cerbului. A publicat 
și tradus mult, în special poezie. 

Dintre volumele publicate: Bob auriu (1959), Balade 
(1967), Veveriţa de foc (1967), Copacul descătușat. 





Motto: 
Dar cerul hotărî, când te-a zidit, 
Cu faţa ta iubirea s-o-ncunune; 
Nici zbatere în dor, nici gând cumplit 
Să nu-ţi clintească-a ochilor minune. 
Sh., Son. XCIII 


Neagoe Domnu-și spolia Icoana — 

Pe însăși Doamna Lui — de giuvaeruri, 
Ca să-și înalțe catedrală-n ceruri! 

lar Meșterul Manole o jertfi pe Ana! 


AnulV m Nr.11(48) 


Poem simfonic (1968), Baladele singaporene (1970), Țara 
migrenelor (1970), Sonete aeriene. Cartea întâi din trilogia 
sonetelor (1972), Armura de sudoare. Cartea a doua din 
trilogia sonetelor (1972), Bazarul cu măști. Cartea a treia 
din trilogia sonetelor (1973), Parfumul timpului (1975), 
Imaculatul panegiric (1977), Cupola Bărăganului (1979), 
lerbarul amorului. Blazoane, imnuri, elegii, sonete (1981), 
Dacica (1984), Cetatea de sidef (1985), Turmele soarelui 
(1985), Cartea sonetului (1987), Patriarhale și exotice 
(1988), Jurnal singaporean (2003). 

Poemul alăturat este reluat din volumul Catehismul 
iubirii, Ed. Albatros, București, 1977. 


O, sfinte-s tăinuitele misteruri 
Și jertfa ce-ţi despică-n suflet rana, 
Când Domnul și-a Lui Doamnă-și dau coroana — 
Spre-a ctitori Lăcașul pentru cleruri! 





Dar și mai sfântă-i, necuprinsă, taina 
Ce-l zdrăveni pe Meșterul Manole; 
lubitei soaţe-n zid brodindu-i haina — 
Ca să dureze-naltele cupole! 


lubire-Jertfă! 
Ctitori mari, mari Meșteri, 
Boltiră-n soare templele din peșteri! 

Calea de Mlijloc 












Cristian COCEA 





deptul Căii de Mijloc 
As dintotdeauna 

că universul este 
mental. Această afirmaţie, 
atât de simplă, necesită astăzi 
explicaţii. Cum adică mental, se va mira cititorul 
modern? Ce-au a face lucrurile cu mintea? De la 
Descartes încoace, am înteles că există o distincţie 
netă între subiectul cunoscător și obiectul cunoașterii 
— că doar nu dispare lumea odată cu moartea 
noastră! Sau vrei să spui, autorule, că universul 
este creaţia Cuiva? Tare naiv mă mai crezi! 
Tu n-ai parcurs măcar fizica și chimia care se 
învaţă la liceu? Ai fi aflat atunci că materia se 
autoorganizează, urmând niște legi precise, trecând 
de la simplu la complex. In toată povestea, nu e 
loc, nu e nevoie de un Creator — cu atât mai puţin 
de Mintea lui. Deci, despre ce vorbim noi aici? 

Și totuși... Știința contemporană nu e atât de 
tranșantă. Ea cercetează „de jos în sus”, observând 
modul în care se combină elementele, evidențiind 
legităţile care funcționează la diverse paliere ale 
existenței. De multe ori, celebra „autoorganizare” este 
doar un nume generic dat formelor ideale sau șirurilor 
creșterii viului, care par a se regăsi atât în fulgii de 
zăpadă, cât și în corolele florilor. De multe ori, regulile 
vibraţiei, ritmului, polarizării și genului sunt cât se 
poate de clare în fizică, în chimie, în biologie, în 
sociologie... Nimic nu există fără cauză. Atunci, 
logic ar fi să putem vorbi și despre o Cauză primă, 
din care derivă lumea substanţelor și a formelor, 

a legilor și a sentimentelor. În secret, știința dorește 
să înțeleagă această Cauză, altfel n-ar căuta o 

teorie globalizantă, o formulă ultimă, din care, prin 
particularizare, să putem descrie fiecare nivel al 
realităţii. Dar se lovește de două limite — în jos, 

spre infinitul mic, unde totul devine probabilitate, și 

în sus, spre infinitul mare, unde totul devine fluctuaţie. 
Vălul lui Isis nu poate fi străpuns cu una, cu două... 


ne poate indica o altfel de paradigmă, demnă 

de cercetat până și de omul modern. Tradiţia 
consideră că totul este Spirit, viu și infinit. Despre 
Spirit în sine nu se poate vorbi, e dincolo de cuvinte, 
în schimb, putem cerceta manifestările sale, în toate 
cele trei ipostaze — materie, energie și informaţie. 


Desen de Nicolae (Cucu) Ureche 


LAS te NNE 
| n aceste condiţii, ideea că universul e mental 


Anul V m  Nr.11 (48) 











Și o facem cu ajutorul mentalului din noi, „secretat' 
de cea mai complexă structură pe care o cunoaștem 
până astăzi — creierul uman. Departe de a fi 

un epifenomen, rezultat întâmplător din jocul 
elementelor, creierul nostru (cu corp cu tot) pare 

mai degrabă un microunivers, un „ciob holografic” 

al macrouniversului (lucru cunoscut de cei vechi), 

o oglindă a întregului. De aici se nasc multe 
posibilități interesante. Prima ar fi aceea că știința 


IG ZĂ 
ENI 

umană nu poate evolua fără să ia în considerare 
fenomenele conștiinței. Activitatea creierului ne-ar 
putea furniza date pe care instrumentarul tehnic e 
incapabil să le obțină (gândiţi-vă la toate manifestările 
mentale cunoscute sub denumirea generică de 
revelații). Apoi, dacă totul este Spirit, viu și infinit, 
înseamnă că moartea este o trecere spre altceva, 

nu o distrugere iremediabilă. In fine, dacă universul 
este mental, devine foarte probabil să existe și alte 
forme de inteligenţă în afară de specia umană. 


și majoritatea actelor divinatorii. La început, 
oamenii au căutat informaţii despre lume 
și viitor prin interpretarea dansului astrelor, zborului 
păsărilor, solidificării metalelor topite — observând, 
cu alte cuvinte, forme, ritmuri și interacțiuni, în marea 
curgere. Apoi, au apărut machete ale lumii, truse de 
scule magice, colecţii de elemente (beţișoare, cochilii, 
rune, cărţi de joc). Amestecate și aruncate în diverse 
moduri, ele formau configurații semnificative pentru 
ochiul inițiatului. Cele mai vechi manuale de divinaţie, 
printre care menţionăm / Ching, în Orient, și Cartea 
lui Thot, în Occident, conţineau explicaţiile figurilor 
astfel formate. / Ching a ajuns până la noi. Din 
păcate, Cartea lui Thot s-a pierdut. Ne-a rămas 
doar trusa de scule aferentă — se numește Tarot 
și se prezintă sub forma unui joc de cărţi. Despre 
Tarot va fi vorba în continuare. 

Cea mai veche mărturie privind Tarotul datează 
din 1227. Cronicile epocii spun cum copiii italieni 
sunt instruiți în „cunoașterea virtuţilor” prin intermediul 
unor foițe care se numesc „Carticelle”. Mostre din 
acestea se găsesc în Tarotul din Marsilia și în Tarotul 
din Mantegna. Cărţile se pictau manual, pe suporturi 
delicate și greu de păstrat, fiind accesibile doar 
familiilor înstărite, care le transmiteau generațiilor 
următoare prin testament. În Tratatul organizării 
familiei, scriere din 1299, cărțile sunt numite „naibi”, 
o unealtă de educare a aristocrației. Din 1332, 
Tarotul se regăsește în inventarele de bunuri ale 
suveranilor occidentali. Mai apoi, Biserica îl interzice 
ca joc, iar din această persecuție se naște nevoia 


DP e axioma că totul este Spirit se bazează 


civilizează, explică și consolează. Calea de Mijloc este cea mai veche 
potecă spre înălțimile Muntelui Cunoașterii, peste care s-au așternut, 

parțial, urmele mai noi ale experienţelor omenești, felurite și particulare, 
conform condiţiilor specifice ale civilizaţiilor cărora li se adresează. 

Tarot și sincronicitate 


alea de Mijloc este „arta de a trăi bine”, în conformitate 
cu învăţăturile tradiţionale, care derivă dintr-o cunoaștere 
metafizică, non-umană, transmisă regular, de-a lungul istoriei, 

prin intermediul ordinelor iniţiatice. Aceste învățături poartă sens și 


de a-i ascunde secretul și de a-l transmite doar în 

cercurile ezoterice. Treptat, se face trecerea de la 

Tarotul italian la unul provensal, cu imagini și culori 
mai simple. În fine, din secolul al XVIII-lea, Tarotul 

se răspândește în întreaga Europă și începe 

să fie studiat de ocultiști. 


Gebelin identifică un specific 

egiptean al Tarotului, legându-l 
de pierduta Carte a lui Thot. Eliphas Levi 
continuă studiile lui de Gebelin, stabilind 
corespondențe între alfabetul ebraic, căile 
Arborelui Vieţii din Cabală și cărțile de 
Tarot. În secolul al XIX-lea, Oswald Wirth 
redesenează cu acuratețe imaginile 
Tarotului, pornind de la cele originale. 
Papus îi studiază simbolismul culorilor, 
sugerând interpretări alchimice. În fine, 
la începutul secolului al XX-lea, grupul 
ezoteric „Golden Dawn” creează versiunea 
Tarotului Rider-White, cu grafică Art 
Nouveau, cel mai folosit pachet din lumea 
anglo-saxonă. Astăzi, există sute de jocuri 
de Tarot, datorate unor graficieni diverși, 
care nu schimbă însă cu nimic 
semnificaţia lamelor și arhitectura 
consacrată. 

Dar cum arată un astfel de instrument 
divinatoriu? Să analizăm Tarotul de 
Marsilia, unul dintre cele mai folosite. 

Se prezintă sub forma unui pachet alcătuit 
din 78 de cărți sau arcane, împărțite în două grupe. 
Prima cuprinde 56 de arcane minore, în patru Culori 
(Monede, Cupe, Bâte și Spade), cu zece numere (de 
la unu la zece) și patru figuri (Valet, Cavaler, Regină 
și Rege) pentru orice culoare. Nu e greu de observat 
că din arcanele minore au derivat actualele jocuri 

de cărți, prin redenumirea culorilor (Caro, Cupă, 

Pică și Treflă) și eliminarea Cavalerului. A doua 
grupă e formată din 22 de arcane majore, înalt 
semnificative, care poartă nume diverse (Scamatorul, 
Papesa, Spânzuratul, Roata Norocului etc.) și permit 
corespondențe alchimice, cabalistice, numerologice, 
psihologice. Împreună, etalate după diverse sisteme, 
arcanele minore și majore permit interpretări multiple, 
în funcție de problemele puse în discuţie și, mai ales, 
de știința hermeneutului care se apleacă asupra lor. 


P: la 1750, francezul Court de 


semnificaţiile fiecărui element al Tarotului și 
conexiunile care se formează — pentru asta 
există o literatură extrem de bogată, pe care cititorul 
curios o poate consulta. Ne mărginim la a evidenția, 
încă o dată, principiul de functionare a Tarotului, 
apropiindu-l de un fenomen descris de psihiatrul 
Carl Gustav Jung — sincronicitatea. În timp ce o 
pacientă îi povestea pasionat că a visat un scarabeu 
egiptean, la geamul cabinetului a apărut un cărăbuș 
aidoma celui din vis. Savantul a clasat apoi multe 
alte coincidenţe de acest fel, presupunând că e 
o formă prin care imagini arhetipale, conţinuturi 
ale inconştientului colectiv, se manifestă nu 
numai în comportamentul indivizilor, ci și în lumea 
înconjurătoare. E limpede că suntem ceea ce 
gândim. Dar poate și „atragem” din univers ceea 
ce gândim. Gândurile configurează o anumită ordine 
materială. Ne gândim la cineva pe care nu l-am 
mai văzut de mult și iată că ne sună la telefon. Sau 
dorim o anumită carte și ea apare pe un raft dintr-un 
anticariat. Tot așa, când ne concentrăm pe o anumită 
problemă, lăsând Tarotul să se desfășoare, putem 
obține o configuraţie extrem de precisă, un răspuns 
la întrebarea pe care i-am pus-o. Dacă universul 
este mental, totul devine posibil. 


N u putem lămuri, în acest spatiu restrâns, 










fârșitul tragic al domnului martir și sfânt 

Constantin Vodă Brâncoveanu (28 

octombrie 1688-15 august 1714) i-a 
impresionat atât pe contemporanii, cât și pe urmașii 
săi din Valahia și de aiurea. Ei, fie l-au consemnat 
în scrieri cu caracter memorialistic, fie l-au transmis 
generaţiilor următoare, de la gură la ureche, prin 
poeme create de barzi anonimi. 

Nu este cazul să reiau cauzele care au dus 
la pieirea domnului și, concomitent, a celor patru 
fii ai lui și a bătrânului și credinciosului boier lancu 
Văcărescu. Un singur element, puțin discutat, cred 
că este necesar să-l relev. In acea perioadă, 
când oamenii știutori de carte erau extrem de | 
putini, circa 5-10% din totalul populaţiei, pictura 
bisericească era grăitoare pentru cei mulţi. 
Dacă se privește fresca cu portretul votiv din |. 
biserica Mănăstirii Hurez, se remarcă ușor cum. | 
pictorul de curte Constantinos și cei din școala 
lui au surprins conflictul incipient dintre fraţii 
Cantacuzino, Constantin stolnicul și Mihai 
spătarul, și nepotul lor, Constantin Vodă 
Brâncoveanu. Constantin stolnicul are figura 
dispreţuitoare, întoarsă de la domn, nu-l = 
privește, părând a vrea să-l mustre pentru firea E 
sa voluntară. La rândul său, Mihai spătarul are 
și el o privire și o expresie plină de dojană la 
adresa aceluiași nepot. Sunt elemente redate 
și surprinse cu talent de pictorii de curte, fini 
observatori ai situaţiei. S-au înregistrat astfel, 
din anul 1694, prin pictura din cel mai 
însemnat monument ecleziastic ctitorit de 
domn, elemente ale conflictului Cantacuzini- 
Brâncoveanu. Ele vor apărea în scris cu un 
deceniu mai târziu. Episodul de la Mănăstirea 
Colţea și spitalul ce o înconjura, la a căror 
inaugurare domnul nu a participat, este evident 
semnificativă pentru ruptura domnului cu unchii săi. 
Intrigile Cantacuzinilor, bogăţia domnului, care 

a stârnit invidie și dorința de a-i fi luată, pozitia 
Valahiei la confluenţa intereselor geopolitice a trei 
mari imperii, au dus, în final, la executarea domnului 
și a apropiaților lui, la 15 august 1714, în Piaţa Yali 
Kiosk din Istanbul. Prin mărturiile celor care au asistat 
la decapitare, se știe că domnul a avut o atitudine 
de creștin mândru, plin de demnitate. Ca urmare, 
a fost chinuit. Gâdele i-a desprins capul de trup 
după mai multe lovituri. 


-ar putea să se fi procedat astfel, deoarece, 
în timpul executării grupului celor șase, 
fiul cel mai mic al domnului, Matei, a cerut 
îndurare sultanului Ahmet, declarând că va renunţa 
la creștinism și va îmbrăţișa mahomedanismul. 
Atunci, bătrânul domn, care în acea zi împlinea 60 
de ani, l-ar fi mustrat pe Matei, cerându-i să moară 
în legea lui creștinească. Neiîndoielnic, atitudinea 
lui a displăcut sultanului. Gâdele a reacţionat 
și l-a chinuit pe domn. 
Imediat, trupurile celor executaţi, conform 
obiceiului, au fost aruncate în Marea Marmara, 
în apropiere de Bosfor. De acolo, trupurile au fost 
scoase în taină, de pescari rămași anonimi, duse 
pe Insula Halki și îngropate în apropierea bisericii 
creștine de acolo, la a cărei întreținere Brâncoveanu 
contribuise în timpul vieții sale. 
Capetele celor uciși au fost ţintuite în cuie 
de poarta Seraiului. Actul macabru a provocat 
nemultumire între creștinii din Istanbul. Atunci, 
după trei zile, au fost aruncate și ele în mare. Au fost 
recuperate tot de pescari necunoscuţi și duse lângă 
trupurile de pe Insula Halki. Secretul operaţiunii a fost 
bine păstrat. Orice destăinuire a acţiunii ar fi pus în 
pericol reușita ei și viaţa celor care o îndeplineau. 
În orice caz, în acea fază, doamna Marica, văduva 
lui Constantin Brâncoveanu, nu a participat. Până în 
anul 1715, a fost ţinută în închisoare, iar după aceea, 





Mormântul lui Constantin 
Brâncoveanu 


Radu Ștefan VERGATTI 


până în anul 1717, exilată la Chiutaie în Anatolia. 
Ea a revenit în țară târziu, în timpul ocupării Tronului 
de către domnul fanariot lon Mavrocordat, oarecum 
favorabil Brâncovenilor. 


1720, cu bani proveniţi din sipeturi ascunse de 
ochii otomanilor, doamna Marica a putut aduce, 
de la Istanbul la București, trupul și capul fostului ei 
soț. Atunci a putut participa direct la acţiune, căci era 
liberă, avea multiple relaţii în București, în Valahia, 
în Istanbul și în Peninsula Balcanică și se bucura de 
o atmosferă favorabilă. 
Cei care au transportat 
=] resturile pământești de 
1 pe malurile Bosforului 
| până pe cele ale 
4 Dâmboviţei a trebuit 
;|] să fie foarte prudenți. 
+=] Foarte probabil, 
1 resturile pământești 
|] ale fostului domn 
'. | și ale unui neidentificat, 
“| probabil fiu al său, 
ia] înmormântat lângă el, 
„3. au fost aduse tot lungul 
“srl drumului într-un sac 
=] banal, care nu atrăgea 
] atenţia nimănui. 
i] Osemintele au fost 
i îngropate în interiorul 
„| Bisericii Sf. Gheorghe 
5] Nou din București, 
| în naos, în stânga 
mormântului domnului 


LAS sii AIE 
| n condiții rămase necunoscute, în jurul anului 


fanariot lon Mavrocordat. 

Locul unde s-a făcut, în taină, înmormântarea 
a fost ales cu grijă. El se găsea în interiorul unei 
mari biserici, la a cărei ridicare și îngrijire contribuise 
Brâncoveanu și era alăturat gropniţei altui domn. 
Deci, într-un fel, se respecta rangul de domn 
al lui Brâncoveanu. 

Apoi, condiţiile din oraș au fost favorabile 
unei slujbe care să nu atragă atentia. În București 
bântuise ciuma. Firesc, oamenii se temeau de 
acea molimă cumplită, care-l ucisese și pe lon 
Mavrocordat și, ca atare, participau în mică măsură 
la ceremoniile funerare. 

Probabil, s-a procedat astfel deoarece s-a 
considerat atunci că mormântul de la Sf. Gheorghe 
Nou din București era vremelnic. În acel moment, nu 
se putea ajunge la Mănăstirea Hurez, aflată din anul 
1716 sub stăpânire austriacă. Mai mult, dacă s-ar fi 
mers la mănăstirea din nordul Olteniei, s-ar fi divulgat 
secretul aducerii osemintelor domnului martir de la 
Istanbul, situaţie care ar fi pus în pericol multe vieți. 

Peste resturile pământești brâncovenești din 
Biserica Sf. Gheorghe Nou din București s-a zidit 
o criptă din cărămidă, iar peste ea s-a pus o lespede 
din marmură albă. Pe lespedea, astăzi spartă, se 
distinge o bordură florală tipică barocului central 
european și transilvănean, folosită în epoca de la 
finele veacului al XVIII-lea și începutul celui următor. 
În partea inferioară a lespezii este reprezentată 
moartea cu coasă, iar în cea superioară o stemă 
domnească valahă, având pe ea vulturul monocefal 
cu crucea în cioc. Erau însemne heraldice care 
arătau că în acel loc se afla un mormânt domnesc. 


rezolvată: identificarea celui ascuns sub 
bogata lespede voievodală. Absența oricărei 
inscripţii dăltuite în marmură arată că au existat 
motive întemeiate, determinante pentru cei ce 
au pus lespedea tombală să procedeze astfel. 
Tradiţia păstrată în familia Brâncoveanu a fost 


AnulV 


A ici a intervenit prima problemă care trebuia 


prima care a permis 
dezlegarea tainei ascunse 

de cripta domnească. Pe cale 
orală, de la o generaţie la alta, 
s-a transmis că în acel loc 

se odihneau rămășitele 
pământești ale domnului 
martir Constantin Vodă Brâncoveanu. Secretul a fost 
dezvăluit la 20 iulie 1742. Atunci, biv vel stolnicul 
Constantin Basarab Brâncoveanu, „carele nepot 

de fiu sunt al fericitului întru pomenire Costandin 
Basarab Brâncoveanu voievod” și fiul beizadelei 
Constantin, nepot salvat în 1714 prin voinţa Domnului 
de la moarte, a închinat Bisericii Sf. Gheorghe Nou 
din București suprafaţa de 1815 stânjeni din „moșia 
ce se chiamă Puturoasa din Olt”. Ea era rămasă de 
la „fericitul întru pomenire moșul meu Costandin Vodă 
Basarab” care la acest „sfânt lăcaș nu numai ctitor 
desăvârșit iaste”, dar aici „și oasele fericiţilor întru 
pomenire moșilor și a tot neamul nostru astrucat”. 

Hrisovul, puţin folosit, este extrem de important 
pentru cazul de faţă. El arată, la o dată apropiată 
de sfârșitul dramatic și de înhumarea tainică a lui 
Brâncoveanu vodă, că un nepot de fiu al lui a ţinut să 
menţioneze evenimentul. Poate că acel biv vel stolnic 
autor al daniei participase și la aducerea osemintelor 
bunicului său. Emit această ipoteză datorită limbajului 
sigur folosit de comanditarul hrisovului. 

Chiar dacă știința de carte era limitată la un număr 
mic de oameni, iar circulaţia actelor de danie era 
extrem de redusă, autorul hrisovului a dat dovadă 
de un curaj vecin cu inconștiența. El a dezvăluit un 
cumplit secret de familie: în Biserica Sf. Gheorghe 
Nou din București se găseau îngropate resturile 
pământești ale lui Constantin Vodă Brâncoveanu. 


și pentru cei care i-au cunoscut conținutul 
că nu a avut de suferit din partea familiei 
domnitoare a Mavrocordatţilor, din partea dușmanilor 
neamului Brâncovenesc și Cantacuzinesc, din partea 
otomanilor, care aveau legi precise pentru mazili 
și familiile lor. 

Aceeași tradiţie transmisă oral, în familie, prin 
povestire, a reluat și întărit cele știute despre ceea 
ce se ascundea în cripta din Biserica Sf. Gheorghe 
Nou. La 90 de ani după emiterea hrisovului de danie, 
la 30 aprilie 1832, cu prilejul înmormântării marelui 
ban Grigore Brâncoveanu, ultimul descendent 
masculin al lui Constantin Vodă Brâncoveanu, în 
enkomion-ul rostit și scris de episcopul Argeșului, 
Ilarion, s-a arătat că domnul (Brâncoveanu, n.n.) 

a „ridicat și pe aceasta (Biserica Sf. Gheorghe Nou, 
n.n.) în care și oasele sale și ale familiei sale 
odihnindu-se de atâţia ani, astăzi, la 30 aprilie 1832 
au ieșit din mormânt membrii familiei ca să primească 
în brațe pe cel din urmă moștean al lor, marele ban 
Grigore Brâncoveanu, și să-l ia împreună cu dânșii 
lăcuitoriu în lăcașul lor”. 

Luminarea, din nou, a secretului de familie, 
nu a dat mai multă crezare zvonului despre locul 
unde se aflau înmormântate resturile pământești 
ale lui Brâncoveanu Vodă. 

O descoperire arheologică, făcută în anul 1914, a 
dus la o rezolvare în acest caz. O candelă din argint 
aflată deasupra lespezii tombale voievodale amintite 
avea pe ea inscripția cu litere mărunte chirilice: 
„Această candelă, ce s-au dat la s(ve)ti Gheorghie 
cel Nou, luminează unde odihnescu oasele fericitului 
Domnu lo Costandin Brâncoveanu Basarab Voievod 
și iaste făcută de Doamna Mării Sale Mariia, carea 
și Măria Sa nădăjduiește în Domnul iarăși aici să i se 
odihnească oasele, lulie în 12 zile, leat 7228” (1720). 

Imediat s-a produs vâlvă. A fost mai mare decât 
cea provocată de actele Brâncovenilor. 

———— 


A fost un mare noroc pentru autorul hrisovului 

-a trecut la cercetarea mormântului 

respectiv. S-a constatat că în el se găseau 

resturile corpurilor a doi bărbaţi, unul matur 
și altul adolescent. Trupul de bărbat matur avea în 
prelungire, pus alături, craniul, desprins prin violentă. 
Trupul bărbatului tânăr, un adolescent, probabil un 
fiu al domnului, neidentificat, este în aceeași situație, 
cu capul desprins de trup. 

Oamenii de știință au fost obligaţi să cerceteze 
osemintele înainte de a se pronunta. În primul rând, 
s-a constatat ușor și, ca atare, s-a putut afirma și 
susţine că trupul vârstnicului era al unui dolicocefal, 
cu orbite mari. Or, toate portretele lui Constantin 
Brâncoveanu arată că domnul era un dolicocefal, 
cu ochii mari, adânciţi în niște orbite generoase. 

Analiza atentă a scheletului a fost făcută 
de doi medici antropologi, renumiţi în epocă: 
Nicolae Minovici și Francisc Rainer. Ei au 
conchis că decapitarea bărbatului matur s-a 
făcut printr-o succesiune de lovituri care au dus 
la zdrobirea mai multor vertebre. Constatarea 
medicilor coincide cu cele scrise de martorii 
la omorârea domnului. Toţi au consemnat că 
Vodă Brâncoveanu a fost decapitat de călăul 
turc prin mai multe lovituri, două sau trei. 

În fine, expertizarea danturii a arătat lipsa 
unei măsele din partea stângă. În Foletul Novel 
domnul a consemnat că, din cauza durerii, 

a cerut să i se scoată o măsea din partea 
stângă, sus. 

Ținând seama de tradiția familiei, de 
inscripţia de pe candelă, de analizele medicilor 
antropologi, s-a conchis, în unanimitate, că 
acolo se odihnesc resturile lumești ale domnului 
martir Constantin Vodă Brâncoveanu. Toate aceste 
elemente arată categoric că cei care au deshumat 
trupul și capul de pe Insula Halki nu au greșit; 
ei au știut în mod precis unde se aflau resturile 
fiecăruia dintre cei uciși la 15 august 1714. 

În anul 1932 și apoi în anul 1934, sub patronajul 
Preafericitului patriarh Miron Cristea, s-au oficiat 
slujbe de pomenire în memoria domnului. Apoi, 
la 25 octombrie 1985, în prezenţa Preafericitului 
patriarh Justin Moisescu, a fost cercetat din nou 
mormântul din Biserica Sf. Gheorghe Nou, unde 
se găsea reînhumat domnul martir Brâncoveanu. 
Preafericitul a interzis însă să mai fie profanat 
mormântul. Cercetarea efectuată până atunci 
a fost considerată suficientă. Nu mai puteau 
fi aduse elemente noi. 


îngrijească mormântul, așa cum se cuvenea 
unui mormânt domnesc. Cerinta era 
imperioasă, căci în acel moment lespedea tombală 
era spartă, iar Biserica Sf. Gheorghe Nou se afla 
în stare de delabrare. 
Fiind lămurită prima problemă, se impune 
să se treacă la cea de-a doua: a locului cuvenit 
pentru odihnă veșnică domnului martir creștin 
Constantin Vodă Brâncoveanu. 
Domnul martir a fost înmormântat în taină, fără a 
fi cinstit printr-o ceremonie funebră corespunzătoare, 
iar vreme îndelungată s-a ascuns de ochii celor mulţi 


A șadar, s-a conchis că era necesar să se 


puternici, cu peceţile lor, ci numai faptele bune, 

dacă le-a făcut careva din ei, acelea până la sfârșit 
nu vor pieri. De aceea am socotit și eu că, după puțin, voi 
trece și eu din lumea aceasta și pecetea mea se va strica. 


N imic nu cunoaștem din împărații și domnii aceia 


supărare sau cu neîncredere, pentru că n-am atârnat pecete 
la această scriere, voi ascultați, ca să vă arăt care este 
pecetea adevărată a celor drepţi, cu bucurie și veselie, iar 


IAT OR | nouă păcătoșilor cu plângere și jale multă și cu supărare: 


NA tal bi! 





Când va veni Fiul Omului, în slava sa, și toți sfinţii îngeri 
cu dânsul, atunci va ședea pe scaunul slavei sale și se vor 
| aduna înaintea sa toate neamurile și va despărți pe unii de 
alţii, precum desparte păstorul oile sale de capre și pune oile 
| la dreapta sa, iar caprele la stânga. Atunci va zice împăratul 
|| celor ce vor fi de-a dreapta lui: „Veniţi, binecuvântaţii Tatălui 


locul unde zăceau rămășițele sale trupești. Doamna 
lui Constantin vodă Brâncoveanu a fost nevoită să 
procedeze astfel pentru a nu fi pângărite resturile 
pământești ale soţului ei, pentru a nu fi lovită ea, 
rudele ei și cei ce o ajutaseră să-și ducă planul 

la bun sfârșit. 

Pe de altă parte, înmormântarea în Biserica 
Sf. Gheorghe Nou din București nu a corespuns 
voinţei lui Constantin Vodă Brâncoveanu. El și-a 
pregătit un splendid sarcofag de marmură albă 
în interiorul celei mai frumoase ctitorii a sa, 
Mănăstirea Hurez. Acolo, după voinţa sa, ar fi 
trebuit să-i odihnească în veci resturile lumești. 
Alături de el ar fi urmat să fie necropola familiei sale 
a apropiate — soţie, 

Pa] fii și fiice, nepoți 
îi și nepoate etc. 

Erau o dorinţă și o 
voință care se înscriau 
în tradiţia și în obiceiurile 
| domnilor din Evul Mediu 


exemple ale înaintașilor lui 
Brâncoveanu, din dinastia 
Basarabilor. Astfel, Nicolae 
Alexandru (1352-1364) a 
fost îngropat în ctitoria sa din Câmpulung Muscel; 
fiul său Vladislav | (1364-1377) se odihnește în 
ctitoria Basarabilor, Biserica Domnească din Curtea 
de Argeș, cu hramul Sf. Nicolae; nepotul său Mircea 
cel Bătrân (1386-1418) își are locul de veci în 
ctitoria sa Cozia; Radu cel Mare (1495-1508) 

se odihnește în biserica refăcută, practic ctitorită 

de el, la Mănăstirea Dealu; Neagoe Basarab 
(1512-1521) își are locul de veci în frumoasa 
mănăstire din Curtea de Argeș etc. 


unchiului lui Constantin vodă Brâncoveanu, 

Șerban vodă Cantacuzino (1678-1688). 
Acest om, care, împreună cu fraţii săi Cantacuzini 
(toți fraţi cu mama lui Constantin Brâncoveanu), 
Constantin stolnicul și Mihai spătarul, l-a crescut pe 
Brâncoveanu de la vârsta de un an, după ce a rămas 
orfan de tată, i-a fost mentor și model. El a ridicat 
pentru sine și familia lui Mănăstirea Cotroceni, care 
i-a fost necropolă lui și unei bune părți a familiei sale. 
Brâncoveanu, ca succesor al vajnicului său unchi, la 
a cărui înmormântare a luat parte, a vrut să-i urmeze 
pilda și prin crearea propriei sale necropole, la Hurez. 
Ambiţiosul și bogatul Constantin vodă Brâncoveanu 
a intenţionat și a dorit să facă din Mănăstirea Hurez 


N u-l pot omite dintre exemple pe cel al 







un adevărat mausoleu, ceea ce depășea o simplă 
necropolă, așa cum creaseră predecesorii lui. Voința 
lui este evidentă în această direcție. Ea se vede în 
primul rând prin ornamentaţia și dotarea mănăstirii 

cu bibliotecă și o serie de anexe somptuoase. Între 
cele din urmă, este suficient să menţionez splendida 
capelă de rugăciune pentru domn și pentru familia sa. 
Înăltată deasupra sălii trapezei, capela impresionează 
prin înălțimea disproporţionată faţă de rest; cu toate 
acestea, meșterii constructori și zugravii au reușit 

să stăpânească spaţiul, creând o anume armonie 
între proporții. 

Organizarea spaţiului unde se întinde Mănăstirea 
fortificată Hurez, cu cele patru schituri întărite la 
colțurile sale exterioare, accentuează caracterul de 
magnificienţă al ansamblului monastic. Neîndoielnic, 
aici se simt și se văd gustul și cererea rafinatului 
Brâncoveanu, format de unchii săi, fraţii Cantacuzino. 

Era firesc, după cum au consemnat cronicarii și 
hrisoavele epocii, ca Brâncoveanu să acorde mare 
interes Mănăstirii Hurez. El era convins că acolo 
i se va odihni trupul, iar sufletul își va găsi și el 
alinarea în acel loc. Era o convingere a lui Constantin 
1 Brâncoveanu, un profund 
credincios. 


ar soarta, poate 
[on Domnului, 

a făcut ca el să-și 
termine viața în binecunoscutul 
mod extrem de tragic la 
Istanbul. Condiţiile vitrege 
ale vremii au determinat-o 
ș pe doamna Marica să nu 
5] se îndrepte către Mănăstirea 
A E Hurez, aflată atunci sub 

m 03| stăpânirea temporară 

i austriacă, ci să aleagă un 
loc sigur, Biserica Sf. Gheorghe Nou din București. 
Probabil, a făcut-o știind că în acel moment domnul 
lon Mavrocordat era favorabil, ceea ce i-a întărit 
credinţa că gropniţa fostului ei soţ va fi protejată, 
încât se va afla în apropierea celei pregătite 
pentru domnul de atunci al ţării. 

Astăzi, când martirul Constantin Vodă 
Brâncoveanu a fost canonizat, la 20 iunie 1992, 
prin Hotărârea Sfântului Sinod al Bisericii Ortodoxe 
Române, se poate socoti că s-au iertat toate păcatele 
săvârșite de el în lungul vieţii. Ca urmare, voinţa lui 
de a i se depune moaștele în sarcofagul din interiorul 
bisericii Mănăstirii Hurez, care-l așteaptă gol 
de aproape trei secole, ar trebui îndeplinită 
ca un act de pioșenie, de credinţă față 
de un om care s-a jertfit întru Hristos. 


a 
să, 


Pa 
pă 


Notă: Textul modificat, cu bibliografie și aparat 
critic, a fost publicat pentru prima dată sub titlul 
„Mormântul lui Constantin vodă Brâncoveanu”, 
în Argesis. Studii și comunicări. Seria istorie, XVI, 
Pitești, 2007, pp. 201-208. El apare și în volumul 
Radu Ștefan Vergatti, Brâncovenești. Sfinţii martiri 
Brâncoveni. Culegere de studii, Ed. Arhiepiscopiei 
Argeșului și Muscelului, Curtea de Argeș, 2014. 


Din învățături... 


gol, și m-aţi îmbrăcat; bolnav, și m-aţi cercetat; în temniță 
am fost și aţi venit la mine!” Atunci drepții, îi vor răspunde, 
zicând: „Doamne, când te-am văzut flămând și te-am hrănit, 
sau însetat și ţi-am dat să bei, când te-am văzut străin și 
te-am primit, sau gol și te-am îmbrăcat, când te-am văzut 


bolnav sau în temniţă și am venit la tine?” Și, răspunzând 


împăratul, le va zice: „Adevărat zic vouă, întrucât aţi făcut 
unuia dintre aceștia mai mici, mie mi-aţi făcut!” Atunci va 

zice şi celor ce vor fi de-a stânga lui: „Duceţi-vă de la mine, 
blestemaţilor, în focul cel veșnic, pregătit diavolului și îngerilor 
lui! Căci flămând am fost, și nu mi-aţi dat să mănânc; însetat 
am fost, și nu mi-aţi dat să beau; străin am fost și nu m-aţi 
primit; gol, și nu m-aţi îmbrăcat; bolnav și în temniţă, și nu 
m-aţi cercetat!” Atunci vor răspunde și ei zicând: „Doamne, 
când te-am văzut flămând, sau însetat, sau străin, sau gol, 
sau bolnav, sau în temniţă, și nu ţi-am slujit?” Atunci le va 


meu, moșteniţi împărăţia cea pregătită vouă de la întemeierea 
lumii! Căci flămând am fost și mi-aţi dat să mănânc; însetat 
am fost și mi-aţi dat să beau; străin am fost și m-aţi primit; 

răspunde, zicând: „Adevărat zic vouă, întrucât n-aţi făcut 
unuia dintre aceștia mai mici, nici mie nu mi-aţi făcut!” Și vor 
merge aceștia în chinul cel veșnic, iar drepții la viaţa veșnică. 








loan Casian. Teme din Convorbiri duhovnicești 


De oratione 


inimii constau în perseverenţa 
neîntreruptă în rugăciune”, notează 

loah Casian la începutul celei de-a noua Convorbiri. 
Inainte de a-i prezenta interpretarea la „Tatăl nostru”, 
să ne oprim asupra concepției sale despre rugăciune 
în general, pentru că ea formează nucleul învăţăturii 
sale spirituale. lar „Tatăl nostru” face parte integrantă 
din procesul de îndumnezeire a omului, deopotrivă 
teoretic și practic. Să amintim, dintru început, trei 
lucruri specifice acestei concepții. Intâi de toate, 
loan Casian scrie pentru călugări, de unde impresia 
unui anume „elitism spiritual” (am văzut însă că, 
spre deosebire de Evagrie, Casian poate fi socotit 
un „vulgarizator” al misticii creștine). Este imposibil 
să te rogi cum trebuie dacă nu te desprinzi de 
ispitele lumii, adică, de profan. 

Există o progresie, o înaintare în practica 
rugăciunii, care merge mână în mână cu 
practica ascetică. Bineînţeles, nu este de ajuns 
să fii călugăr ca să știi cum să te rogi, dar este 
indispensabil să trăiești ca un adevărat călugăr 
pentru a te înfrupta din „rugăciunea de foc”, 
sinonimă cu extazul și comuniunea desăvârșită 
cu Dumnezeu. Apoi, loan Casian transmite 
călugărilor din sudul Galiei tradiția monahală 
din pustiul egiptean. Trebuie ținut, așadar, 
seamă de contextul istoric, precum și 
de intenţiile pragmatice ale autorului. 

In fine, el este obsedat, ca de altfel mulți 
dintre Părinţii epocii sale, de enigmaticul îndemn 
al lui Pavel, „Rugaţi-vă neîncetat” (1Tes. 5,17). 
Credinciosul atinge desăvârșirea în măsura 
în care ajunge să se roage fără oprire. Despre 
subiect, a se vedea excelentul studiu al lui A. 
Guillaumont, „Le probleme de la priere continuelle 
dans le monachisme ancien”, în Etudes sur la 
spiritualit& chretienne de lOrient chretien, Abbaye 
de Bellefontaine, 1996, pp. 131-143. Spre deosebire 
de Pelerinul rus care, în secolul al XIX-lea, propune 
un model „democratic” al rugăciunii inimii (toți sunt 
„ademeniţi”, cu sau fără îndrumarea unui maestru 
spiritual), loan Casian vizează creștinii „de vârf”, 
„profesioniști” ai rugăciunii, ca să spunem așa. 
Dar, fără curăţenia făcută în „cetatea interioară”, 
adică fără îndepărtarea viciilor și fără dobândirea 
virtuţilor, nu poate exista rugăciune. Cele două lucrări 
merg mână în mână, afirmă avva Isaac, protagonistul 
Convorbirilor IX și X. Mai exact, dacă rugăciunea 
reprezintă „cupola sublimă a desăvârșirii”, virtuțile 
sunt edificiul însuși. 


Şi ultim al călugărului și desăvârșirea 


să practici rugăciunea „fără o lucrare 

pregătitoare, ce constă în a ne lepăda de 
toate viciile și a ne debarasa de resturile și ruinele 
patimilor, pentru ca apoi să punem, în pământul 
viu și trainic al inimii noastre, sau, mai bine zis, 
pe stânca de care vorbește evanghelia, temelia 
zdravănă a simplităţii și umilinței, pe care acest turn 
ce urmează a fi înălțat cu ajutorul virtuţilor noastre să 
se ţină fix, nemișcat și, sigur de propria sa neclintire, 
să se înalțe până în înaltul cerurilor” (1X,2). In lipsa 
unei temelii solide, „turnu!” rugăciunii riscă să se 
prăbușească, luat pe sus de „potopul patimilor”. 
Metafora „turnului” are o dublă semnificaţie. Pe de 
o parte, ea trimite la o săgeată care străpunge bolta 
cerească (pauimentum), pentru a atinge apoi sfera 
divină; pe de altă parte, ea anticipează imaginea, 
atât de cunoscută, a „castelului interior”, proprie 
misticilor occidentali (Maister Eckhart și Tereza 
din Avila). Trebuie, așadar, să ajungem în starea 
propice rugăciunii prin câteva acţiuni obligatorii: 

1) suprimarea oricărei tulburări trupești 
(sollicitudo rerum carnalium); 

2) alungarea oricărei griji lumești; 

3) renunţarea la vorbirea de rău (detractationes), 
la vorbăria goală (uaniloquia), la sporovăială 
(multiloquia) și la bufonerii sau mascarade 
(scurrilitates); 

4) suprimarea mâniei și a tristeții. 

Pentru a relua metafora lui loan Casian, prima 
etapă constă în a curăţi terenul pe care se va ridica 
„Ssublimul turn”, adică, a face pe suprafaţa lui tabula 
rasa. Turnul se va înălța (culme a paradoxului!) 


E: deci imposibil să experimentezi, 





pe acest „vid” interior care nu trebuie înțeles cu 
sensul de lipsă, ori de absenţă, ci cu sensul de totală 
disponibilitate faţă de Dumnezeu. Ca să devină 
disponibil, sufletul trebuie să se elibereze, să se 
debaraseze de toate fleacurile care-l încurcă și-l 

țin prizonier împiedicându-l să-și ia zborul spre cer. 
Căci despre un zbor ceresc e vorba aici, iar Casian 
o spune fără înconjur: „Sufletul ar putea fi comparat 
cu o pană fină (subtilissima pluma) sau cu o aripă 
ușoară (penna leuissima). Dacă nicio umoare (umor) 
nu le murdărește și nu le atinge, datorită mobilităţii 
firii lor, la cea mai mică suflare ele se ridică în chip 
aproape natural (uelut naturaliter) spre înălțimile 
cerești. Dacă, în schimb, ele sunt stropite și îmbibate 
de vreo umoare, se îngreunază și s-a terminat cu 
zborul aerian.” (IX,4) Pasajul amintește imaginea 
platoniciană a sufletului 
înaripat din Phaidros, dar 
ceea ce ne interesează 
aici cel mai mult este 
sensul termenului 

umor (sau humor), 

pe care dom Pichery, 

în traducerea sa din 
Sources chretiennes, 

îl redă prin „lichid”. In 
realitate, este vorba, cum 
o sugerează și contextul, 
de tot ceea ce poate 
atrage sufletul în jos, 
adică, umorile, stările 
nefirești, negative, ale 
celui care se pregătește 
să se roage, inclusiv 
amintirile sau imaginile 
care-l împiedică să-și 
liniștească sufletul. De 
altfel, chiar loan Casian precizează puţin mai încolo: 
„Vrem ca rugăciunile noastre să pătrundă până la cer 
și chiar dincolo de cer? Să avem grijă să ne eliberăm 
sufletul de orice viciu pămânesc, să-l purificăm de 
drojdia patimilor pentru a-i reda ușurimea naturală 
(naturalis subtilitas). (1X,4) Prin rugăciune, sufletul 
își recuperează, așadar, subtilitatea originară. 
Conform spuselor lui Isus (Luca 21,34), invocate 

de avva Isaac, trei lucruri împiedică sufletul să-și 

ia zborul către înălțimi: „crăpelniţa” (este sensul 
exact al lat. crapula, care, la rândul său, îl traduce 
pe gr. gastrimargia); betia (ebrietas) și „grijile 
lumești” (sollicitudines saeculares). Dar, precizează 
avva Isaac, viciile pot fi evitate ușor de către călugări, 
întrucât ei trăiesc departe de lume, fără să mănânce 
și să bea mult. Ceea ce-i împiedică însă este furor 
draconum, „furia dracilor”, după expresia din Deut. 
32,33, versiunea Septuagintei. Ispitele materiale 
sunt înlocuite, în pustiu, de alte ispite, mult mai 
subtile, deoarece vin de la creaturi invizibile, 

de ordin spiritual. Ca să încheiem, pacea, liniștea 
(tranquillitas) sufletească reprezintă, în ochii 

lui Casian, condiţia sine qua non pentru a putea 
spune o „rugăciune pură și sinceră” (purissima 

et sincerissima oratio). 


cristian bădiliţă 


CĂLUGĂRUL 
şi MOARTEA 


eseu despre Imaginea și faptul morții 
în monahlismul egiptean 


aspect: diversitatea formelor de rugăciune 
(asupra cărora voi reveni imediat), ca și 
„politropismu!” ei, adică, metamorfozele datorate 
împrejurărilor și stărilor de spirit diferite. Ca un 
psiholog experimentat și pragmatic, loan Casian 
își pune în gardă cititorii cu privire la această 
diversitate, uneori imprevizibilă, dar absolut firească: 
„Rugăciunea se schimbă mereu, după gradul de 
curăţenie/puritate pe care l-a dobândit sufletul, 
de asemenea, în funcţie de starea sau dispoziţia 
sa actuală. Ne rugăm diferit după cum avem inima 
ușoară, sau îngreunată de tristețe și disperare; 
în destindere spirituală ori sub presiunea ispitelor 
violente; când cerem iertare pentru păcate, sau când 
ne rugăm pentru dobândirea unui har, a unei virtuţi, 
pentru vindecarea unei boli; în străpungerea inimii 
(conpuntio) pe care o naște amintirea iadului și 
spaima de Judecată; sau când ardem de dorința 
și întru nădejdea binelui ce va să vină; în mijlocul 
împotrivirilor și al primejdiei; sau în pace și siguranţă; 
când ne simţim inundatți de lumină prin revelarea 


AnulV 


|: aceasta trebuie totuși adăugat un alt 


Altarul inimii 


Cristian BĂDILIȚĂ 


tainelor cerești; ori paralizați 
de uscăciune în cultivarea 
virtuţilor și de secetă 

a gândirii.” (1X,8) 

Pe lângă aceasta, 
referindu-se la 1Timotei 2,1, 
avva Isaac descrie patru 
tipuri (species) de rugăciune 
(precizez că tipurile de rugăciune formează un capitol 
din celebrul tratat al lui Origen, Despre rugăciune, 
redactat la începutul secolului al Ill-lea). Mai întâi, 
obsecratio, care coresponde termenului grec deesi:s, 
„cerere”. Este vorba de o inploratio (implorare), 
adică, despre rugăciunea păcătosului atins de 
„străpungerea inimii” (conpunctio) și care se roagă 
pentru iertarea păcatelor sale prezente și trecute” 
(1X,11). Al doilea tip, rugăciunea sub formă de 
făgăduință, oratio, care traduce cuvântul grec euche 
și care definește actul prin care omul îi oferă ceva lui 
Dumnezeu. E vorba de o făgăduinţă gratuită pe care 
creștinul (sau călugărul) i-o face lui Dumnezeu pentru 
a-l arăta atașamentul și fidelitatea sa permanentă. 

In al treilea rând, rugăciunea-dorinţă (postulatio), 
care corespunde gr. enteuxis. E vorba de „postulări” 
exclusiv în favoarea altora, și nu pentru sine, „alții” 
însemnând: cei apropiaţi, cei care lucrează pentru 
pacea lumii sau pur și simplu întreaga lume. In 

fine, a patra categorie cuprinde „acţiunile de graţie”, 
gratiarum actiones, expresie latină care-l traduce 
pe gr. eucharistiai din Scrisoarea câtre Timotei. 

Se referă la rugăciunile de mulțumire. 





de rugăciune și starea sufletească în care 

se află rugătorul. De pildă, obsecratio este 
„fiica pocăinţei”, întrucât îi cerem iertare lui Dumnezeu 
ca fiinţe păcătoase. Oratio „se naște din sentimentul 
de loialitate exprimat prin aducerea de ofrande”, 
căci, în cazul ei, este vorba de un fel de contract 
spiritual prin care omul ţine să garanteze, cu ajutorul 
rugăciunii, fidelitatea sa față de Dumnezeu; postulatio 
presupune iubirea față de semeni (charitas), în vreme 
ce acţiunile de graţie (sau rugăciunea de mulţumire) 
„tâșnesc în rugăciuni aprinse, numai flacără” (1X,15). 
Totuși, corespondenţele stabilite de Casian nu se 
opresc aici. După cum cele patru feluri de rugăciune 
se nasc din tot atâtea atitudini subiective, în aceeași 
măsură ele definesc etapele progresului spiritual. 
„Prima formă de rugăciune, spune avva Isaac, pare 
să convină mai degrabă începătorilor (incipientes), 
pe care viciile n-au încetat să-i tulbure și care sunt 
încă măcinaţi de remușcări. A doua convine celor 
care au înregistrat un anumit progres în căutarea 
virtuţii, înăltându-și sufletele (către Dumnezeu); 
a treia, celor a căror viaţă corespunde întru totul 
făgăduințelor care le-au fost făcute și care, mișcaţi 
de fragilitatea semenilor, se simt transportaţi de iubire 
pentru a interveni în favoarea lor. In fine, a patra 
este apanajul celor care și-au smuls din inimă spinul 
dureros al remușcării: de acum, împăcati, liniștiți, 
inima lor se înflăcărează, fiind răpită cu totul în 
rugăciunea de foc (i/lam ignitam orationem) pe 
care limba omenească n-o poate descrie.” (1X,15) 

Cu toate acestea, se grăbește să precizeze 
Casian, rugăciunea desăvârșită poate fi împlinită și 
de sufletele care se află abia la începutul progresului 
spiritual, cu condiţia ca ele să dea dovadă de o 
smerenie autentică. Prin urmare, nu avem de-a face 
cu un progres mecanic, care ar suprima sau înăbuși 
libertatea harului și posibilitatea miracolelor, ci pur 
și simplu de o încercare, din partea autorului nostru, 
de a sistematiza tipurile de rugăciune ţinând cont de 
textul paulinic. In plus, cele patru forme de rugăciune 
pot coexista, cum este cazul celebrei rugăciuni pe 
care Isus i-o adresează Tatălui în Evanghelia după 
loan 17. După Casian, ne aflăm aici dinaintea unui 
caz perfect de rugăciune „pe patru niveluri”. Isus | se 
adresează Tatălui pentru a-Și recunoaște slăbiciunea 
firii omenești; pentru a-l făgădui Tatălui jertfa vieții 
Sale; pentru a interveni în favoarea celorlalţi „care 
nu știu ce fac”; în fine, pentru a-L binecuvânta pe 
Dumnezeu. Dar „rugăciunea rugăciunilor” este 
„Tatăl nostru”, pe care loan Casian o prezintă ca pe 
a cincea etapă a înaintării sufletului către Dumnezeu: 
„starea cea mai sublimă și de o înălţare fără limite”. 


Ein corespondențe tainice între fiecare tip 

|| Nicolae MELINESCU 


N | A foststrigătul profund, 
tulburător, pe care l-a lansat 
i muzical Tudor Gheorghe 
în anii '70 ai veacului trecut. 
In el se găsea patima pentru 
originalitatea, creativitatea 
și fiinta poporului român. 
Era vremea comunismului 
nivelator, a politicii de stat 
care sugruma personalităţi 
individuale și colective. Versul său era, în egală 
măsură, afirmaţie ancestrală și rugă la picioarele 
Maicii Domnului, „muica” oltenească, simbol 
al dătăâtoarei de sfințenie dumnezeiască. Etern 
îndrăgostit de marii noștri poeți, admirator smerit 
și fidel al melosului românesc, Tudor Gheorghe 
a trudit cu pasiune pentru valorificarea și păstrarea 
identității naționale. 

Rubrica „Nevoia de românism” îmi înlesnește 
posibilitatea să vă spun deschis și liniștit: cred că 
un om care-și face datoria este un bun român. Eu 
m-am pus în slujba poeziei românești, indiferent 
că ea a fost cultă sau populară. Eu cred în 
acest popor, încă viu, un popor cu un potenţial 
creator incredibil, încă neexploatat, eu cred 
foarte tare în capacitatea acestui popor de 
a inventa și de a crea în continuare. Sigur, 
vremea e împotriva noastră. Eu și generaţia 
mea am prins o perioadă în care nu se 
bulversase chiar tot în această ţară. O perioadă 
în care cântecul popular era încă autentic, o 
perioadă în care se simţea nevoia de poezie 
și oamenii citeau. M-am născut în această 
stare, în acest spațiu creativ, copil de ţăran din 
comuna Podari, pe malul Jiului, într-o perioadă 
în care lăutarii erau lăutari, când femeile încă 
se îmbrăcau în costum popular, într-o perioadă 
în care satul românesc era prosper și sănătos. 
Forţa mea de aici vine. Ce am auzit când 
eram copil, ce am citit când eram copil, muzica 
tarafurilor, motivele alea folclorice adevărate, 
de baladă, care încă se mai cântau, au rămas 
în mine. Am crescut, am evoluat intelectual, 
am simţit nevoia și mi-am dat seama că dacă 
nu le exteriorizez într-un fel, fac explozie. Alea 
erau în mine. N-am făcut nimic altceva decât 
să le exteriorizez de-a lungul timpului. 


Forța evocată de maestrul oltean l-a sustinut 
generos, l-a ajutat să-și poarte mesajul dincolo 
de barierele cenzurii și să-l înfățișeze dinamic și 
captivant în fața iubitorilor de frumos, cu trimitere 
la versurile și sunetele copilăriei și la sentimentele 
sublimate ale maturității. 

Frumusețea este că, pus în slujba românismului 
adevărat, în promovarea unei părți a frumuseții și 
a sufletului românesc, neabandonând, nealunecând 
pe alte cărări, mi-am găsit sprijin în cei care m-au 
ascultat. lată, sunt 45 de ani. Cum ar spune Ștefan 
cel Mare „nici mulţi, nici puţini”, ei bine, 45 de ani de 
la debutul meu în 1969 și până astăzi. Lumea vine 
la spectacolele mele în continuare. Dovadă că eu 
le-am adus și ei mai cred în valorile esenţiale ale 
românismului. Vorbesc de ăștia ai mei din ţară. Am 
avut marea șansă să merg în străinătate și înainte 
de 1989. Sigur că după '89 mi s-a pus și mie eticheta 
„Cine pleca înainte? Securistul! Comunistul!” Nu mi-a 
făcut plăcere să răspund la imbecilităţi niciodată. 
Faptul că tata a fost condamnat politic 22 de ani mă 
scutește de orice argumente. Vorbesc cei care nu 
știu. Dacă vorbești și nu știi înseamnă că ești prost. 
l-am lăsat să vorbească. Românii din străinătate nu 
mai sunt cei pe care i-am cunoscut în acea perioadă. 
Am fost în America înainte de '89. Să fugi din 
România, acesta era termenul, în America, însemna 
practic să o rupi cu toată viaţa ta, nu mai aveai 
legătură cu mama, cu tata, cu satul, cu orașul, cu 
prietenii, cu rudele, cu viaţa, cu România și te simţeai 
singur acolo, chiar dacă te realizai din punct de 
vedere socio-profesional. Eu veneam și le aduceam 
o parte din ţară. Nu le cântam „Acolo este ţara mea 
și neamul meu cel românesc”, nu le cântam „Fie 
pâinea cât de rea, tot mai bine-n ţara mea”. Suna 
a propagandă. Le cântam de dor de acasă și era 
suficient. Acest sentiment al dorului la români este 
profund. Și când îl trăiești și când îl simţi te chinuie. 


Anul V 


Muică, noi suntem un neam! 


Când dădeam spectacole înainte de '89 reprezentam 
una dintre puţinele posibilităţi de legătură cu ţara, 
eram un fel de extensie a rădăcinilor până la ei. 
Acum emigrația nu mai are caracterul pe care-l 
avea atunci, acum termenul potrivit este migraţiune. 
Oamenii merg să lucreze, să-și mai vadă norocul. 
In acest context, românismul este esenţial, pentru 
că, atunci când devii dezrădăcinat, dacă nu ai în 
tine fibra asta românească, poţi să-ţi pierzi minţile, 
pentru că nu mai ai loc de întors. Trebuie să fii 
mândru ca să te întorci la ceva mândru. Nu poți 

să revii la ceva în care nu mai crezi. Vorba lui 
Păunescu, în colindul celui fără de țară, „bate 
vântul, bate dinspre țară/ bate-n răni cu sare 

și pelin/ bate vântul și te-nchide afară”. 


Evocările, interpretările din creația lui Tudor 
Gheorghe, izvorâte din folclorul autentic ancestral, 
din trăirea sensibilă a marilor noștri poeți, duc către 
patriotism, un termen, în cel mai bun caz, căzut în 
desuetudine azi, dacă nu chiar defâimat la noi. Dacă 





este invocat accidental, termenul devine accesoriu de 
campanie folosit ca o cocardă din hârtie creponată. 
Patriotismul și naționalismul nu trebuie să facă 
parte din interesul unui individ, ele trebuie să existe 
în interiorul omului care se naște cu ele și există 
cu ele. N-ai cum să fii altfel. Oamenii simpli au 
patriotismul în ei și nu se jenează. Intelectualul 
dualist este uneori păcătosul căruia îi lipsește 
coloana vertebrală. Nu vorbesc de toţi, ci de anumiţi 
intelectuali. Eu am fost fericit să fiu contemporan 
cu spirite elevate românești de o forță naţională 
fabuloasă: Nichita Stănescu, Romulus Vulpescu, 
Marin Sorescu, loan Alexandru. Aceștia au fost doar 
câţiva dintre titanii românismului și ai patriotismului 
cum nu prea mai avem. 


De la debutul din 1969 până la cenzurarea totală 
Și suspendarea concertelor sale de o popularitate 
amenințătoare pentru elita comunistă, Tudor 
Gheorghe a adunat în prestaţia sa scenică mesaje 
emoționante care rezonau altfel, realist și pătimaș, 
fundamental, cu totul personalizate și totodată în ritm 
cu sentimentele nespuse, dar trăite de mulți români. 
Ele exprimau rezistenţa în fața depersonalizării, 
a alinierii cu fața la zid a națiunii de către dictatură. 

„Muică, noi suntem un neam” vine ca un 
strigăt din străfundurile unei Oltenii zbuciumate și 
credincioase. Ce frumos spunea lorga când vorbea 
despre regiunile istorice și mărturisea că iubește 
viteaza Moldovă, înţeleapta Transilvanie și statornica 
Oltenie. Ceea ce este extraordinar este că acest 
cântec nu a avut un răsunet profund, adevărat, numai 
în această zonă a noastră. A devenit un simbol și 
pentru ardeleni și pentru moldoveni. O vreme am 
hotărât să nu mai cânt „Muică, noi suntem un neam” 
și „Acolo este ţara mea”, pentru că, dacă îl repeți 
prea mult, mesajul se tocește și nu e bine. Vreau 
să reiau aceste cântece într-un acompaniament 
cu Fanfara Reprezentativă și Corul Armatei, să 
cântăm împreună, să ne mândrim că suntem români 
cu cele mai reprezentative cântece ale naţiei române, 
începând de la Războiul de Independentă. Le voi 
cânta, împreună cu cântece scrise de mine, printre 

care și cele două pe care le-am amintit. Nu o să-mi 
fie rușine de faptul că vom auzi în acest spectacol 
„Trec rânduri, rânduri muncitorii”, „Republică, măreaţă 
vatră”, cântece frumoase din acele vremuri și două 
cântece din perioada legionară, pentru că e istoria 
mea și vor fi acolo. Unii se vor întreba: „Ce e asta?” 
Nu e nimic! Eu sunt român și eu trebuie să-mi păstrez 
identitatea naţională pe toată perioada existenţei 
mele. Dacă am fugi, am pierde o etapă. Nu! Ate 
dezice vreodată de istoria ta e ca și cum ai rupe 

o bucăţică din tine. lţi asumi cu demnitate și mândrie 
și realizările istorice și greșelile pe care le-ai făcut 
de-a lungul timpului și atunci te poţi considera bun 
român. Să nu-ţi fie rușine să recunoști când ai 

greșit, dar nici să nu te lași călcat pe ochi pentru 

că ai făcut un lucru bun și nu-ți e recunoscut. 


Prin pătrunderea în straturile neatinse ale tradiţiei, 
ale esenței culturii românești, cu ajutorul introspectiei 
emoționale, Tudor Gheorghe a adus o altă 
perspectivă față de interpretarea lui Robert Kaplan, 
care afirma în Răzbunarea geografiei că 
identitatea națională s-a mutat de la sat la oraș, 
pierzându-se în mediul cosmopolit și eterogen al 
celui din urmă. Maestrul versului rostit sau cântat 
a venit în fața publicului de acasă și din țări de pe 
ambele maluri ale Atlanticului cu sunetul chitarei 
sau al cobzei, cu graiul dulce al poeziei și al 
cântului românesc inconfundabil și generos. 
Mesajul său a păstrat acea particularitate 
numită România. 

Mereu se spune că am fost fericiţi să fim 
primiţi în Uniunea Europeană. Eu aș pune invers 
problema din punctul nostru de vedere. Uniunea 
Europeană trebuie să fie mândră și fericită că 
a primit în rândul ei un popor cu vitalitate, cu 
o istorie specială, cu o forță creatoare pe care 
Europa nu o mai are. Există naţiuni îmbătrânite. 
Nu mai domină fala Franţei, a Germaniei. 

Din punct de vedere sufletesc sunt epuizate 

și creativitatea lor a scăzut foarte mult. Ei merg 

în virtutea unei istorii a lor, a unei foste civilizaţii. 
Aici, în zona noastră a României se află viitorul 
spiritual al Europei. Eu cred că noi suntem 
salvarea Europei din punct de vedere spiritual. Dar 
tare mă tem că va trebui să luptăm mult să le arătăm 
celor care nu vor să asculte că suntem un popor 
absolut extraordinar. Argumentele sunt în primul rând 
creativitatea și originalitatea de care am amintit. Li se 
adaugă spontaneitatea în creaţie. Nu există olimpiade 
pe specialităţi de la care generaţia asta a tinerilor de 
azi să nu se întoarcă cu medalii de aur. M-am întâlnit 
cu unii dintre acești copii care studiază astăzi la mari 
universităţi din lume, își fac doctorate, sunt rugați 

să rămână să predea, și le-am spus că au datoria 

să facă precum cei din perioadele istoriei României 
de care sunt mândru: perioada pre-pașoptistă, când 
tinerii s-au dus la studii în străinătate și s-au întors 

în România și au făcut țara, în frunte cu Bălcescu; 
perioada interbelică, în care ne-am demonstrat 
capacitatea creativă cu totul excepțională 

și universalitatea spiritelor românești. 


Împătimit al dorului de frumos, pasionat de tot 
ceea ce exprimă sufletul românesc, maestrul de 
la Jiu s-a dovedit prin arta sa un promotor mândru, 
drept și statornic al românismului ca parte a 
europenismului constructiv, un artist pentru care 
scena este rampa de lansare a provocării spre 
continuitate și consecvență întru afirmarea 
Și respectarea valorilor noastre nationale. 

Ne putem păstra demnitatea și mândria natională 
respectându-ne în primul rând limba, istoria, tradiţiile, 
credinţa. Și am hotărât să mă duc cu spectacolul 
Lecţia în orașele în care nu se duce nimeni de 
treizeci de ani. Vreau să spun că m-au primit oamenii 
locului extraordinar. Să ţin spectacole de la Babadag 
la Câmpulung Moldovenesc, la Dorohoi, unde nu 
s-a mai dus nimeni, asta înseamnă un gest adevărat, 
cinstit, de bun român, să duci românismul acolo 
unde el există, dar nu le-a spus nimeni celor 
de acolo că sunt păstrătorii lui. 

Trebuie să ieșim din zona festivismului 
și să ne apropiem de zona profundă a lucrurilor, 
prin cultură, prin educaţie, prin învățământ, 
prin continuarea unei tradiţii și a unei credințe. 





Radu Theodoru 


judeţul Arad, la 17 ianuarie 1924, într-o familie de intelectuali (tatăl, 
inginer agronom, iar mama, profesoară de biologie). După studiile 
liceale, absolvite la Timișoara, în 1943, urmează cursurile Școlii de Ofiţeri 
de Aviaţie, de la Cotroceni (1943-45), pentru a deveni pilot de vânătoare 
la Flotila |, București, apoi comandant de escadrilă la R III Vânătoare 
din Târgșor, jud. Prahova (1949-50). In paralel, audiază cursuri de istorie 
și filosofie la Universitatea din București, fără însă a-și susţine licenţa. 

După un scurt stagiu de profesor de specialitate la Școala de Aviaţie din Sibiu, 
trece în rezervă (forțat de autorităţi, susţine scriitorul), în 1951, pentru a se dedica 
exclusiv scrisului profesionist. Intre 1952-54 conduce Cenaclul „Orizonturi noi”, 
din Sibiu, apoi se mută la Timișoara, în calitate de redactor al publicaţiei Scrisu/ 
bănățean (ulterior, Orizont) și secretar al Filialei U.S. locale. Tot în această 
perioadă debutează publicistic cu romanul istoric Brazaă și paloș (2 volume, 
1954-56, ediţia a Il-a, 1967), avându-l ca erou pe Mihai Viteazul, și i se prezintă 
în 1959, la Teatrul de Stat din Timișoara, piesa Nedeia inimilor (dramă în două 
părţi), jucată și la Oradea, în 1960, urmată de Cazul studentului Mihai Lotreanu 
(piesă în patru acte), care vede lumina rampei la Timișoara, în 1962. 

Intre 1958-60 este exclus din U.S. și din toate funcţiile deţinute, ca urmare 
a unui articol critic la adresa lui Eusebiu Camilar, academician pe stil nou, 
autor prolific, răsfăţat al premiilor naţionale și academice, autor al romanelor 
Negura (2 volume, 1949-50) și Temelia (1951), în care blamează vehement 
clasa conducătoare din România interbelică. 

După 1965, activează la Brașov, ca redactor la revista Astra și director-adjunct 
al Direcţiei Judeţene de Cultură și Artă, pentru a se stabili, definitiv, la București, 
după 1970, unde conduce Cenaclul „Viaţa armatei” și publică, cu o frecvenţă 
de metronom, proză istorică, dar și literatură SF, reportaje de călătorie, scenarii 
de film și TV, inclusiv publicistică angajată. Dintre cărțile sale, amintim romanul- 
frescă Vulturul (4 volume, 1967), avându-l ca erou eponim tot pe Mihai Viteazul 
(distins cu Premiul lon Creangă al Academiei Române, pe 1967) apoi ciclul Gesta 
valachorum, din care fac parte (selectiv) romanele Strămoșii (1967), Călărețul 
roșu (1976), Corsarul (1984), Vitejii (2 volume, 1968), ca și Cronica eroică (1877- 
1878), subintitulat „roman-document”, apărut în anul Centenarului Războiului 
de Independenţă, urmat de Biografie de război (4 volume, 1980-87) etc. 

Abordând subiecte inspirate din realităţile istorice, Radu Theodoru aduce 
în literatură personaje cu valoare simbolică, voievozi, muschetari balcanici, pirați 
și spioni, prefigurând „o veritabilă epopee cu accente naţionaliste” (Cătălina 
Velculescu, Dicţionarul general al literaturii române, literele S/T, Ed. Univers 
Enciclopedic, 2007, p. 705). Capodopera genului rămâne însă Vulturul, o frescă 
amănunțită, cu personaje reale și fictive, cu dragoste, diplomaţie și bătălii, unde 
„singurul dușman al eroului central este timpul scurt în care trebuie să realizeze 


Piu gazetarul și dramaturgul Radu Theodoru s-a născut la Ineu, 


imposibilul” (ibidem, p. 705). 

Pentru tineri, publică seria de 
reportaje de călătorie Cu Hai-Hui 
spre sud (1980), urmat de Din 
nou, spre sud (1982), unde face 
și o serie de confesiuni de ordin 
biografic, care conturează 
portretul unui scriitor complex, 
mereu în căutare de noi Ă 
experienţe și situaţii inedite. In 
1978, publică, la Editura Militară, 
volumul de reportaje Noi, Mircea 
și Atlanticul, rezultat al voiajului 
efectuat la bordul bricului-școală 
„Mircea” pe apele Atlanticului, 

o transfigurare a experienţei 

„trăite până la capăt într-un 

mediu inedit și ostil. Se exprimă, 

cu real succes, și în literatura SF, 

publicând romanul Taina recifului 

(1968), abundând în eroi pitorești, aventurieri implicaţi în incidente tari”, 

care folosesc abundent „un argou insolit, vag pitoresc” (Mircea Opriţă, Istoria 
anticipaţiei românești, lași, Ed. Feed Back, 2007, p. 163). Cel mai reușit roman 
din această serie este, de departe, Țara făgăduinței (1975), unde Radu Theodoru 
imaginează o insulă-laborator, locuită de savanţi, contrabandiști și roboți și 
vizitată periodic de nave extraterestre. Scrisă în registru utopic, cartea pledează 
pentru promovarea valorilor etice ale noii umanităţi. 

După 1990, scriitorul, avansat la gradul onorific de general în retragere, se 
lansează în politică, de partea partidei naţionale (tentativă abandonată rapid), și 
continuă să scrie o serie de cărţi cu pronunţat caracter polemic, unde abordează 
aspecte controversate din istoria românilor și nu numai. Cea mai cunoscută carte 
din acest ciclu rămâne România ca o pradă (ed. |, Ed. Alma, Oradea, 1997, ed. 
a Il-a, Ed. Miracol, 2000), dar mai pot fi amintite și Mareșalul (2001), A fost sau 
nu holocaust? (2003) etc. Chiar în acest an, Radu Theodoru a publicat, sub egida 
M.L.N.R., lucrarea Francmasoneria, pro și contra, dar și volumul Roman de pace 
— biografie de război (Ed. Paco, 2014), bine primite de cititorii bucureșteni, 
ca și de cei din Reșița, Timișoara și Chișinău, orașe vizitate recent. 

Retras la locuinţa sa de la Grădiștea, Giurgiu, înconjurat de cărţi și de o 
bogată colecţie de obiecte de artă, Radu Theodoru continuă să-și cultive, la cei 
90 de ani împliniţi, pasiunile de o viaţă, scrisul, dar și vânătoarea și pomicultura, 
pregătind, cu siguranţă, noi surprize publicului său fidel. (Marian NENCESCU) 


Marian NENCESCU 


discuție, chiar și 
sumară, despre 
o operă literară 


bogată cantitativ — iar Radu 
Theodoru, cu cele peste 65 
de cărți ale sale, este doar 
unul dintre exemple — stârnește automat suspiciuni. 
Iluzia prolificităţii atrage riscul stereotipiei, a lipsei de 
calitate și, până la urmă, a lipsei apetitului de lectură. 
Rezultatul este căderea în consumism, în facil și 
chiar în desuet. In plus, povara cantităţii îngrădește 
posibilitatea efectivă a recepţiei textului în bune 
condiţii. Niciun lector onest, cu atât mai puțin 

un critic profesionist, nu are răgazul unei lecturi 
așezate, decât dacă, în lipsă de aprecieri personale, 
se bizuie pe cronicarii timpului. 

Din fericire, situaţia nu se aplică în cazul lui Radu 
Theodoru, scriitor care se bucură de un public fidel 
și constant și mai putin, poate, de o critică favorabilă. 
(In mod suspect, autorul lipsește cu desăvârșire 
din câteva lucrări de referinţă ale istoriografiei 
contemporane, de la Istoria critică a literaturii române 
de N. Manolescu, ed. a Il-a, Ed. Paralela 45, 1997, 
la Dicţionarul esenţial al scriitorilor români, de Mircea 
Zaciu, Marian Papahagi și Aurel Sasu, Ed. Albatros, 
2002, sau lrina Petraş, Literatura română 
contemporană. O panoramă, Ed. Ideea Europeană, 
2008, iar cazul nu e singular.) 

Semnificativ, discuţiile teoretice despre 
„modalitatea romanului” în obsedantul deceniu 50-60 
al secolului trecut, inclusiv despre romanul istoric 
practicat de Radu Theodoru, au dominat viaţa literară 
începând cu anii 60-70, convingerea unanimă fiind 

Brazdă și paloș, 


aceea că în roman ar trebui să predomine „temele 
majore” (v. Valeriu Cristea: „A trăi în afara socialului 
e o ipocrizie”, România literară, nr. 45/46, 1969), 
motivaţia fiind aceea că „Ele (temele — n.a.) sunt 
legate de condiţia umană, în genere, iar apoi vin 
temele sociale”. Răspunzând acestui comandament 
social, o serie de scriitori, între care îi mai semnalăm 
pe Paul Anghel, Mihail Diaconescu, Dumitru Almaș, 
Titus Popovici, parţial, sau Eugen Uricaru ș.a., 
avându-l ca exponent pe Radu Theodoru, au 
procedat la reconvertirea vechilor eroi exemplari în 
eroi naţionali, acceptând deliberat o estetică de tip 
maniheist, adaptată la standardul „populist” al epocii. 
In aceste condiţii, apare și se dezvoltă o literatură 
predominat doctrinară, în care personajele istorice 
devin personaje arhetipale, amplificate prin valorizări 
de tip mitologic, parabolic sau alegoric, alimentate 
de doctrine literare complexe, așa cum stă bine 
complexului unei epoci. In spiritul doctrinei oficiale, 
o serie de autori de romane istorice trec/se întrec 
la producerea și întreţinerea unor modele literare 
exemplare. De la Burebista la Mihai Viteazul și 
mergând până în contemporaneitate, toți eroii 
naţionali sunt recuperaţi și puși să slujească 
propagandistic doctrina zilei. 


de romane istorice era M. Sadoveanu 

(care și-a și rescris opera, transformând 
Soimii în Nicoară Potcoavă), după război, autori 
precum Dumitru Almaș și, cu precădere, Radu 
Theodoru, au procedat la compunerea unor romane 
istorice într-o formulă narativă modernă apelând 


D acă în interbelic singurul autor temeinic 


model și modă literare 


la reconstituirile istorice, gen Walter Scott, colorate 
cu scene de încleștări spectaculoase, momente 
de senzaţional, crude sau pitorești. 

Un exemplu în acest sens este și romanul Brazdă 
și paloș, de la a cărei primă apariţie s-au împlinit 
șaizeci de ani, considerat de criticul Dumitru Micu 
„O explozie de culori” (/storia literaturii române, Ed. 
Saeculum 1l.0., 2000, p. 498). In maniera clasică, 
Radu Theodoru panoramează conştiincios asupra 
epocii lui Mihai Viteazul, oprindu-se fie la palatul 
domnesc, fie la cine știe ce conac ascuns într-un sat 
de munte, evocând cu iscusință atmosfera marcată 
de primejdii a veacului de mijloc românesc. Prin 
numeroasele episoade epice, prin spiritul pitoresc 
și aventurier, cartea se apropie de spiritul romanului 
interbelic, find mai puţin tributară modelului impus 
de Camil Petrescu, în romanul-frescă Un om între 
oameni, în fapt, mai mult o carte modernă de analiză 
și introspecţie decât un roman istoric propriu-zis. 


din ghearele turcilor (care amintește de o 

scenă similară din Neamul Soimăreștilor de 
M. Sadoveanu), sau preumblările domnitorului Mihai 
Viteazul prin ţară, învesmântat în negustor și, în fine, 
isprăvile căpitanului Mârza în tabăra lui Sinan Pașa, 
alternează cu reconstituirea cvasi-exegetică a 
obiceiurilor tradiționale de nuntă sau a alaiurilor 
domnești și boierești. Nunta căpitanului Gheţea cu 
Ancuţa lui Boju prilejuiește și un pitoresc spectacol 
nuptial, din care nu lipsesc orațiile, compuse în 
stil folcloric, dar originale în conţinut, sau „jocul 
prapurelui”, nelipsit de la nunțile de odinioară. 

(Continuare la pag. 14) 


- pisoade, precum salvarea domniţei Neaga 

Dragoș VAIDA, Constanţa VAIDA HALIȚA 


Fa -ar putea ca serialul/ 
Pai CS supa pe care 








ne încumetăm să-l 
începem să nu placă prea 


la alta, că redactarea conține 

| obscurități, din ambiția de 

| a nu lăsa deoparte lucrurile 

complicate, că de una sau 

de alta. Prea bine, nu suntem 

istorici. Incercaţi să-l citiţi 

pe lorga și vă veți alege 

cu mult mai mult, rămânând 

însă impresia că studenţii 

profesorului nu și-au luat diploma ușor. De unde 

am putea să scoatem istorii gradate, coerente!?... 
Amintirile nu pot fi reduse la înșiruiri de persoane 

și de evenimente ca într-o agendă. In paralel și 

în strânsă legătură, este natural să apară idei și 

conotaţii care tocmai acelea pot umple o amintire 

cu semnificaţii — opinii sau ecouri personale. Dacă 

cititorul va găsi că în cele ce urmează este prea 


PAL 


multă istorie „romanţată” sau „literatură” va putea sări 


peste fragmentele respective. Ar fi însă mai bine să 
nu mai continue deloc, pentru că datele de cronică 
trebuie să facă, în gândirea autorilor, corp comun 
cu adnotările, atitudinile sau interpretările care 
ar constitui acea parte literară. 

Nu ne-a atras ideea unei relatări pur istorice, 
deși nici istoria nu se poate face numai povestind, 
adică fără concepte, idei, evaluări, atitudini. Alegem 


, 
4 


ra toamna anului 
- 1950. Școlile 
| începuseră de ceva 
[ %/ “mp 35| vreme. Familia mea fusese 
Ci 2 evacuată din Calea Victoriei, 

pentru a face loc „armatei eliberatoare”, și mutată 
pe una dintre străzile adiacente Căii Dorobanţilor. 
Părăseam „Lazărul” și pe vechile mele colege 
și îmi căutam, acum, un loc la liceul din preajmă, 
actualul „I.L. Caragiale”. 

Mă consideram exilată și aruncată într-un loc 
necunoscut. Mă gândean cu strângere de inimă 
la noua lume în care intram, unde fiecare elevă 
își găsise sau regăsise deja colega de bancă, 
clasa, profesorii. 

Am deschis ușa clasei, cu teama că toți ochii 
curioși se vor aţinti asupra mea, noua colegă. 
În încăpere era însă zarvă și se auzeau hohote 
de râs. Nimeni nu mă băga în seamă. Cu picioarele 
înfipte în masa catedrei, cu pumnul ridicat, 
simbol proletar, Marioana îl întruchipa pe Lenin, 
adresându-se „na ruski narod”, într-o limbă 
amestecată de cuvinte rusești, românești și 
altele fabricate spontan, cu rezonanță de stepă. 

Restul zilei a trecut normal. Temerile mele s-au 
risipit, iar la sfârșitul orelor am plecat spre casă cu 
noua mea prietenă și vecină, sub o umbrelă mare, 
neagră, pe care am deschis-o, deși afară era soare. 

Nu mi-a trebuit mult timp să văd că Marioana 
era sufletul clasei. Inventivă, curajoasă, spontană, 
necontrolată și adesea capricioasă, domina clasa, 
cum se întâmplă adesea cu cei „aleși”. Evident, 
moștenise temperamentul tatălui ei, care nu putea 
fi încorsetat de o lume îngustă, obtuză și represivă. 
Toată ființa ei era un strigăt de libertate, bucurie 
și curaj. Nu suporta constrângeri, ca un cal 
nărăvaș căruia vrei să-i pui șa. Gesturile ei, cele 
mai neînsemnate, exprimau nesupunere, revoltă 
și refuzul actelor impuse de reguli, regulamente, 
dogme, etichete sau bune maniere! Într-o zi a 
venit la școală îmbrăcată cu o fustă improvizată 

mult: că lucrurile nu sunt puse 
în ordine, sărindu-se de la una 


să dăm relatării o organizare dictată de fona. 
Evident, această alegere complică elaborarea 
și reduce partea descriptivă, „anecdotică”. 

In anii de liceu, cultura râvnită a trebuit să 
se dezvăluie parțial în câteva prietenii, în orele 
de lectură, mai ales la Biblioteca Universitară, unde 
cam tot ceea ce doream „nu era” (se afla sub cheie, 
într-un depozit ascuns, cenzurat, mai mare decât 
tot restul fondului), în fofilările de seară la Biblioteca 
Franceză de pe Dacia, în concertele de la 
Filarmonică cu Silvestri și Georgescu, în „afacerile” 
la micul anticariat (de fapt, mai mult un acoperiș 
din lemn) de sub altarul Bisericii Doamnei sau 
în câteva mici conversații cu Tudor Vianu, a cărui 
casă era foarte aproape de liceul nostru, Liceul 
„Titu Maiorescu”, de aplicaţie pedagogică, Nr. 7 
și apoi „Caragiale”. 


pe care am trăit-o, pe care o purtăm cu noi 

pretutindeni și care din când în când răbufnește 
cu noi și în jurul nostru, că vrem sau nu. Este 
istoria noastră constitutivă. Tocmai de aceea, cu 
o cronologie greu de fixat, cu șiruri de evenimente 
greu de clasificat, cu etape greu de diferențiat. 
Cei care s-au succedat la putere după 1989 n-au 
adus nici măcar începuturile clarificărilor necesare, 
în esență, pentru că interesele lor erau altundeva. 
Istoria de lângă noi este istoria în care 
nu ne mai înțelegem unii cu alţii. 

O veste tristă de la finele lui iulie ne duce 

cu gândul la liceul pe care nu-l purtăm în suflet 


| storia de lângă noi este istoria din noi, istoria 






dintr-o cuvertură (care acoperea mașina de cusut 

a mamei ei), prinsă într-o parte, cu ace de siguranţă. 
Altă dată și-a împletit zeci de codițe în păr (acum 

ar fi fost modernă!), în locul unei coafuri „decente” 

și a unei bentiţe albe de școlăriță. 

Inteligența și talentul literar al Marioanei s-au 
manifestat încă din liceu. Mi-a rămas în minte o 
schiţă pe care ne-a citit-o într-o oră de limba română, 
în care fantasticul se împletea cu imagini poetice 
de o mare sensibilitate. În sufletul și cu instinctul 
nealterat de copil, am realizat atunci că în ea este 
sădită o calitate, un dar pe care nu îl puteam defini 
și care depășea cazul obișnuit al elevului dotat. 


lugile regimului de la Scânteia Tineretului 
au publicat un articol, pe prima pagină, 
despre vlăstarul burghezo-moșieresc, 
cu păr oxigenat și unghii vopsite, menţionând, poate 
nu întâmplător, liceul unde era elevă. După apariţia 
articolului, Marioana a primit câteva scrisori pe 
adresa liceului. Unele o „înfierau”, altele îi exprimau 
admiraţia și sustinerea. Într-una dintre scrisori, 
trimisă de un „admirator”, era invitată într-un oraș 
din provincie, unde o aștepta un grup de susţinători. 
Fără ezitare, Marioana a dat curs invitaţiei. În gară, 
la sosire, o aștepta însă Securitatea. La întoarcere 
(atunci nu a fost arestată), în mijlocul cercului care 
se formase în jurul ei, ne povestea cu haz cum 
o plimbau de la Miliție la Securitate, du-te-vino, 
prin oraș, neștiind ce să facă cu ea. Mașina, 
un fel de Jeep, scotea tot felul de sunete, zbârnâitul 
motorului, zdrăngănitul tablei sau pocniturile țevii 
de eșapament, pe care le imita. 
Lucrurile s-au complicat ulterior. Planurile 
Securităţii, care o urmărea tot timpul, erau altele. 
O nefericită idee a Marioanei a furnizat „organelor” 
dovezi mai concrete. Urma să înființăm un „laborator 
de chimie”. Marioana locuia pe atunci împreună 
cu mama ei, superba doamnă Diamandi, într-o 
casă frumoasă din strada Sofia, ocupând o parte 
din apartamentul folosit în comun cu alte familii. 


adus celor care și-au expus viața pentru adevăr și libertate, neștiuți 
de nimeni — neuitaţi de istorie. 


m Noiembrie 2014 


ca pe un cimitir al adolescenţei noastre: trecerea 

la cele veșnice a fostei eleve a liceului nostru, 
scriitoarea Oana Orlea, nume real Maria-loana 
Cantacuzino (n. 21 aprilie 1936, România — d. 23 iulie 
2014, Maignelay-Montigny, Franţa), fostă deţinută 
politică, aflată în exil în Franţa, unde a locuit din anii 
1980 până la moarte. Maria-loana Cantacuzino, 
Marioana, este fiica aviatorului Constantin „Bâzu” 
Cantacuzino și a Ancăi Diamandi. Era nepoata prin 
alianță a lui George Enescu și a fost legatara sa 
testamentară. Afirmația din Wikipedia că soţia 
acestuia, prințesa Maria (Maruca) Cantacuzino, 

a fost bunica maternă a Oanei Orlea este greșită. 
Prințesa a fost bunica paternă, adica mama tatălui. 


în clasa a X-a, sub acuzaţia de complot și 
acțiune subversivă. Condamnată la patru 
ani, a fost eliberată după trei ani de detenţie. După 
eliberarea din închisorile Văcărești, Jilava, Ghencea, 
Pipera, Târgșor, Mislea, Malmaison, a fost trimisă 
la „munca de jos”. A fost arestată din nou, în 1960, 
în legătură cu atacul asupra unui furgon al Băncii 
Naţionale („operaţiunea loanid”) și reţinută două 
luni la Miliția Capitalei. Și-a terminat liceul la fără 
frecvență în 1965. Oana Orlea a publicat în Franţa 
mai multe cărţi despre Gulagul românesc, dintre care 
cea mai cunoscută este Les Anees volees — dans 
le Goulag roumain â seize ans, Seuil, 1991. Titlul 
versiunii în limba română este /a-ți boarfele și mișcă!, 
Editura Cartea Românească, 1991, interviu realizat 
de Mariana Marin. În 2008, Editura Compania 
a realizat o nouă ediţie a interviului, sub titlul 
Cantacuzino, ia-ți boarfele și mișcă!, incluzând 
comentariile și lămuririle autoarei la prima ediție, 
cea din 1991. 


VI arioana a fost arestată în 1952, ca elevă 


Drum bun, Marioana! 
Constanţa VAIDA HALIȚA 


Închin aceste puţine rânduri amintirii chipului Marioanei 
Cantacuzino, sufletului ei generos și curajos, sărăcăcios omagiu 





Pe scară se găseau câteva cămăruţe pentru perso- 
nalul de serviciu. Una dintre acestea urma să aibă 
destinaţia de „laborator”. Niciuna dintre prietenele 

ei mai apropiate nu avea o atracţie deosebită pentru 
acest domeniu, dar entuziasmul cu care vorbea ne-a 
determinat să ne angajăm la acest proiect. Dacă în 
mintea ei se născuse un alt plan, nu pot să spun, fapt 
este că, nouă, celorlalte „chimiste”, nici prin gând nu 
ne trecea că acea cămărută ar putea fi considerată 
sediul unei „organizații subversive”. Planul a eșuat 
în final, intervenind alte evenimente, și au fost 
fabricate alte „dovezi” care au dus la arestarea ei. 

In timpul vacanței de vară care a urmat, au fost 
arestate trei colege de clasă: Lula Mazanitis, Mariana 
Bucurescu și Nely Roman. De ce tocmai ele? Nimeni 
nu și-a explicat. Una dintre variante a fost existenţa 
unui carnețel cu telefoane, din care o minte 
„luminată” ar fi ales trei nume la întâmplare. 


acesteia m-a chemat urgent și mi-a povestit 
cum a decurs arestarea, cu binecunoscuta 
boccea și minciuna că urma să se întoarcă în curând, 
urmând să dea doar niște declaraţii. Am fost sfătuită 
să plec imediat din București, ceea ce am și făcut. 
Securitatea însă nu a mai recurs la alte arestări 
din grupul nostru, mulțumindu-se, în acea fază, 
doar cu cele trei fete speriate, de șaisprezece 
ani. Confecţionarea dosarului de „complot” 
s-a desăvârșit mai târziu. 

Tatăl meu vitreg era arestat în acest timp 
într-un lagăr de muncă, acuzat de activitate 
„antimuncitorească”. Aflând că au fost aduse niște 
eleve de la București, s-a informat prin „telefonul 
fără fir” de numele lor, temându-se că sunt și 
eu printre ele. După aproape patru ani, executaţi 
prin închisori și lagăre de muncă, la eliberare, 

mi-a povestit acest episod. 

Pe Marioana nu am revăzut-o după ispășirea 
pedepsei. Se pare că nu a mai luat legătura cu 
fostele colege. Poate pentru a ne proteja?! Am 
aflat doar că mai târziu a fost salvată de familia 
ei, Enescu-Cantacuzino, și că a plecat în Franţa. 


D upă arestarea Marianei Bucurescu, mama 











Gabriel Sudan, 
pagini de corespondenţă 


Germania, la Gâttingen, pentru a face doctoratul 
cu marele matematician David Hilbert. Era 
recomandat de Traian Lalescu și Dimitrie Pompei, 
doi dintre profesorii preferaţi ai lui Sudan. 

Traian Lalescu a fost unul dintre matematicienii 
de elită ai României. Cartea sa de ecuații integrale 
I-a făcut cunoscut lumii matematicii internaţionale. 

A desfășurat și o bogată activitate politică, făcând 
parte din delegaţia profesorilor universitari care, la 
Paris, au militat activ pentru încheierea Tratatului 

de Pace care va statua granițele României Mari. 

Este autorul unei monografii asupra Banatului care 

a contribuit la stabilirea graniţei între ţara noastră 

și lugoslavia. A înființat Politehnica din Timișoara 

și a contribuit alături de Țiţeica și Pompei 

la înfiinţarea Facultăţii de 
Matematică din Cluj și la 
selectarea profesorilor acestei 
instituţii de tradiţie. Este omul 
care a dat României, în calitatea 
sa de deputat liberal, un prim 
proiect de buget modern. 

Pe plan sportiv, a contribuit 

la înfiinţarea a două cluburi ) / 
de fotbal studențești: Sportul ic ice AA 
Studenţesc și Politehnica 

Timișoara. 

În același timp cu Sudan, vine [3] 
la Gottingen și bunul său plai 
Dan Barbilian (lon Barbu), c 
o bursă obținută cu Stai 
lui Gheorghe Țiţeica. 

Sudan și Barbilian au purtat 
o corespondenţă bogată în 
perioada tinereţii. Scrisorile 
adresate de Barbilian lui Sudan 
conţin multe confesiuni, unele 
picante, și se referă, în general, 
la momente din acea perioadă. 
După moartea lui Sudan, aceste 
scrisori, însoţite de prima ediţie a Jocului secund 
și cu o poezie dedicată lui Sudan, au fost predate 
doamnei Gerda Barbilian, care le-a publicat și 
înstrăinat, în loc să fie donate Academiei Române 
și păstrate într-un fond „lon Barbu”. 

Firea veselă a lui Sudan și cultura sa deosebită 
(vorbea curent mai multe limbi străine și avea 
cunoștințe profunde de literatură, medicină 
și muzică) atrag prietenia unor mari matematicieni, 
cu mulţi dintre ei rămânând mult timp 
în corespondență. 


|: anul 1922, Gabriel Sudan pleacă în 


„WAP 


remarcată de David Hilbert, care, într-o 

scrisoare adresată tatălui lui Sudan, 
precizează, în 23 februarie 1924: „Domnul Sudan 
s-a străduit cu vrednicie și cu învăţătură uriașă aici, 
la cursurile mele și cu cel mai deplin succes și-a 
găsit drumul său propriu în acest domeniu.” (Fig. 1) 

Participă săptămânal la întrunirile din locuinţa lui 

Hilbert cu doctoranzii acestuia, unde, sub îndrumarea 
lui Hilbert și a asistenţilor săi, Paul Bernays și Otto 
Blumenthal, dezbat subiecte legate de activităţile 
doctorale. Invitaţiile la aceste reuniuni erau făcute, 
așa cum reiese din corespondenţă, fie personal 
de David Hilbert, fie de unul dintre cei doi asistenţi 


A ctivitatea doctorală a lui Sudan este 


(Urmare din pag. 12) 


n mod semnificativ, Radu Theodoru reia tema, două decenii mai târziu, prin 
| Vulturul, roman circumscris tematic aceluiași model ideatic. Există, așadar, 

ai săi pomeniţi mai sus. (Fig. 2) 

In această perioadă susţine o bogată 
corespondenţă cu Wilhelm Ackermann, care 
plecase la Cambridge și dorea de la bunul 
său prieten amănunte cu privire la viaţa matematică 
de la Gâttingen. 

Se întoarce în 1927 în România. Curând după 
aceea, Hans Levy, ajuns la Institutul de Matematică 
din Roma, îi comunică moartea tragică a prietenului 
său Hans Spâth. Acesta era un tânăr inteligent, 
dominat însă de o — 
filosofie pesimistă, 
care susţinea că PI ps, 
viața nu trebuie id fa uz al 
trăită. Spâth afirma | = 4.7 
că se va sinucide 

atunci când va 


ajunge în vârful 
piramidei 
intelectuale 
(profesor la 
Universitatea din — - 
Gâttingen). Sudan, prieten ie cu ali glumea 

și îl ruga ca atunci când își va duce la bun sfârșit 
această intenţie să-i lase lui o carte vestită de teoria 
numerelor. In scrisoare, Hans Levy descrie faptul 

că Spâth a fost numit profesor și amfiteatrul în care 
urma să deschidă cursul era plin până la refuz de 
prieteni și curioși care îi cunoșteau ideile. După ce 
ora de deschidere a cursului a fost depășită, Hans 
Levy s-a dus acasă la Spâth, unde a văzut pe o 
masă o parte dintre cărțile sale aranjate pe categorii, 
iar pe pat corpul lui Spâth, care luase otravă. 


și de cartea de teoria numerelor pe care 
Sudan a păstrat-o cu sfințenie și pe care 
Spâth scrisese: „Rămâi vesel, inteligent și continuă 
să studiezi cu hărnicia proprie marile adevăruri 
pe care le slujești”. 
In anii 1928 și 1932 Sudan participă la Congresele 


Ş crisoarea lui Hans Levy a fost însoţită 

Internaționale din Italia și 
Elveţia. În Italia se întâlnește, 
la Florenţa, cu prietenul său 
Bartel van der Waerden, elev 
al lui Emmy Noether, mărturie 
a acestei întâlniri fiind 
scrisoarea adresată lui Sudan. (Fig. 3) 

În 30 august 1929, Felix Bernstein îi adresează 
invitația de a preda la Gâttingen cursuri în cadrul 
Institutului de Statistică Matematică. 

Cu ocazia publicării în Mathematischen 





AR ȘI Annalen a lucrării lui Sudan „Uber transfinite 


ZĂ două scrisori recenzia făcută de Paul Bernays, 
“| cu rugămintea de a exprima acestuia multumiri 
pentru observaţiile pertinente de formă 

și rigoare făcute lucrării. (Fig. 4) 

După Congresul Matematicienilor din 1932, 
comunitatea matematică de la Gâttingen se 
destramă, Paul Bernays plecând în Elveţia, 

] Courant în Statele Unite, unde înființează, la 

| New York, Institutul de Matematică Courant. 
3 Emil Landau moare în 1938, după ce la un 
psză curs al său a fost fluierat și huiduit de studenții 
pa naziști, Otto Blumenthal are o soartă tragică, 


| la Gâttingen. 
Mergând la Congresul de matematică 
| de la Oslo și trecând prin Germania, lon Barbu 


roti) | retrăieste unele dintre momentele petrecute 


| la Goâttingen și îi dedică lui Sudan o poezie 
| ocazională, „Orasul lui Friederich” (lon Barbu, 
Poezii, Editura Albatros, 1970, pag. 119). 
In 12 decembrie 1939, Paul Bernays 
îi scrie de la Zurich lui Sudan o scrisoare 
cu rugămintea de a-i trimite un extras 
din lucrarea sa intitulată „Sur une note 

upă pierderea Basarabiei, 
n; urmare a ultimatumului dat 
de U.R.S.S. în iunie 1940, 

profesorii Miron Nicolescu, Simion Stoilow 
și Gheorghe Vrânceanu concurează pe 
“| posturi scoase la concurs la Universitatea 
București. Pompei este pensionat forțat 
și cu această ocazie dispare și postul de 
asistent al lui Sudan, el rămânând la Facultatea de 
Arhitectură. 

lon Barbu, vrând să concureze pe postul lui 
Gheorghe Vrânceanu, se înscrie în mișcarea 
legionară și ține cursuri în cămașă verde cu 
diagonală, începând fiecare curs cu „Rugăciunea”. 
Aceasta a fost singura legătură a lui cu mișcarea 
legionară, fapt care i se va reproșa mai târziu și va 
fi legat și de poezia sa ermetică și „nematerialistă”. 

Sudan a fost bun prieten și cu umoristul Geer 
Patrick (Patriciu) care îi dedică un articol plin de 
savoare, intitulat „Gogosile doamnei Muller”, în 
care este descrisă aventura lui Sudan de a aduce 
din Germania prin Polonia niște gogosși cu untură 
(Fet-Kneptei) drept cadou părinţilor cu ocazia 
Crăciunului. 

Vom continua să răsfoim paginile de 
corespondență ale lui Gabriel Sudan de după 
1945 într-un articol viitor. 





istorică este, așadar, pozitivă, integratoare, naționalistă. În aceste condiţii, 
aproape că nu mai contează că, în goana după modele, unii autori forțează 
realitatea, sau chiar deformează adevărul istoric. Dincolo de realitatea istorică, se 
impunea o expunere literară de tip convenţional, demonstrativ și propagandistic. 
Parţial, romanele lui Radu Theodoru se încadrează în acest curent, dovadă 


un interes real și constant al autorului pentru personajul său favorit, Mihai 
Viteazul. În același timp, întâmplător sau nu, societatea socialistă avea nevoie 
de modele care să slujească propagandistic interesele sale oficiale. Modelul 
Mihai Viteazul, reluat și în cinematografie de cuplul Titus Popovici—Sergiu 
Nicolaescu, oferea suficiente argumente de ordin ideologic, fiind de natură 
să contureze o doctrină a solidarităţii sociale, consolidată pe ideea rezistenţei 
împotriva agresorului extern și a efortului intern de emancipare. Noua orientare 


Anul V 


fiind reticența unor critici de a-l situa pe o poziţie literară meritată. Ceea ce 
rămâne însă peren în arta sa este puterea de transformare a evenimentelor 
trecute, arta descrierii și a înlănţuirii narative. Romanul istoric practicat de Radu 
Theodoru și de generaţia sa literară nu este nici gratuit, nici abstract. El exprimă, 
dincolo de conţinut, o anume tensiune socială, o metaforă cifrată critic despre 

o anumită realitate situată la limita echivocului. 

Altfel despre același fotbal 


| Marilena BARA 


dată la 4 ani, jumătate 
O populaţia globului 
se oprește din orice 
u| fel de activitate pentru o lună de 
zile și se concentrează asupra 
unui simplu joc: jocul de fotbal. 
Practicat de sute de milioane 
de pământeni (bărbaţi, femei, 
copii, tineri și bătrâni), urmărit de alte 3,5 miliarde, 
fotbalul strânge în jurul său atâta pasiune, atâţia bani, 
atâta mediatizare cât nu ar reuși nici cele mai mari 
descoperiri științifice, cele mai minunate opere de 
artă, cele mai aprinse conflicte politice și militare 
(pe care uneori le declanșează) sau cele mai tari 
lovituri de bursă, la un loc. 

Să începem cu începutul, adică cu definițiile 
pe care le-au dat fotbalului patru mari oameni 
de cultură: 

Papa loan Paul al Il lea: Dintre cele mai puțin 
importante lucruri, cel mai important este fotbalul. 

George Bernard Show; Fotbalul este cel mai 
amar desert pe care-l consumă englezii și cel mai | 
răscolitor sedativ pentru oamenii care-și provoacă 
griji în speranţa că le vor rezolva. 

D.R. Popescu: Fotbalul, după noi, a răsturnat 
(....) toate teoriile economice, toate bla-bla-urile 
despre psihologie, sociologie, (....) etc. Și i-a 
pus și pe unii filosofi cu nasul la zid! Normele 
dreptului, structura statului, fericirea, casele, 
clasele?... Balonul rotund a învins toate 
sclifoselile, picioarele au învins toate cuvintele... 
Ca să fii fericit nu trebuie nici să-ți rozi coatele 
prin școli, nici să te naști dintr-o spită regală, 
nici să moștenești imperii de cafea! E suficient 
să ai simțul golului! 

Fănuș Neagu: Fotbalul — talisman și piatră de 
altar. lubire și pedeapsă. Circ și industrie. Adevăr 
sfânt amestecat cu adevăr pocit. Multă frumusete, 
nopți de carnaval, dar și dedesubturi tenebroase. 
Viața ca spectacol. Credinţa în vârtejul tineretii. 
Curajul de a fi circari. Pentru că fotbalul suntem 
noi toți: cei care îl joacă și cei care îl privesc. Religie 
aspră și imbunătoare peste care bat clopote de piatră 
rară. Suntem fiii soarelui, iubim și blestemăm cu 
aceeași bucurie dulce-amară. În noi nechează 
dăruirea, ascultarea și dispretul. 

Parcă sună puţin diferit faţă de ce ni se oferă 
azi în presa „scrisă, spusă și văzută” (așa cum bine 
definea mass-media Daniel, un tânăr jurnalist de 
9 ani, coleg de redacţie la Radio România Tineret). 


o altfel de partidă de fotbal, „jucată” de o 

echipă multinațională, formată din pictori, 
scriitori, actori, muzicieni, balerini, regizori: Pablo 
Picasso, Luciano Pavarotti-Jose Carreras-Placido 
Domingo, Charlie Chaplin, Igor Moiseev, Hugh Laurie, 
John Huston, Raf Vallone, Mario Vargas Llosa, D.R. 
Popescu, Fănuș Neagu, Dan Grigore. 

Cum orice echipă trebuie să aibă și rezerve, l-am 
ales, dintre sutele de candidaţi serioși, pe tânărul 
scriitor și grafician Mihai lonuț Grăjdeanu. 

Tabloul nu ar fi complet fără un „antrenor” de 
renume, în persoana domnului academician Solomon 
Marcus, și fără un „arbitru” pe măsură — compozitorul 
rus Dmitri Șostakovici. 

Știu că aceste personalităţi vă sunt cunoscute 
pentru performanţele lor culturale și artistice, dar 
sunt aproape sigură că prestațiile lor „fotbalistice” 
nu vă sunt familiare. Așa că voi încerca 
să vi le prezint, pe scurt. 


A cestea fiind zise, vă propun să vă imaginaţi 


Pablo Picasso a imortalizat, în anul 1961, 
în maniera sa inconfundabilă, dinamismul jocului 
de fotbal, în două dintre lucrările sale. 

Prima — o litografie în culori — se numește 
simplu Fotbal și înfățișează 7 jucători alergând 
după o minge galbenă. Realizată într-o manieră 
minimalistă, lucrarea reușește să redea perfect 
implicarea totală a jucătorilor care își dau sufletul 










pe teren. Contururile trupurilor tinerilor fotbaliști, 
sugerate din linii fără sfârșit, sunt marcate de pete de 
culoare sugerând culorile echipamentului, iar terenul 
este realizat din mici petice verzi, care completează 
paleta coloristică a lucrării. 

A doua lucrare este o sculptură metalică, 
înfățișând un jucător de fotbal care se pregătește 
să șuteze, într-o mișcare care inspiră putere, energie 
și eleganţă. O copie a acestei sculpturi, realizată 
în ceramică, se află la Muzeul Naţional al Fotbalului 
din Manchester. 


Nu i-am putut separa pe cei trei prieteni, tenori și 
microbiști înflăcăraţi Luciano Pavarotti-Jos€ Carreras- 
Placido Domingo. 

Puţină lume își amintește că, prima oară, cei 
trei tenori au cântat 
împreună la Campionatul 
Mondial de Fotbal din 
ltalia, în 1990. Atunci, 

1 sub bagheta dirijorului 
Zubin Mehta, vocile lor 
s-au unit la Roma, în cel 


mai celebru strigăt de 
victorie: Vincero, din 
aria Nessun Dorma, 
scrisă de Giacomo 
Puccini în opera 
Turandot. 

Dintre sutele de 
ipostaze „fotbalistice” 
individuale ale celor 
trei tenori, am ales 
următoarele: Pavarotti — 
portar talentat al 
echipei de fotbal din 
suburbiile Modenei, 
orașul său natal; 
Carreras — suporter 
FC Barcelona, care, 
împreună cu jucătorii 
și suporterii clubului 
catalan, a susținut L: 
numeroase opere de caritate pentru bolnavii de 
leucemie; Domingo — fan declarat Real Madrid, 
care a impresionat o lume întreagă cu interpretarea 
imnului clubului spaniol, pe stadionul Santiago 
Bernabeu, în 2012, cu ocazia sărbătorii 
centenarului clubului madrilean. 


PEPE LA 


Charlie Chaplin nu mai are nevoie de nicio 
prezentare. Ca un adevărat englez, a luat cu el în 
bagaje, când a emigrat în Statele Unite ale Americii, 
pasiunea pentru fotbal. Într-un moment de relaxare, 
Chaplin a realizat un moment de pantomimă inspirat 
de fotbal, joc inventat în ţara sa de baștină. Singurul 
lucru cu care nu s-a putut împăca niciodată a fost 
numele pe care americanii l-au dat fotbalului: soccer. 

Giumbușlucurile sale fotbalistice au fost 
spectaculoase, făcând lumea să râdă în hohote; 
sunt voci autorizate care afirmă că mari fotbaliști, 
cum ar fi brazilianul Garrincha sau argentinianul 
Maradona, ar fi fost fani ai lui Charlot și că driblin- 
gurile lor irezistibile sunt inspirate de gagurile lui. 

Igor Alexandrovici Moiseev, unul dintre cei mai 
longevivi balerini și coregrafi (a murit la 101 ani), 

a fost creatorul unei noi forme de dans folcloric 
teatral, cu care a cucerit publicul din întreaga lume. 
S-a născut la Kiev în 1906, fiind singurul copil al unui 
avocat rus și al unei croitorese pe jumătate româncă, 
pe jumătate franţuzoaică. A crescut până la vârsta 
de 8 ani la Paris, iar la întoarcerea familiei în Rusia 
a început să studieze dansul în particular, iar apoi 

a intrat la școala de balet a Teatrului Balșoi din 
Moscova, unde a dansat până în 1939. 

Printre primele balete cărora le-a făcut coregrafia, 
se numără Fotbalistul (1930), pe un aranjament 
muzical de Alexander Tsfasman (un muzician 
ucrainean pasionat de jazz). Baletul a fost pus în 
scenă și la Opera Română din București, în 1945. 


Hugh Laurie este un charismatic actor englez, 
cunoscut pentru interpretarea genială a rolului din 
serialul american Dr. House. Este, în același timp, și 
un talentat interpret de blues, așa cum a demonstrat 
în concertul susţinut în 12 iulie 2014, la București. 

S-a lansat la începutul anilor '80, formând un 
cuplu de stand up comeay de 
mare succes cu bunul său 
prieten Stephen Fry; din această 
perioadă a rămas un scheci 
celebru, Football manager, 
plin de umor britanic de cea 
mai bună calitate, în care veti 
descoperi un alt Hugh Laurie 
decât cinicul doctor. 

Educaţia muzicală primită 
în copilărie l-a ajutat să își 
descopere și să își dezvolte 
talentul de cântăreţ și 
instrumentist (pian, chitară, 
percuție). Stau dovadă cele 
| două CD-uri: Let them talk și Didn't rain, 

ș" | care au apărut de curând. 

Un tip nonconformist, greu de descifrat, 
Hugh Laurie nu a răspuns niciodată clar la 
întrebarea cu ce echipă de fotbal ţine; a lăsat 
să se înțeleagă ca ar fi suporter al echipelor 
'] Arsenal Londra și/sau Wigan Athletic Football 
Club. Cine știe ce este în mintea lui Hugh, 
așa cum spune titlul unuia dintre cele mai 
'| frumoase cântece din repertoriul său: 

You don't know my mind!!! 


John Huston a fost unul dintre cei 
mai apreciaţi regizori, scenariști și actori 
americani. Amintesc aici doar câteva 
titluri de film pentru care a scris scenariile 
și pe care le-a regizat: Șoimul maltez (1941), 
Comoara din Sierra Maare (1948), Moby Dick 
(1956), Moartea iguanei (1964), Victoria 
(1981). 

Asupra acestui ultim film, cunoscut și 
sub numele Escape to victory, vreau să mă opresc 
putin și am să încep cu distribuţia: Sylvester Stallone, 
Michael Caine, Pele, Bobby Moore și Osvaldo 
Ardiles. Acţiunea se petrece în timpul celui de 
Al Doilea Război Mondial, într-un lagăr de prizonieri 
ai armatelor aliate care luptau împotriva naziștilor. 
Propaganda germană dorea să arate lumii că își 
tratează corect prizonierii și le propune acestora un 
meci de fotbal cu echipa naţională a Germaniei, meci 
care urma să se joace în Parisul ocupat de forțele 
naziste. Această partidă de fotbal oferă Rezistenței 
franceze și celor căzuţi prizonieri o ocazie nesperată 
de a evada din lagăr. Este un film uluitor, absolut 
minunat, în care Pele și Boby Moore dovedesc 
reale calităţi de actori. Chiar merită văzut! 


Rai Vallone, este un celebru actor italian, cu o 
carieră impresionantă, care a început în 1942 și s-a 
încheiat în 2000, pe care îl găsim în rolul jucătorului 
de fotbal Gino Bardi, în filmul G/i eroi della domenica, 
regizat de Mario Camerini. 

Sport și cultură 





este fundaș central. El are totul: bani, 

o logodnică frumoasă, faimă, dragostea 
și respectul suporterilor. Echipa la care joacă este 
aproape de retrogradare în liga secundă; în ziua 
meciului decisiv, logodnica sa îi propune să nu își 
joace corect șansele, contra unei sume importante 
de bani. Întâmplător, la această discuţie asistă un 
băieţel, mare fan al jucătorului. Gino refuză banii, dar 
acest incident îl marchează profund și, pe parcursul 
meciului, nu reușește să joace la adevărata lui 
valoare, stârnind furia tifosilor. Deși accidentat, 
intră pe teren, riscându-și cariera, numai pentru 
a nu-l dezamăgi pe micul său admirator. 


PD ese în principal, interpretat de Vallone, 


În paginile scrise de Mario Vargas Llosa 
apar multe referiri la sport, în general, și la fotbal, 
în special. Pentru scriitorul peruan, fotbalul este 
perceput cu optimism, ca un fenomen 
a cărui complexitate este dată de toate 
valenţele lui pozitive: joc, dăruire, 
spectacol, solidaritate umană, și 
constituie o componentă firească 
a vieţii moderne, cu o notă specifică 
de pasiune ibero-americană. 

Unele voci îl caracterizează pe Llosa 
ca fiind un fanatic al fotbalului. Dovadă 
stau și cronicile sportive pe care le-a 
scris în 1982, cu ocazia Campionatului 
Mondial de Fotbal din Spania. 

Pe un tricou bleumarin, purtat de un 
tânăr suporter, am văzut imprimat următorul 
text, atribuit lui Llosa: „Football is the love of 
form. A spectacle that scarcely leaves a trace 
in the memory and does not enrich or 
impoverish knowledge. This is its appeal: 
it is exciting and empty." 


Scriitorul D.R. Popescu vorbește despre 
zeul fotbal cu o ironie dulce-amară, neasumată. 
El ni se confesează, cu umor și orgoliu 
copilăresc, despre „marile” sale performanţe 
fotbalistice: „Trebuie să mărturisesc răspicat: 
am jucat fotbal destul de bine, aveam o viteză 
grozavă, loveam balonul cu ambele picioare! 
Deţin în palmares și o victorie răsunătoare! 
Scriitorii clujeni i-au bătut pe chelnerii clujeni cu 6-2! 
Eu am marcat atunci 5 (cinci) goluri, Pavel Aioanei 
1 (un) gol... Generaţiile mai noi trebuie să știe asta!” 

Interesantă este și paralela pe care autorul 
pieselor Acești îngeri triști, Pasărea Shakespeare, 
Piticul din grădina de vară, O batistă în Dunăre, 

o face între teatru și fotbal: „Și mai există o deosebire 
între teatru și fotbal: teatrul este în primul rând artă, 
un produs artistic, iar fotbalul, care a devenit și el 
artă împrumutând de la teatru multe alifii, rămâne în 
primul rând — viaţă... Viaţă vie, cum se spune, istorie 
vie, război viu... O încleștare de forțe — irepetabilă! 
Pe gazon, fotbaliștii bat mingea, într-o tăcere 

relativă — iar în tribune, marii actori, spectatorii, 

urlă, cântă, dansează și duc între ei, în galerii 

rivale, un adevărat război oral!” 


Fănuș Neagu a fost unul dintre ultimii mari nebuni 
ai marilor orașe. Opera sa de nuvelist, romancier, 
dramaturg, publicist s-a imprimat adânc în minţile 
și în sufletele noastre. 

Pasiunea lui pentru fotbal ne-a descoperit, dincolo 
de lupta sportivă, dimensiuni noi ale sportului rege, 
nebănuite de mulți dintre noi. Metaforele lui erau 
adevărate „driblinguri”, de o fineţe și o frumusețe 
neegalate. Au rămas în memoria colectivă cronicile 
savuroase din ziarele de sport ale vremii; a renunţat 
la această bucurie — a lui și a noastră, în momentul 
în care a văzut ce s-a ales de fotbalul românesc. 

În luna mai 2011, cu câteva zile înainte să moară, 
a trimis o scrisoare impresionantă, către un ziar 
de sport, de pe patul de spital, din care am ales 
un fragment dureros: 

„Astăzi, în culcușul acestor formaţii (n.a.: este 
vorba despre marile glorii ale fotbalului românesc) 
plouă cu ouă de broască. Tutunul din cheseaua 
mareșalilor fotbalului s-a umezit și s-a schimbat 
în iarbă ruptă ca să se aștearnă sub somnul miilor 


LL: 

și miilor de spectatori, trădaţi de nenoroc sau de 
niște vrăjitori cu buza căzută. Melancolia s-a risipit 
în dantele vechi. Fotbalul românesc, cel pe care 

eu l-am cântat vreme de aproape 40 de ani, e astăzi 
un fumător de pipă stinsă. Ne-am scuturat de toate 
farmecele în care pluteam, nu mai cunoaștem 
noaptea citirii zodiilor și sabia vinului veșnic 
scânteietoare nu mai e de o stea și de un răsărit 

cu nădejdile și așteptările noastre. Toate cartierele 
scârţâie sub vântul sărăciei. (...) Acum zici Steaua, 
Universitatea Craiova, Rapid, Dinamo și faci doi pași 
îndărăt. Trecem cu toții pe sub un cer de crizanteme 
negre și prin duminicile nimănui. Nicio ramură de 
merișor. Toate mierlele au glas de lut și ochi de 
mărgăritare stinse. Regele e gol și cu casa spartă. 
Lângă gară a înflorit mangalul, în Ghencea și pe 
Dinamo întinzi deștul pe sub ușă, încrezător și 
bronzat, și dai numai de cârlige de sârmă. Fotbalul 
românesc umblă 
cu ulciorul spart, 

| cu umerii căzuţi 

și se tot duce prin 


MIHAI GRĂJDEANU 


Nu mai vezi pe nicio scăfârlie 
zulufi de căpșunică, drept 
pentru care eu, unul, mi-am 
retras luna din toate livezile 
cu echipe în A... Dar ce 
durere trăim în duminicile 
noastre pustii.” 


Dan Grigore și atât. Însă nu mă pot opri să 
vă prezint două momente din biografia maestrului, 
care m-au impresionat puternic (momente din afara 
carierei sale artistice de dimensiuni uriașe): faptul 
că părinţii săi au ales ca el să studieze acasă, 
cunoscându-l bine și știind că sistemul de educaţie 
comunist nu era pe măsura inteligenţei, talentului, 
nonconformismului și dorinţei de libertate a copilului 
care a învăţat să cânte cu Mihail Jora, Florica 
Musicescu, Tatiana Kravcenko și Richard Hauser 
și pasiunea dovedită pentru fotbal și dragostea 
pentru cea mai „nearistocratică” echipă 
românească de fotbal — Rapid București. 

Am avut onoarea și bucuria să îl cunosc pe 
maestrul Dan Grigore și vă pot asigura că vorbește 
cu aceeași pasiune despre oricare dintre concertele 
de pian pe care le-a interpretat pe marile scene 
ale lumii, ca și despre cele mai frumoase faze 
și goluri ale echipei favorite. 


Am ales ca primă rezervă la echipa greilor un 
tânăr bine cunoscut în lumea iubitorilor de benzi 
desenate — Mihai lonuţ Grăjdeanu. A început, ca toți 
copiii, desenând figurile eroilor preferaţi din filme, în 
timpul orelor de curs, pe furiș, pe file rupte din caiete. 

Din împletirea fericită a celor două pasiuni — 
pentru benzi desenate și pentru scris — au ieșit de 
sub tipar multe cărţi pentru copii (și nu numai), 
subiectele lui preferate fiind istoria dacilor și fotbalul. 

La recent încheiatul eveniment naţional East 
European Comic Con 2014, desfășurat la Romexpo 
București, la care au participat peste 20.000 de tineri, 

Mihai Grăjdeanu a lansat cel de al doilea volum 

al trilogiei Ciutanul, povestea unui licean timid, 

care iubește fotbalul și își dorește să devină jucător 
profesionist, ca și tatăl său. Este primul roman grafic 
apărut în România, inspirat din lumea fotbalului, care 
are multe elemente SF și chiar unele autobiografice. 


O echipă formată din 11 supervalori nu face 
doi bani dacă nu este condusă de un antrenor pe 
măsură, care să știe să armonizeze calităţile fizice 
și psihice ale jucătorilor într-o colectivitate care să 
rezoneze la indicaţiile antrenorului ca muzicienii la 
gesturile dirijorului. În cazul nostru, acest antrenor 
este domnul academician Solomon Marcus. 

Întâlnirea cu dumnealui a fost unul dintre cele 
mai mari daruri pe care mi le-a făcut viaţa. În primele 
clipe, nu am fost capabilă să scot niciun cuvânt, 
copleșită de imaginea pe care mi-o formasem, 
citind cele mai accesibile lucrări ale domniei sale. 
Apoi am descoperit cu uimire un om de o modestie, 
căldură, generozitate, bunătate cum nu mai 
văzusem până atunci. 

Surpriza uriașă a venit atunci când am descoperit 
că domnul profesor este un fin cunoscător, 
un pasionat al fotbalului, care analizează 
cu aceeași rigurozitate științifică o teorie 
matematică sau o fază neclară dintr-un meci. 
Citiţi și minunaţi-vă cum se poate scrie despre 
fotbal (aviz cronicarilor sportivi de astăzi): 

„Momentul de gol rezumă esenţa jocului 
de fotbal și în acelasi timp explică formidabila 
sa capacitate metaforică. Fotbalul este o 
întreagă lume, iar lumea este, în anumite 
privințe, un meci de fotbal. Desigur, goluri se 
marchează și în alte jocuri sportive, dar numai 
în fotbal conduc la acea amețeală generală 
a jucătorilor și a spectatorilor, un adevărat 
climax care dezlănţuie imense energii. 

„„„Fotbalul reproduce metaforic și 
metonimic societatea umană 
actuală, care și ea are o natură 
conflictuală, pe care numai parțial 
o deslușim deocamdată, din cauză 
că multe sunt foarte ascunse și 
se lasă greu descoperite. Pentru 
a înțelege întregul potenţial 
cognitiv (metaforic sau modelator) 
al fotbalului, trebuie să ținem 
seama de variatele sale 
ipostaze: energetică, sistemică, 


Dmitri Șostakovici, la un meci de fotbal informațională, strategică 


și scenică... 

Trăim o criză de încredere, instituțiile care ar 
trebui să arbitreze situaţiile delicate nu mai sunt 
întotdeauna în stare s-o facă. Orfani de arbitru, 
de terapeut, ne refugiem în teritorii aparent 
mai sigure; fotbalul este unul dintre acestea.” 

Tot domnul academician ne surprinde cu 
răspunsurile simple, pe înţelesul tuturor, pe care 
le-a dat într-un interviu apărut în Gazeta sporturilor, 
în 16 iunie 2008, când recunoaște că între o partidă 
de șah și urmărirea unui meci de fotbal, ca metodă 
de relaxare, preferă ultima variantă. Și mai 
recunoaște domnul profesor că, în copilărie, 

a făcut parte din echipa copiilor de pe strada lernii 
din Bacău, unde juca fundaș, iar idolii domniei 
sale erau Ripensia și Ștefan Dobay. 


Să încheiem prezentarea marilor personalităţi 
culturale pasionate de fotbal cu arbitrul partidei, 
compozitorul rus Dmitri Șostakovici. Controversatul 
muzician, pe rând renegat și adorat de autorităţile 
comuniste sovietice, a fost un fanatic al fotbalului și 
un suporter fidel al echipei Zenit Sankt Petersburg, 
de la meciurile căreia nu lipsea niciodată. A jucat 
fotbal (pe care l-a definit ca fiind baletul maselor), 

a fost arbitru licenţiat și a făcut ceea ce știa mai bine, 
a compus o lucrare clasică cu titlul Fotba/. QED. 


Rămân cu speranţa că, după ce aţi citit această 
încercare modestă, veți privi un pic altfel un meci 
de fotbal, fie acesta un joc în curtea școlii sau 
o finală de campionat mondial, precum cea disputată 
acum câteva luni, în Brazilia... 

Parisul cu Madame de Sevigne 


Paula ROMANESCU 


PAS 


ntr-o lume dominată de 
| Regele-Soare și de regii 
teatrului clasic, Corneille, 
Racine, Moliere, cu un La 
Fontaine discret moralist și 
un Boileau teoretician al artei 
poetice, numele unei femei 
— avea să devină sinonim cu 
istoria Franţei: Madame la marquise de Sevigne 
(1626-1696). 

Căsătorită la 17 ani cu marchizul de Sevigne, 
frumoasa Marie de Rabutin-Chantal avea o solidă 
instrucţie primită sub oblăduirea unchilor săi pe linie 
maternă, Philippe și mai cu seamă Cristophe de 
Coulanges, abatele de la Livry, care o veghează 
cu afecțiune după ce tatăl ei avea să fie ucis 
în asediul de la Rochelle (1627), pe când copila 
abia împlinise un an, iar mama sa avea să se stingă 
șase ani mai târziu. 

Rămâne văduvă de la 26 de ani, după ce soțul 
ei moare într-un duel pentru o insignifiantă pricină 
care ţinea de onoare. (Pe atunci onoarea era 
la mare cinste!) 

A fost mamă a doi copii — Frangoise-Marguerite, 
născută în 1646 (căsătorită din 1669 cu contele de 
Grignan), fiică pe care a adorat-o, și Charles, născut 
în 1648, care avea să urmeze o carieră militară și 
despre care se cunosc mai puţine date. Să zicem că 
era un om obișnuit cu... asalturile pe toate fronturile 
(că doar era purtător de sabie și mustăcioară!). 

Scrisorile Doamnei de Sevigne, apărute postum, 
în 1725, sunt adresate cu precădere fiicei sale, 
Mme de Grignan, Dnei de La Fayette, lui La 
Rochefoucauld, cardinalului de Retz, vărului ei 
Bussy-Rabutin, scriitor la modă pe vremea aceea 
și viitor membru al Academiei Franceze, ministrului 
de Finanţe, Fouquet, căruia îi va rămâne prietenă 
și după arestarea lui în 1664 sub Ludovic al XIV-lea, 
când adunase o avere deloc de neglijat, care-i 
permitea să ia sub protecţia sa un Moliere, un 
La Fontaine, ba chiar să-și construiască un castel 
de poveste nu departe de Paris, la Vaux-le-Vicompte, 
la a cărui inaugurare, în 1661, l-a fost invitat și pe 
Soarele-Rege care, expert, a evaluat din priviri acea 
splendoare arhitectonică unde luxul da pe dinafară și 
a ghicit că în aer plutea un parfum de bani subtilizaţi 
de la Stat (și doar Statul era el!), rezervându-i 
„Ioialului” ministru o cazare pe viaţă într-o instituție 
pe banii Statului. 

Au mai primit scrisori de la marchiză și alţi 
nenumărați învârtitori pe la Curte ori salonarzi 
de jour fixe care-și drapau nula în conversații galante 
și nu tocmai, nobili care dispreţuiau atât de mult 
banii încât rămăseseră fără ei... 

Nobilimea era cam pe ducă, burghezia prindea 
să-și zornăie cu aroganță arginţii... Astăzi nu mai 
știm de unde se aud zornăiturile, că nici nobilime 
nu mai este, nici burghezie, ci doar o preaputernică 
Bancă Mondială în care marii sforari nu prea 
au nume și nici naționalitate. 


ale vieţii pariziene în care preţiozitatea este 

supusă unei ironii devastatoare, stilul literar 
al autoarei fiind de o eleganţă cu totul aparte în prea 
sobrul secol al clasicismului, cu eternele înfruntări 
dintre raţiunea seacă și (i)raţiunea fragilă a inimii. 

Marchiza, văduvă nu chiar tristă, a renuntat la 
viața retrasă din Bretagne și s-a adaptat vieții 
mondene a Parisului în care Ludovicii (al XIII-lea, 
al XIV-lea), cu ludovicii lor cu tot, străluceau, 
iar artele erau cultivate și ocrotite regește... 

Moliere și Racine erau regii scenei, sub bagheta 
cărora juca uneori chiar Regele Soare, La Fontaine — 
cu dobitoacele lui moraliste, Madelaine Bejart și 
Marquise du Parc puneau pe jar inimile regilor scenei 
și-și mai schimbau rolurile pe lângă aceștia (atente 
și la fauna pomădată din lojele teatrului de la Palais 
Royal), curtea regală cu fastul, dregătorii cu 
matrapazlâcurile financiare și intrigile de tot felul, 
Madame de Sevigne — observator avizat și 


E pistolele Dnei de Se&vigne sunt tablouri 

comentator acid a toate câte-i treceau pe la ureche, 
sub ochi. 

Cele peste 1400 de scrisori rămase de la Mme 
de Sevigne sunt tot atâtea ilustrări ale vieţii pariziene, 
adevărate „reportaje” ale evenimentelor de zi cu zi, 
însemnări de jurnal care ajung la „andrisanți”, dar 
sunt savurate deopotrivă de toţi obișnuiţii saloanelor 
și mai apoi de cititorii de peste timp de până la noi. 
Ce-o mai fi după, știe Cel Carele ţine în Cartea 
Lui înscrisurile toate... Cât despre bacalaureaţii 
din zilele noastre, jale mare, moncher! 


adresată marchizului de Pomponne, prietenul 

lui Fouquet cel 
dregător peste finanţele 
Statului, prins cu mâta-n 
sac și pe vremea „Frondei”, 
când Mazarin era mare 
și tare și care, neputând 
suporta ideea de detenţie 
(nici pe atunci nu era 
agreată această cazare 
cu pază asigurată de Stat!), 
va fi decis să o șteargă 
englezește... 

[...] Interogatoriul a 

luat sfârșit. Azi dimineață 
DI Fouquet a intrat în 
sala unde urma procesul. 
Președintele a cerut să fie 
citit documentul incriminant 
de la cap la coadă. DI 
Fouquet a luat primul 
cuvântul și-a spus: 
„Domnule, această hârtie 
nu dovedește mai nimic, iar singurul efect pe care 
mi-l produce este să mă arunce într-o mare confuzie”. 
La care DI Președinte a replicat: „Și totuși, ați auzit și 


| ată o scrisoare datată joi, 4 decembrie 1664, 


ați putut vedea din aceasta că marea pasiune pe care 


o aveţi pentru Stat, pasiune de care ne-ați vorbit de 
atâtea ori, n-a fost chiar atât de copleșitoare încât 
să nu căutați s-o răvășiți temeinic.” „Domnule, a zis 
Fouquet, e vorba de niște gânduri care mi-or fi trecut 
prin minte în momentele de neagră disperare în care 


mă arunca adesea DI Cardinal (Mazarin, n.n.), mai cu 


seamă după ce eu, care contribuisem mai mult decât 
oricare altul pe lume la reîntoarcerea lui în Franţa, 
eram răsplătit cu o crasă ingratitudine...” 

Și tot așa, în stil reportericesc, procesul căzutului 
în dizgrație finanţist s-a terminat în... favoarea 
acestuia, când, din acuzat, el a făcut o inocentă 
remarcă onor Dlui Președinte: Domnule, în toate 
împrejurările de-a lungul timpului, chiar cu prețul 
vieții mele, eu nu mi-am părăsit niciodată Regele, 
pe când dumneavoastră ați fost chiar șeful consiliului 
inamicilor săi, iar apropiații dumneavoastră 
deschideau calea armatei care lupta contra lui... 

Punct ochit, punct lovit! 

La sfârșitul dezbaterilor, Președintele cică ar 
fi zis unui apropiat: „Este pentru ultima oară că-l 
mai interogăm”, la care acolitul i-a șoptit acestuia 
la ureche: „Nu l-aţi întrebat dacă are probe 
doveditoare...” lar Președintele: „Nu sunt 
de cine știe ce mare importanță”. [...] 

lată lucruri la care să tot reflectezi, conchide 
reportera de Sevigne... 

Tot cam la fel am face și noi. Probele astea 


doveditoare se dovedesc mai mereu firave la o atentă 


cântărire făcută de Madame La Justice, „Doamna 
cu balanţa”, când într-un taler al măsurătorii se 
îngrămădește nu se știe cum (că doar, biata 

de ea, are și ochii legaţi) o grămăjoară cam 

cât un purcoi de taleri. 


1670), adresată vărului său de Coulanges, 

marchiza detaliază cu umor un eveniment 
monden care punea pe jar protipendada pariziană: 
căsătoria ducelui de Lauzun, ofițer fustangiu, 
aventurier de duzină, cu Marea Domnișoară — fiica 


N ui 
| ntr-o altă scrisoare (Paris, luni, 15 decembrie 

lui Gaston d'Orleans, fratele regelui Ludovic 
al XIII-lea: 

Am a vă anunţa lucrul cel mai uluitor, cel mai 
surprinzător, cel mai minunat, cel mai miraculos, cel 
mai... cel (urmează o lungă înșiruire de superlative... 
relative cu toatele, n.n.), un lucru care le va umple 
de fericire pe Doamnele de Rohan și d'Hauterive 
(care făcuseră niște alianţe sărăntoace, n.n.)... 
un lucru pe care nu mă îndur să-l numesc spre a 
vă lăsa bucuria de a-l ghici singuri, un lucru care se 
va face duminică, doar nu s-o face luni!... Dacă tot 
n-aţi ghicit, vă ajut niţel: Duminică... la Luvru, ducele 
de Lauzon va lua în căsătorie... tot n-aţi ghicit pe 
cine? Parcă o aud pe dna Coulanges zicând: Greu 
de spus; să fie vorba de Dra de la 
Valliere? — N-aţi ghicit, doamnă! — O fi 
Dra de Retz? — Nici vorbă, sunteti prea 
provincială, doamnă! — Atunci o fi Dra 
Colbert? — Ba! — Atunci cu siguranță 
este vorba de Dra de Crequy. — N-aţi 
brodit-o nici de data aceasta. Va trebui 
să v-o spun tot eu până la urmă: 
Duminică, la Luvru, cu permisiunea 
Regelui, ducele se căsătorește cu 
Domnișoara... Domnișoara... hai 
spuneţi-i odată pe nume, ce naiba... 
cu Marea Domnișoară... nepoata lui 
Henri IV, fiica răposatului Monsieur, 
M-lle d'Eu, M-lle de Dombes, M-lle 
de Montpensier, M-lle d'Orlsans — 
verișoara regelui, cea destinată tronului, 
ea, singura partidă din Franţa care era 
demnă de un rege (Aluzie la Philippe 
d'Orleans, fratele lui Ludovic 
al XIV-lea, n.n.) 

Dacă protestați, dacă vă vine să 
strigați, să proferați injurii, dacă vă trece prin minte 
că vreau să-mi bat joc de voi, că așa ceva este 
de neimaginat, ei bine, aveți dreptate: la fel 
am simţit și eu. [...] 

Noi nu! 


Carnavalet din Parisul de astăzi, palat 
care aparținea din 1677 d-nei de Sevigne. 

Situat în cartierul Marais, acesta a fost proiectat 
de arhitectul Pierre Lescot în 1544, ornat cu sculpturi 
de Jean Goujon. Prin 1655, Frangois Mansart i-a dat 
aspectul actual. Hardouin-Mansart, fiul celui dintâi, 
avea să dea strălucire Palatului de la Versailles. 
De la numele lui (ale arhitectului) au apărut 
substantivele comune „hardughie” și „mansardă”, 
el fiind cel care s-a gândit să „valorifice” spaţiul 
generos de sub acoperișul clădirilor prin proiectarea 
cămăruţelor-mansardă unde a înflorit prin secolul 
Romantismului boema pariziană care a năpădit 
scena lirică a lumii cu certificat de nobleţe de la 
Verdi, Puccini, cu ștampilă de la Hugo. Până astăzi 
mansardele și-au păstrat „blazon” de hardughie, în 
ele aflându-și adăpost sărăntocii pământului, artiștii 
și studenții „qui ne mangeaient qu'un jour sur deux”, 
despre care ne cântă de aproape trei sferturi de secol 
Charles Aznavour, candidaţi la ftizie, nebunii fericiţi... 

Din 1880, palatul Carnavalet devine muzeu 
municipal și conţine astăzi un mare număr de colecţii 
de stampe și obiecte care ilustrează istoria Parisului 
de la epoca preistorică (pirogile de la Bercy), până 
în zilele noastre — marcat de personalităţi literare 
deja celebre: Jean Cocteau, brâncoveanca Anna 
de Noailles, Paul Leautaud, Marcel Proust și alţii. 

Amfitrioană de marcă, doamna de Sevigne a 
dominat secolul al XVII-lea care-și află ilustrare în 
Muzeul ce i-a fost reședință pentru ultimii săi 19 ani 
de viață. Portretul său, realizat de Claude Lefebvre 
în 1665 (în figura alăturată), o reprezintă ca pe 
o femeie frumoasă și mândră care a trecut printre 
semeni cu ochii ei limpezi care chiar știau să vadă. 

O vizită la Paris fără o trecere prin Muzeul 
Carnavalet rămâne neîmplinită pentru orice călător 
care ar vrea să vadă și să înţeleagă de ce este 
socotit Parisul Orașul-Lumină. 

In rest, nu uitaţi, vă rog, să scrieţi scrisori! 
Verba volant, scripta manent! 


N oi să facem mai curând o vizită la Muzeul 

Dialog cu Carmen Coţovanu Pesantez 


M.P. Doamnă Carmen Pesantez, de când v-am 
cunoscut, cu câțiva ani în urmă, v-am considerat 
o persoană deosebită: coregraf de dans clasic 
indian, profesor, redactor, traducător-interpret, 
formator, organizator și promotor de evenimente 
culturale și educaționale, manager, acestea sunt, 
în linii mari, direcțiile principale ale preocupărilor 
dumneavoastră. Fiți amabilă și spuneți-ne ce 
v-a determinat să deveniți specialist în cultură 
și civilizație indiană și care au fost circumstantele 
care v-au apropiat de acest spatiu? 

C.C.P. Din copilărie am fost atrasă de cultura 
și civilizaţia Indiei, de spiritualitatea ei, ca și 
când aș fi fost parte din acel tărâm îndepărtat... 
Am citit mult, m-am documentat, am vizionat 
nenumărate filme artistice și documentare, am 
ascultat muzică indiană tradițională, am mers 
la spectacole, am început să-mi însușesc limba 
hindi și elemente ale dansului clasic indian ca 
un autodidact, apoi am urmat cursuri facultative 
de limbă sanscrită, hindi și filosofie indiană 
la Facultatea de Limbi și Literaturi Străine 
a Universităţii din București. Ulterior, am avut 
șansa să mă specializez în India. Preocupările 
mele s-au concretizat în traduceri, cursuri, 
conferințe, workshopuri, editarea de publicaţii 
de specialitate, coregrafie, evenimente și 
spectacole, proiecte culturale având ca scop 
întărirea relaţiilor de prietenie româno-indiene 
și promovarea valorilor celor două ţări. 

M.P. Am să încep prin a vă ruga să vă 
intoarceți în timp și să ne vorbiți despre studiile 
dumneavoastră și despre activitatea didactică. 

C.C.P. In anul 1996 am absolvit Facultatea 
de Litere a Universităţii din București. In 
perioada 1996-1997 am urmat studii de 
specialitate, limbă hindi și dans clasic indian (stilul 
Kathak), în India, la Universitatea din Delhi, Arts 
Faculty, iar între 1999-2000 la Institutul Central de 
Hindi din Agra, ca urmare a unor burse oferite de 
statul român și de Guvernul Indian. Am activat ca 
profesor de engleză și română în București, am 
predat cursuri de specialitate în cadrul Asociaţiei 
Culturale Româno-Indiene (2000-2008) și am ţinut 
seminarii la Secţia de Hindi și Rromani a Facultăţii 
de Limbi Străine a Universităţii din București. 
Totodată, sunt formator în științele informării și 
documentării, domeniu în care îmi pregătesc lucrarea 
de doctorat. Periodic susţin conferințe, seminarii 
și comunicări științifice pe diferite teme de interes. 
Din anul 2005 colaborez cu Centrul de Artă „Euterpe” 
din București, ca profesor de limbi străine (engleză, 
hindi, română pentru străini) și coregraf de dans 
clasic indian. 

M.P. Ce v-a impresionat mai mult în India? 

C.C.P. India este un tărâm extrem de controversat 
pentru mulţi dintre aceia care l-au pășit fascinaţi, 
un spaţiu care a conservat o cultură milenară pe care 
n-au afectat-o nici timpul, nici istoria. Este un tărâm 
pe care, pe măsură ce-l cunoști, are tot mai multe 
de oferit și deopotrivă de ascuns, un tărâm al 
contradicţiilor și surprizelor de tot felul, un spațiu 
al miresmelor, aromelor, mirodeniilor, culorilor și 
sunetelor, o permanentă sărbătoare, un spaţiu unde 
mitul și filosofia se împletesc, unde religiile lumii 
se întrepătrund, unde sărăcia și bogăţia, tradiţia 
și modernitatea, simplitatea și măreţia, unitatea și 
diversitatea reprezintă fețele aceleiași monede, este 
o experiență unică... Așa aș putea descrie în câteva 
cuvinte ce înseamnă pentru mine această ţară plină 
de spiritualitate și mister. Contactul cu această lume 
m-a făcut să înţeleg mai bine propria-mi religie și m-a 
învăţat câteva lecţii: a demnităţii, a respectului pentru 
semeni, a răbdării, detașării, modestiei și a tolerantței. 

M.P. Am avut plăcerea să asist la câteva dintre 
spectacolele dumneavoastră. Imi vine în minte o 
reprezentație din 2008, cu ocazia lansării volumului 
Dansuri clasice indiene, într-o ambianță plină de 
inedit, Ceainăria Serendipity din București, unde 
ne-ați vrăjit cu frumusețea acestei arte. Ce 
semnificații au costumele și podoabele și 
cum se recunoaște stilul de dans Kathak? 

C.C.P. In dansul clasic indian totul este încărcat 
de simboluri și semnificaţii. Costumele, podoabele, 
machiajul, toate converg spre comunicarea cu 
divinitatea (în dansurile sacre) sau cu publicul 





(în dansurile profane) și mai puţin spre trezirea 
simțului estetic. In ciuda ornamentelor, piciorul trebuie 
să fie gol, pentru a păstra legătura cu energiile 
telurice și conștiința trează. Dansul nu e doar tehnică, 
ci și emoție. El transpune o poveste despre iubire, 
devoțiune, prietenie, sacrificiu, redată sugestiv prin 
mișcările graţioase ale trupului și mâinilor, prin 
expresia chipului și ritmul pașilor. Dansul ca artă 
încântă ochiul, eliberează trupul și înalţă spiritul, 
ducând la atingerea păcii lăuntrice. Kathak („katha” — 
poveste; „kathakar” — povestitor) este unul dintre 
stilurile majore ale dansului clasic indian, care ne 
poartă către timpurile vedice, când preoții și rapsozii 
călătoreau dintr-un loc 
într-altul istorisind din 
epopeile Mahabharata 

și Ramayana. Specific 
nordului Indiei, Kathak 
este un dans sofisticat, 
spontan, plin de graţie și 
expresivitate, cu piruete 
elegante, cu gesturi 
feminine, dar ferme, care 
dă frâu liber imaginaţiei 


și măiestriei interpretului 
de a transpune povestea 
prin dans, muzică și mimă. 
Performat iniţial în temple, 
ca dans ritualic închinat : 
divinității, Kathak a ajuns la F5 
curțile regilor moguli, într-o 
perioadă când dansul, 
muzica și poezia atingeau 
apogeul rafinamentului, 
pentru ca, după o perioadă de umbrire a artelor, 
să revină pe scenele lumii. Stilul se caracterizează 
prin elemente ritualice, rezultat al mișcării Bhakti de 
adorare a divinității, la care s-au adaugat influenţe 
persane, reunind deopotrivă sacrul și profanul într-o 
armonie perfectă. Compozițiile sunt specifice muzicii 
Hindustani (nordul Indiei), iar costumele amintesc de 
miniaturile din perioada mogulă și de strălucirea Taj 
Mahal-ului. Eu m-am specializat în acest stil de dans 
clasic, dar realizez coregrafii și interpretez, în egală 
măsură, dansuri în stilurile Bharatanatyam (sudul 
Indiei), Odissi (Odissa — estul Indiei), dans devoţional, 
folcloric, și fusion (Kathak-Flamenco și „Jugalbandi” — 
o combinație a mai multor stiluri de dans clasic indian 
executate simultan, pe aceeași linie melodică). 

M.P. Aveţi posibilitatea să aplicaţi, pentru elevi 
și studenţi, metodele primite de la maeștrii indieni cu 
care aţi obținut rezultate strălucite în arta dansului? 

C.C.P. Acesta a fost unul dintre gândurile mele 
atunci când am plecat prima oară în India, acela 
de a întemeia o școală de dans și un grup căruia 
să-i împărtășesc din cunoștințele și din arta mea. Am 
realizat acest lucru chiar în India, unde am coordonat 
un grup de tineri de diferite vârste, din diferite ţări, 
inclusiv ţara-mamă, pe care i-am pregătit pentru 
spetacole prilejuite de festivaluri și evenimente 
importante și a căror prestație a fost deosebit de 
apreciată de public și de maeștri ai muzicii și dansului 
clasic. La întoarcere, am susținut workshopuri pentru 
tineri doritori a fi iniţiaţi în arta dansului indian, iar 
din 2005 activez voluntar în cadrul Centrului de 
Artă „Euterpe”, unde am pus bazele unui mic grup. 
Desigur, am apelat și la terapiile prin muzică și dans, 
fiind cunoscut faptul că acestea ajută la detașare, 
autocontrol, la stăpânirea emoţiilor, contribuind la 
sănătatea fizică și mentală deopotrivă, având efecte 
benefice în viaţa celui care le practică. 

M.P. Vorbiţi-ne despre proiectele de viitor. 
Știu că vă ocupați de un festival indian... 

C.C.P. Este vorba despre Festivalul Culturii 








Maruca PIVNICERU [O 


Indiene „Namaste India”, inițiat 
în anul 2010 și la care am fost 
cooptată pentru experiența 
organizatorică și artistică. Am 
avut onoarea să fiu directorul 
artistic și scenograful primei ediţii 
a festivalului, care a stârnit un 
real interes în rândul publicului. 
Proiectul, inițiat de Asociaţia Socio-Culturală InterAct, 
este rezultatul unui voluntariat care a reunit mai mulți 
parteneri — Centrul Cultural „Rabindranath Tagore”, 
Muzeul Naţional al Satului „Dimitrie Gusti”, Centrul 
de Artă „Euterpe”, Centrul Cultural Indian „Tansen”, 
edituri, Ambasada Indiei alături de comunitatea 
indiană din România, parteneri media ș.a. 

M.P. /ntre preocupările dumneavoastră 
se numără și traducerile... 

C.C.P. Am tradus cărți de poezie ale unor poeti 
contemporani, în limbile engleză și hindi, poeme de 
Mihai Eminescu și Lucian Blaga publicate în revista 
Institutului Central de Hindi din Agra (India, 2000), 
poezii pentru Antologia Festivalului Internațional 
de Poezie de la Curtea de Argeș (2000-2005) 
și proiectul „400 de ani Rembrandt” (2006). Am 
„ colaborat la câteva publicaţii: ziarul Diplomat 
Club, revistele Trivium și Liber, publicaţii din 
| domeniul pedagogiei și științelor educaţiei 
| ș.a. In perioada 2003-2004 am tradus filme 
indiene din hindi, în cadrul unui proiect 
intitulat „Vară indiană” (Antena 1). Lucrez, 
de asemenea, la alte câteva traduceri — între 
“| acestea se numără romanul Umrao Jan Ada 
“| de Mirza Mohammad Hadi Ruswa, carte 
“| după care au fost realizate mai multe 
ecranizări și care au avut o influenţă majoră 
= în alegerea stilului de dans clasic în care 
„| m-am specializat. Cu ani în urmă am început, 

>] împreună cu câtiva colegi indianiști, editarea 
|] unui dicţionar hindi-român, proiect care, 
din motive obiective, a rămas neterminat 
și pe care aș dori să-l reluăm. 

M.P. Ati fost director general al Bibliotecii 
Pedagogice Naţionale „I.C. Petrescu” 
| și totodată coordonator al Centrului de 
Informare și Resurse „American Corner” 
din București și al Bibliotecii Indiene. 

Ce obligații v-au revenit în această calitate ? 

C.C.P. Am detinut această funcţie cu delegare 
timp de cinci ani, din ianuarie 2009 până în 
decembrie 2013, când Biblioteca Pedagogică 
Naţională „I.C. Petrescu” s-a desfiinţat — împlinise 
venerabila vârstă de 133 de ani de activitate în slujba 
învățământului românesc, a educatiei și culturii. In 
calitate de conducător al instituției am desfășurat o 
activitate complexă, orientată spre mai multe zone: 
administrativ-managerială, cultural-educativă, 
marketing și relaţii publice, comunicare și schimb 
interbibliotecar, monitorizare, informare-documentare, 
implementare de noi tehnologii în politicile 
educaţionale, derulare de proiecte culturale, 
perfecţionare și formare continuă a cadrelor didactice 
auxiliare s.a. Uneori m-am întrebat dacă am reușit 
să fiu un manager eficient, dacă am făcut tot ce 
mi-a stat în putere pentru a îmbunătăţi imaginea 
instituției... Cu siguranţă că întotdeauna există loc 
și de mai bine, dar acum este de domeniul trecutului 
și, cu siguranţă, a fost o altă experienţă a vieții. 

M.P. Sunteţi posesoarea unui număr impresionant 
de premii și diplome... 

C.C.P. Cred că „impresionant” e mult spus. 
Desigur, am mulţumirea unei recunoașteri a activităţii 
mele în domeniile didactic, artistic și ca promotor 
cultural, din partea unor personalităţi, instituţii și 
foruri importante din ţară și din străinătate. Această 
apreciere s-a materializat sub forma unor premii și 
distincţii acordate pentru contribuția la dezvoltarea 
biblioteconomiei românești, pentru susţinerea 
instituţiei bibliotecii și a profesiei de bibliotecar; 
pentru traduceri; pentru promovarea dansului clasic 
indian, a limbii hindi, a culturii și civilizaţiei indiene și 
a dezvoltării relaţiilor culturale româno-indiene; pentru 
promovarea și dezvoltarea programului „American 
Corner” şi a relaţiilor culturale româno-americane; 
precum și pentru promovarea valorilor temporale 
românești. 

enașterea pătrunde 
PR: în literatura engleză 
unde, încă din secolul 
al XVI-lea se scriu epigrame — 
la început în latină, apoi în 
a] engleză. Terenul fusese 
pregătit de Geoffrey Chaucer 
(1340-1400) și Thomas Morus 
(1478-1535). Sunt renumiţi Ben 
Jonson (1580-1651), John Owen (cu pseudonimul 
latin Ovenus, 1580-1651), William Cowper (1731- 
1800). Owen servește de exemplu lui Logau 
din Germania. 

De la John Owen ne-au rămas trei cărți de 
epigrame (1602), scrise în maniera lui Marţial 
și îndreptate împotriva bisericii catolice. 

Ben Jonson, în schimb, satirizează puritanismul 
în poeme scurte, scânteind de vervă și umor. Printre 
urmași s-a numărat și Robert Herrick, care a scris 
versuri elegante, cu umor de mare subtilitate. 

I saw a Flie within a Beade 

Of Amber cleanly buried;: 

The Urne was little, but the room 

More rich than Cleopatra's Tombe. 

[Eu am văzut o muscă-nchisă-ntr-o mărgea, 

Cu grijă-n chihlimbar înmormântată, 

Deși-ncăpere mică, urna ei era, 

Decât mormântul Cleopatrei, mai bogată.] 

(The New Encyclopaedia Britannica, 15th edition, 
Chicago, 1974-1992, p. 524) 

Treptat, epigrama devine mai ascuţită și mai 
asemănătoare cu ale lui Marţial. John Dryden, 

A. Pope și J. Swift au dat unele dintre cele mai 
memorabile epigrame ale timpului. Preromanticul 
Coleridge (1772-1834) face o interesantă observaţie 
în legătură cu această specie literară, în care 
subliniază ideea că epigramei îi este necesară 

o apariție meteorică, pentru că trupul ei 

se caracterizează prin concizie, iar sufletul 

prin scânteiere: 

What is an Epigramm? A dwartfish whole, 

Its body brevity, and wit its soul. 

[Ce e epigrama? O unitate la scară redusă, 

Trupul ei concizia, iar sufletul — scânteierea.] 

(The New Encyclopaedia Britannica, 15th edition, 
Chicago, 1974-1992, p. 524) 

Printre cei mai recenți maeștri ai epigramei în 
limba engleză se numără Oscar Wilde și George 
Bernard Show. Primul a devenit cunoscut prin 
remarci precum „Un cinic e un om care cunoaște 
pretul tuturor lucrurilor și valoarea niciunuia”. 

Show, în Annajanska (1919), spune, de exemplu, 
că „Toate adevărurile mari se nasc din blasfemii”. 


tendința de a amesteca epigrama în alte 

forme de poezie: e presărată prin comedii 
și operetă, apoi se îmbină cu caricatura, oferind 
umor englezesc de o factură deosebită. Interesant de 
subliniat este faptul că, deși englezii nu strălucesc în 
epigramă ca francezii, de exemplu, literatura engleză 
aduce o nuanţă nouă spiritului satiric de pe continent, 
fără de care cu greu ne-am putea imagina epigrama 


D): fapt, în Anglia se manifestă de timpuriu 


Dincolo de Canalul Mânecii 


modernă: umorul. Această formă de manifestare 
a comicului presupune comprehensiune și, uneori, 
compasiune faţă de toate manifestările umane, fiind 
legată de dezvoltarea tendinței empirice în filosofie, 
care, aducând în sfera atenţiei toate formele de 
realizare a materiei, este înclinată să le acorde 
egală îndreptăţire existenţială. Vladimir Janckelevitch 
caracterizează astfel umorul: „In timp ce ironia 
mizantropică păstrează în raport cu oamenii o 
atitudine polemică, umorul compătimește obiectul 
zeflemirii, este, în chip secret, complicele ridicolului” 
(Dicţionarul de termeni literari, Ed. Academiei, coord. 
Al. Săndulescu, 1976). Englezii înșiși denumesc 
umorul lor „un gen de spirit specific, numit veselie”. 
Este, de fapt, „o veselie de un fel deosebit, care te 
face să te gândești la celebra frază privind plăcerile 
englezilor”: se amuză într-un fel foarte grav, cum e, 
de altfel, și țara lor. Deci, e vorba de un rafinament 
de un fel deosebit al spiritului. Adevăratul umorist 
(englez) nu este deloc vesel: sau povestește grav 
lucruri amuzante sau se amuză de lucruri grave. 
„E genul de talent — spune Taine — care poate să-i 
amuze pe nordici. Rasele meridionale gustă prea 
puțin umorul [englezesc], așa cum, de altfel, englezii 
sau germanii gustă foarte puţin spiritul nostru 
bulevardier” (La grande Encyclopedie, Tome XX, 
p. 402). Umorul pătrunde în literatura franceză; 
prin circulaţie, influenţează și se lasă influenţat, 
îmbogăţindu-se cu sensuri noi, specifice spiritului 
de pe continent, mai volubil, mai puțin încorsetat. 
Ca formă literară distinctă, epigrama nu se mai 
practică în Anglia. Unele epigrame se întâlnesc, 
totuși, în operele multor poeţi din secolul XIX, dar 
au întotdeauna un caracter secundar sau incidental. 
Cel mai mare creator de epigramă, în tot secolul XIX, 
e Walter Savage Landor care, deși a scris catrene 
și în engleză, reia tradiția umanistă, scriindu-și 
cele mai bune epigrame în latină (Enciclopedia 
Universale, Rizzoli Editoro, Milano, 1967, 
vol. V, p. 772). 


umoristică numită limerick, despre care 
Enciclopedia Britanică (Chicago, 1972-1992), 
consemnează: „Formă populară cu versuri scurte, 
pline de umor, deseori fără sens și de multe ori 
vulgare. Se compune din cinci versuri cu rimă aa, 
bb, a, cu metru dominant anapestic, cu două picioare 
în versurile 3 și 4 și cu trei picioare în celelalte.” 
De exemplu, în traducere liberă românească: 

Coniţa cea vioaie cu ten de abanos, 

Zâmbea și călărea un tigru fioros. 

Se-ntorc din escapada scurtă, 

Dar doamna e la dânsu-n burtă, 

lar zâmbetul pe față la tigrul radios. 

Se crede că limerickul ar proveni dintr-un cântec 
interpretat la chefuri, în cor, de soldații irlandezi, în 
secolul al XVIII-lea, cântec care începea cu versul 
„Hai și tu la Limerick” (oraș în Irlanda). La aceasta 
se adăugau versuri improvizate despre întâmplări 
imprevizibile, absurde, cu aluzii transparente. 


DAS i i da = 
| n locul epigramei, în Anglia, a apărut o specie 


Encyclopaedia Britanica (Chicago-London-Toronto, 






vol. 14, pp. 129-130), consemnează: „Teoria conform 
căreia el derivă din corul Hai și tu la Limerick, cântat 
cu versuri improvizate la petreceri, nu ne ajută deloc, 
deoarece nu există nici un document care să 
menţioneze asemenea versuri la astfel de petreceri. 
Mai degrabă, limerickul este un soi de epigramă 
vulgară, transmisă pe cale orală, mai mult șoptită 
decât cântată.” 

Langford Reed, singurul culegător de limerickuri 
care s-a străduit să studieze istoria lor, sugerează că 
„această formă specială de poezie a fost adusă direct 
la Limerick de veteranii brigăzii irlandeze, atașați 
armatei franceze pentru o perioadă de aproape o 
sută de ani, până în 1691”. Brigada a fost organizată 
la Limerick, iar când s-a destrămat, soldaţii au 
continuat să răspândească multe cântece deocheate. 

The Encyclopedia Americana. Complete in thirty 
volumes (New York, 1961, vol. 17, p. 521) susţine 
aproximativ aceeași teorie, aducând elemente în 
plus: provine, probabil, dintr-un prototip franțuzesc 
de la sfârșitul sec. al XVII-lea, pentru care Digerie, 
digerie, doge, echivalentul franțuzesc al lui Hickory, 
dickory, dock, este un exemplu. S-ar putea să existe 
o legătură între acest gen și localitatea Limerick, prin 
apărătorii acesteia care au prestat serviciul militar 
în Brigada Irlandeză a Armatei Franceze. După 
înfrângerea acesteia la Limerick (1691), de către 
Wilhelm de Orania, se spune că refrenul „Nu vreți 
să veniţi... Parcurgeţi tot drumul până la Limerick” 
ar fi fost repetat până când aceste versuri 
au devenit populare în Anglia. 


brusc în vogă, ca obiect al concursurilor cu 
premii, ziarele oferind mari sume de bani 
cititorilor pentru cel mai inteligent ultim vers. 
Limerickurile s-au tradus în toate limbile. Edward Lear 
a fost tradus în română de poetul Constantin Abăluţă. 
Volumul a apărut în 1973, la Editura Albatros: Edward 
Lear, Rime fără noimă. Limerickul, „acest ciudat 
gen de poezie scurtă cu formă fixă”, în care lumea 
e „văzută ca un periplu nesfârșit, cu variate grade 
de absurd și arbitrar”, poezioară „ce amintește mai 
curând de o numărătoare de copii sau de vestita 
fabulă a lui Urmuz” — cum spune C. Abăluţă, l-a 
făcut să scrie un volum propriu de asemenea stante, 
intitulat Manual mic de LIMERICK (Rebus Magazin, 
1 aug. 1986, p. 16). 
„Având ca motor rima, forța demolatoare pe 
care copiii din lumea întreagă o cunosc, limerickul 
ajunsese atât de popular în Anglia, încât în cele 
mai largi cercuri îl adoptaseră ca punct obligatoriu 
al reuniunilor mai mult sau mai puţin artistice: 
concursul de limerickuri era așteptat cu sufletul la 
gură și nu putem să-i găsim un echivalent mai potrivit 
decât duelurile celebrilor epigramiști români de la 
începutul acestui veac, ce-au încântat și neliniștit 
cu ascuţțișurile lor până și spiritele cele mai ursuze.” 
Limerickul poate fi considerat forma fixă 
englezească pentru satira epigramatică ușoară 
și lipsită de delicateţe, opus obișnuitelor catrene, 
cu ritm și rimă, folosite în ocazii mai solemne. 


| a începutul secolului XX, limerickul a reintrat 





M.P. Această vastă gamă de preocupări este posibilă și pentru că aveți alături 
de dumneavoastră un om care vă este aproape și vă sustine — este vorba de 
sotul dumneavoastră, cantautorul de muzică latino-americană și poetul Wladimir 
Pesantez, o persoană activă, colaborator al Societății Române de Radiodifuziune. 

C.C.P. Este adevărat. Eu și soțul meu colaborăm și ne consiliem reciproc, 
atât în plan profesional, cât și în demersurile noastre artistice. li respect părerile 
care-mi sunt extrem de utile, având în vedere experienţa sa care îmbină latura 
latină, sentimentală, cu raționalismul occidental, artistul cu managerul și 
psihologul. Realizator și prezentator al emisiunii America Latină se prezintă 
(Radio România Muzical, 2001-2012); prezentator al rubricii Latino ca la mama 
acasă (2007-2012); colaborator al emisiunilor Muzica anilor tăi (Radio România 
Actualităţi, 2008-2012) și Ceva de citit (TVR Cultural, 2002); iniţiator al proiectului 
muzical L-atingere, dedicat promovării muzicii latino-americane de calitate — iată 
doar câteva dintre proiectele sale. Muzician apreciat, poet, traducător, actor și 
ilustrator muzical, director al Centrului de Artă „Euterpe”, organizator de expoziţie 
fotografică, pictură și sculptură și promotor cultural și fondator al unor formații 
de muzică latino-americană, Wladimir Pesantez este un artist complex și un 
om, în adevăratul sens al cuvântului. Din acest motiv, înclin să afirm că dacă 
„în spatele oricărui bărbat de succes stă o femeie puternică”, în spatele reușitei 


unei femei sensibile stă un bărbat înţelegător. 


M.P. Ce credeți că n-ar trebui să lipsească din orice fel de relaţie între oameni? 
C.C.P. In primul rând, încrederea și respectul faţă de celălalt, apoi înțelegerea, 

empatia, răbdarea, puterea de-a ierta și iubirea. Personal, consider că încrederea 
este foarte importantă — în momentul în care aceasta slăbește, relaţia începe 
să nu mai funcţioneze. La fel de importantă este acceptarea celui de lângă tine, 
cu calităţile și defectele sale. Aș mai adăuga ce-ar trebui să lipsească pentru 
ca orice relaţie dintre oameni să dureze: egoismul, invidia, orgoliul, răutatea, 
agresivitatea, minciuna, lașitatea, răzbunarea. 

M.P. Aveţi vreun regret în viață? 

C.C.P. Destinul fiecăruia dintre noi este bine scris, însă la desăvârșirea 
lui consider că avem și noi o contribuţie. In ceea ce mă privește, am acumulat 
suficiente realizări în plan profesional, artistic și personal, iar mare parte dintre 
ele se datorează celor care mi-au fost aproape și au avut încredere în mine. 
Realizările și eșecurile deopotrivă mi-au servit drept lecţie de viaţă. Am învăţat 
că este bine să nu te abaţi de la calea ta, chiar dacă uneori este anevoioasă, 
și să lași timpul să-și spună cuvântul. Cel mai constructiv feedback a fost atunci 
când am primit critica la momentul potrivit și, în același timp, susţinere pentru 
a nu abandona cauza pentru care luptam, încurajarea de a merge mai departe. 
Cât despre regrete... nu poate fi vorba. 

M.P. Doamnă Carmen Pesantez, vă mulțumesc și vă doresc în continuare 
putere de muncă pentru proiectele interesante pe care le promovați și a căror 


diversitate încântă, nemaivorbind de frumusetea interioară și de farmecul 


coregrafice. 

personal care măresc interesul pentru toate evoluțiile dumneavoastră 


LE, 


Un prozator cu valențe multiple 





profesoară de matematică și poetă de 
talent, Vilia Banta, mi-a oferit, la o întâlnire 
de cenaclu, volumul de proză Misterele 
Bucureștiului, publicat de Horia Gârbea în 1997, 
sub egida Asociaţiei Scriitorilor din București, în 
colaborare cu Editura Cartea Românească. Aflasem 
mai de mult de apariţia acestei cărţi, din câteva 
prezentări făcute în presa literară, în perioada 
respectivă, și eram curios s-o citesc. Nu înţelegeam 
însă de ce mi-o recomandase, cu atâta căldură, 
o profesoară de matematică, dar misterul 
s-a lămurit de la primele pagini. 

Scriitor multiplu — poet, dramaturg, prozator 
și critic literar — Horia Gârbea își intitulează prima 
povestire Funcția lui Jensen, fiind vorba de-o ecuaţie 
cu această denumire. Un profesor universitar 
(personajul substituindu-se, probabil, autorului) este 
oprit, în parc, de un necunoscut, care-i arată ecuaţia 
scrisă pe asfalt, al cărui rezultat ar fi trebuit să 
fie unu, dar care se schimba în cursul zilei 
fără ca să poată fi identificată persoana 
care l-a scris diferit. 

Ei, mi-am zis eu, ca un cititor atent ce 
sunt, aceasta este o naraţiune cu cheie, un 
fel de fabulă în proză. M-am reîntors Ia titlu, 
Misterele Bucureștiului, apoi, pe pagina a 
treia, am descoperit un citat din Mateiu |. 
Caragiale: „Sunt vise pe care parcă le-am 
trăit cândva, precum sunt lucruri viețuite 
despre cari ne întrebăm dacă n-au fost 
vis”... 

Acestea erau într-o determinare căutată: 
titlul care se repeta (iniţial, după Mihail 
Kogălniceanu, mi se pare, apoi alţii), citatul 
din Craii de Curtea Veche de Mateiu |. 
Caragiale și o ecuaţie matematică având rezultate 
variabile, care reprezenta Formula Universului. Inima 
mi s-a umplut de admiraţie pentru gândirea subtilă 
a lui Horia Gârbea — în numai 12 pagini sugera 
o idee esenţială: evenimentele sunt schimbătoare 
în univers și în viaţa oamenilor, iar misterul ar consta 
în descifrarea semnificației acestor schimbări. 

Am trecut la proza următoare, Căderea Bastiliei; 
tematica și decorul erau modificate cu ușurință, 
transformând semnificaţia istorică într-un prezent 
obișnuit, prin reliefarea relaţiei dintre un scriitor 
mai vârstnic și o tânără autoare de cronici literare, 





care scrisese defavorabil despre ultimul roman al 
maestrului, semnificaţia nouă a titlului înfăţișându-ne 
felul cum această tinerică a fost sedusă de bărbatul 
cu o experiență erotică semnificativă: „Mai cu una, 
mai cu alta, cafeaua se termina și gloriosul nu se 
hotărâse încă unde s-o ducă pe întristată. Căderea 
Bastiliei nu i se părea la înălţime decât la propriu și 
asta fu, fără să știe, în favoarea lui, căci altfel ar fi 
fost bucluc mare” (p. 23). Și aici întâlnim o decodare 
dublă, ca între două oglinzi paralele, printre care 
personajele se plimbă într-o defilare triumfală, 

doar în faţa cititorilor, dar (pe antiteză) cunoaștem 
un scriitor cu viaţa lui duplicitară. 


deodată (deși trebuia s-o fi făcut mai de 
mult), dându-mi iluzia (și deziluzia) anilor 
din tinerețe, ca profesor navetist la ţară, în timpul 
regimului trecut: „Tinerii intelectuali, care evitaseră cei 
trei ani de stagiu în satele câmpiei, sau cei care se 
întorseseră de 
"3 acolo ca dintr-o 
| condamnare 
meritată pentru 
“| îndrăzneala de 
a fi făcut studii 
superioare, jucau 
bridge (pe furiș) 
sau mergeau la 
câte un cenaclu 
literar unde 
convorbeau cu 
idealuri o dată 
pe săptămână, 
pentru a se 
înfunda, după închiderea casei de cultură, pe la nouă 
seara, în câte un restaurant cu bere la halbă, cârnaţi 
prăjiţi și ţigări Carpaţi, cele mai proaste din lume” 
(p. 25). Așa a fost, doar că Horia Gârbea are talentul 
să sintetizeze aceste aspecte într-o singură frază. 
După care, imediat și imprevizibil, alunecăm spre 
proza fantastică. Povestirea A doua piramidă ni-l 
prezintă pe Sony. „Ca fiecare dintre noi, visa și el 
pe atunci să plece pentru totdeauna din ţară” și își 
realizează acest vis descoperind că, într-o anumită 
piramidă, animalele sau oamenii devin invizibili, 
lăsându-ne să intuim că și el a trecut peste hotare 
în acest fel, stabilindu-se în Austria. In final, după 


C itind A doua piramidă, m-am înveselit 


lon C. ŞTEFAN 


1989, personajul revine în ţară 
în mod normal, ca reprezentant 
al unei firme din străinătate, 
naraţiunea revenind la cadrul 
real, asemenea unor procedee 
din proza fantastică a lui Mircea 
Eliade. 


chema narativă se schimbă din nou, intrând 

în atmosfera Amintirilor lui lon Creangă, 

chiar ca titlu — La scăldat: „Stau câteodată 
și-mi aduc aminte ce nebunii și obsesii bântuiau 
copilăria noastră, când începusem și eu, drăguliță 
Doamne, a mă ridica mai des cu privirea spre trupul 
pur al unei colege de prin clasa a VII-a, înveșsmântată 
în sarafanul obligatoriu al epocii” (p. 34). Dar, în 
continuare, povestitorul nu se referă la năzdrăvăniile 
sale (gen Nică), ci ale părintelui loan „de sub dealul 
mitropoliei, se înţelege” (p. 34), care, sub vălul unei 
evlavii mascate, are o serie de aventuri erotice, 
imbold ca, spre finalul acţiunii, Smărăndiţa să-l 
îmbie pe colegul său de clasă spre grațiile sale. 
Sentimentul timpului ne este sugerat în povestirea 
cu același titlu: un oarecare Jean îl întâlnește pe 
autor din zece în zece ani, arătându-i un lucru 
misterios: o lupă care mărește enorm, un obiect 
care își schimbă forma, o dischetă care îţi sugerează 
chiar trecerea timpului. Naratorul nu este sigur dacă 
îl va mai întâlni pe Jean peste alţi zece ani, marcați, 
sugestiv, prin uimiri. Tehnica narativă îi reușește, 
convingându-ne, într-adevăr, că bucuria timpului 
este marcată doar de obiecte și fapte deosebite. 

Alte câteva povestiri conturează și încheie 

volumul: Câștiguri garantate (un fel de Două lozuri, 
de I.L. Caragiale), Iluzia colectivă (modul de a duce 
în eroare o colectivitate, printr-o falsă dilemă), Cine 
n-are nevoie de teatru? (despre necesitatea actului 
cultural) completează caleidoscopic tematica 
volumului. Fiecare bucată e captivantă și realizată 
rotund, în sensul că are o intrigă convingătoare și se 
încheie cu o concluzie (învăţătură), dar nu povestirea 
în sine vreau s-o reliefez, ci alcătuirea de ansamblu 
a volumului, ca spitele unei roţi, care se învârt în 
jurul existenței umane din perioada de trecere de 
la o orânduire socială la alta — dându-ne imaginea 
unui crez artistic bine configurat și a unei tehnici 
narative convingătoare. 


George Tei, un poet regasit 





lonel NECULA 


e uitat nu l-am uitat 
[) niciodată, dar recunosc 
că multă vreme l-am 
pierdut din atenţie. N-am mai 
știut nimic despre zbaterile lui, 
deși eram convins că prima 
dragoste, pe care eu însumi 
am certificat-o prin încredințarea 
unui premiu la prima ediție a Festivalului de poezie 
Costache Conachi, nu se uită și nu se abandonează, 
oricâte opreliști ar avea de înfruntat. 
Mi-l amintesc bine. Nu avea subiecte privilegiate, 
orice pretext oferit de viaţă, de lume, putea fi 


transpus în portativ liric și adus într-o condiţie poetică. 


Scria o poezie caldă, suavă și muzicală, 
de parc-ar fi răspuns unei comenzi declamatorii. 
Acum, când l-am regăsit — după câte decenii? — 
observ că și-a păstrat fibra începutului, când 
a și convins un juriu vegheat de regretatul poet 
Gheorghe Tomozei că merită premiul cel mare. Era 
și a rămas menit să ardă-n poezie. „Eu sunt menit de 
Dumnezeu să ard/ Mai mult sau mai puţin în fiecare/ 
Ferindu-mă să bat acea cărare/ A necredinței zeului 
Hazard// Să încrustez și astăzi în chenare/ O poezie 
lungă de un yard/, Eu sunt creat de Dumnezeu să 
ard/ Mai mult sau mai puţin în fiecare// Mă las durut 
de visul meu bastard./ Când mai păstrez o minimă 
blazare/ In stânga mea o pasăre tresare/ Spunându-i 
viitorului: en garde!/ Eu sun creat de Dumnezeu 
să ard.” (Rondelul credinței) 


Acesta este poetul George Tei. 
Așa îl știu de multe decenii și constat 
că timpul n-a adus prea multe 
modificări în felul lui de a se 
poziționa liric la problemele lumii. 
Are o aplecare mai specială pentru 
sonete și rondeluri, pentru poeziile 
în formă fixă, și cred că, atunci când 
se va alcătui o antologie a celor 
mai reușite rondeluri, poetul nostru 
va fi bine reprezentat. 


Dac-ar fi să confer adjectivului 

un sens pozitiv, ar vrea să 
se întindă peste toată întinderea 
universului, ba chiar dincolo 
de marginile lui, în transcendent, 
acolo unde nu mai întâlnește decât 
singurătatea divinului cu care ar vrea să conlucreze 
la mai buna așezare a rânduielilor. „De-ar fi să-i dau 
vieții numai un singur vers/ Mi-aș ridica mândria la 
rang de castelan,/ Dar nu știu cât mă legăn și cât mai 
am de mers/ Pe drumul ce mă scoate la primul meu 
brelan// Sub vântul căutării, flotant și mai pervers, / 
ceda-voi conștiinței nereușitul plan/ De a-i lăsa vieții 
numai un singur vers;/ Mi-aș ridica mândria la rang 
de castelan// Şi neștiut de nimeni, aș face alt 
demers,/ Că nu mă vreau adeptul unui anume clan/ 
Al meu prieten este întregul univers!-/ Șoptindu-i, 


Anul V m 


| n felul lui este un ambițios. 





nepăsării, un asonant sit down// 
Să-i pot lăsa vieţii măcar un singur 
vers...” (Rondelul mânariei) 

Dar dincolo de varietatea 
pretextelor aduse în partitură lirică 
predomină neliniștile Erosului, franja 
de porniri afective încercate de poet 
și dispuse într-o gamă generoasă 
de imagini surprinzătoare. Tonul 
devine tandru și se infuzează 
de o sensibilitate orfică, prelungită 
uneori într-o meditație metafizică. 
Aș pune seara într-un cuib de lună 
(Condamnă-mă), spune poetul, iar 
destăinuirea nu-i deloc aleatorie, 
ci adâncă și susținută de alte 
imagini tulburătoare. 

George Tei este un poet 
autentic. Se retrage în poezie 
ca-ntr-un sanctuar binecuvântat 
de zei și face din lirism un El Dorado mandolinar 
în care se regăsește cu toate trăirile sale subiective. 
I-am citit antologia Niciodată cuvintele... (Editura 
Topoexim, București, 2011) pe nerăsuflate și-am 
regăsit în cuprinsul ei poetul de demult, care m-a 
cucerit cândva cu poezia lui silfidă. Pendulează 
între clasic și modern, dar eu cred că este mai 
mult un modern în ţinută clasică. L-am girat odată 
la începuturi, îl creditez și acum, când este împlinit 
ca poet și bine așezat în Arcadia poeţilor și-l 
recomand tuturor celor doritori de poezie bună. 

La pas prin satul global 


Giampaolo TROTTA 
Fizz este cunoscută 


mai ales pentru arta, 

arhitectura medievală 
și renascentistă, dar aici se 
găsește și arhitectură din 
perioada anilor 1900, arhitectură 
destul de semnificativă, dar 
putin cunoscută chiar și 
florentinilor. Una dintre clădirile 
de acest tip este sediul l.A.O. (Istituto Agronomico 
per l'Oltremare, Institutul pentru Agricultura de 
peste Mări), instituție fondată în 1904, cu numele 
de „Institutul Agricol Colonial Italian”, care avea 
scopul de a promova studiul agriculturii tropicale 
în zonele coloniale italiene din Africa. 

După ce a ocupat un spaţiu provizoriu în Parcul 
Casine și în Palatul Poniatowski-Guadagni, în zona 
Porta al Prato, s-a decis să se construiască un 
edificiu nou pentru acest institut: impunător, modern 
și raţional. Această decizie a fost luată 
ca urmare a proclamării Imperiului Italian 
Fascist la 9 mai 1936, consecinţă a 
ocupării orașului Addis Abeba (Etiopia) 
la data de 5 mai 1936, iar numele de 
„Institutul Agronomic pentru Africa 
ltaliană” îl va avea începând cu 1938. 
Spaţiul acordat acestei construcții este 
situat într-o zonă a Florenței destinată 
planului de urbanizare, zonă cunoscută 
din perioada 1800 sub numele de 
Campo di Marte, o zonă reprezentativă 
a noii realităţi urbanistice care ar fi 
trebuit să aibă caracteristicele unui 
oraș-satelit al centrului istoric din 
Florenţa, cu destinaţia de centru sportiv, 
inclus într-un fel de oraș-grădină. Centrul 
acestui complex ar fi trebuit să fie stadionul, după 
modelul raționalist, construit din ciment armat în 
perioada anilor 1931-1932 de inginerul Pier Luigi 
Nervi (1867-1953). Modelul urbanistic al acestei zone 
era inspirat de zona romană unde este situat Foro 
Mussolini (astăzi Foro ltalico), proiectat de Enrico del 
Debbio (1891-1973) între anii 1928-1932 și construit 
cu anumite modificări la proiectul original în spaţiul 
Monte Mario de Luigi Moretti (1906-1973) în anul 
1936: este un complex de clădiri pentru activităţi 
sportive, proiectat într-o zonă verde, acordându-se 
o atenţie deosebită pentru mediul înconjurător. 





a fost realizată între anii 1937-1941, după 

proiectul inginerului Aurelio Ghersi (1892- 
1970), un reprezentant al Geniului Civil din Messina. 
Proiectul urma principiul raţionalist și monumentalist 
al complexului E.U.R. (Expoziţia Universală Roma), 
un amestec de „stil mediteraneean” cu „stilul italic”. 
Pentru realizarea sa s-a ţinut cont de construcțiile 
cartierului E.U.R., cartier proiectat după declaraţia 
de constituire a Imperiului Italian Fascist din 1936. 
Construcția cartierului E.U.R. a avut loc cu ocazia 
aniversării a 20 ani de fascism (1942), dar fără a fi 
terminat, din cauza intrării în război. Proiectul, realizat 
în 1937 de arhitectţii Giuseppe Pagano (1896-1945) 
și Marcello Piacentini (1881-1960), a avut ca 
inspiraţie urbanistica clasică a Romei din antichitate 
și arhitectura în marmură și travertin, cu introducerea 
de elemente naturaliste și influențe ale raționalismului 
internaţional, dar și cu influenţe metafizice ale 
pictorului Giorgio De Chirico (1888-1978), cu referinţă 
la operele sale care reprezintă Piazze d'Italia. 

Primul proiect realizat de Ghersi a fost elaborat 
în perioada martie-mai a anului 1937, preconizând 
o constructie cu trei niveluri: depozite de carte 
în subteran, săli de studiu, biblioteca și muzeul la 
parter, iar la primul etaj Aula Magna, birourile pentru 
conducere și laboratoare pentru studiul plantelor; 
al doilea etaj era destinat altor laboratoare. 

Un astfel de proiect, cu evidentă influenţă 
arhitectonică a clădirilor realizate de Giuseppe 
Pagano și de Gino Levi Montalcini (1907-1975), 
presupunea un edificiu articulat în două aripi unite 
între ele cu un tronson care reprezintă partea 
principală a fațadei, îndreptată către piaţa octogonală, 
în corespondență cu intersecţia celor două străzi 
(Fig. 1). Al doilea proiect a fost realizat în 1939, 
în timp ce se lucra la construirea edificiului, 
proiect care a rămas cel definitiv. 


(Catei care urma să fie sediul l.A.O. 


AnulV m Nr.11(48) 












La exterior, clădirea reprezintă un stil cu 
puține elemente din trecut, dar cu multe influenţe 
moderniste, având un accentuat și decis caracter 
al primei jumătăți a anilor 1900, cu o remarcabilă 
trăsătură raţionalistă și monumentalistă. 

Lucrările de construcţie au început în luna august 
1938 și au continuat până la sfârșitul lui ianuarie 
1941. Insă, inaugurarea a avut loc în noiembrie 
1942, deja în timpul celui de-Al Doilea Război 
Mondial, în perioada nefastă care a urmat 
dezastruoasei campanii italiane în Africa Orientală 
din anul 1941 și cu puţin timp după înfrângerea totală 
a Axei la El Alamein, în 3 noiembrie 1942. Această 
înfrângere a fost, de fapt, începutul înfrângerii forțelor 
italo-germane în nordul Africii. 

Ca anexă a institutului va fi amenajată o Grădină 
Botanică; ea are și astăzi o colecţie de plante 


tropicale și subtropicale plantate începând cu anii '40. 


In anul 1939, spre sfârșitul lunii ianuarie, directorul 
. I.A.O., Armando 
Maugini (1889- 
1975), a luat 
legătura cu 
comandantul 
Academiei 
Regale de 
Aeronautică 


| (recent 
terminată, 
situată în zona 
- Le Cascine), 
pentru ca tehnicienii Institutului Agronomic să se 
poată inspira din stilul „raţional și modern” al Şcolii 
de Aeronautică, realizate de Raffaello Fagnoni 
(1901-1966). In anul 1939, în luna iulie, Comitetul 
Institutului Agronomic a decis să se adreseze 

lui Dino Tofani pentru realizarea mobilierului: un 
adevărat profesionist, pe care azi l-am caracteriza 
drept un designer. Dotarea (inclusiv mobila) pentru 
noul institut este rezultatul colaborării dintre arhitecţi, 
ingineri și lucrători, care în a doua jumătate a anilor 
1930 au căutat să se elibereze de reproducerile 

din trecut, pentru a ajunge la stimulatoarele 
experimente ale noului „stil italian” deja amintit. 


fațadei Institutului, cea care a fost de fapt 

aleasă până la urmă, elementul fundamental 
este constituit de cele două basoreliefuri laterale 
situate la intrarea principală (Fig. 2). 

Pentru realizarea lor a fost chemat printre mulți 
alţii și renumitul sculptor Mario Moschi (1896-1971), 
elevul lui Domenico Trentacoste (1859-1933). 

El a lucrat la primele schiţe în a doua parte a anului 
1939, sub supravegherea arhitectului Italo Gamberini 
(1907-1990), autorul, împreună cu Giovanni 
Michelucci (1891-1990), proiectului clădirii Gării 
Feroviare Santa Maria Novella din Florenţa, unul 
dintre exemplele semnificative ale raționalismului din 
ltalia. Lui Gamberini nu i-au plăcut primele schiţe ale 
lui Moschi. După ce sculptorul a prezentat noi schiţe, 
care prevedeau folosirea marmurei porfirice lustruite 
(o noutate pentru societatea florentină), el a fost 
angajat, în anul 1940. Pe fundalul unui peisaj colonial 
cu colibe dintr-un sătuc african și a unui lanț muntos, 
sunt reprezentaţi patru bărbaţi care încarcă banane 

Arhitectură raţională la Florența 


și grâu pe spatele a doi cai. 

Această imagine, a unei societăţi pline de 
viaţa „eroică” a muncitorilor, se inspiră din clasicul 
ornament partenonian, al culturii și al mitului 
mediteraneean din Grecia antică, dar și din arta 
contemporană a lui Mario Sironi (1885-1961). Sironi 
este unul dintre principali exponenți — împreună cu 
Gio Ponti (1891-1979) — ai curentului clasic al mișcării 
„Novecento”, un clasicism simplificat, modern, care 
a luat naștere în 1922, sub egida Margaritei Sarfatti, 
critic de artă (1880-1961), care propunea un amestec 
între monumentalitatea clasicistă a noului Imperiu 
Roman Fascist și raționalismul arhitectonic propus 
în ltalia de Giuseppe Pagano. 


pictural noua sală Aula Magna, dedicată 

memoriei aviatorului Italo Balbo (1896-1940), 
căzut cu avionul în zona Tobruk, la 28 iunie 1940. 
Aceste picturi murale deja incluse în program trebuia 
să se inspire din comportamentul eroic a lui Italo 
Balbo. Concurenţii care au fost selectionaţi pentru 
realizarea acestor picturi au fost Mario Romoli 
(1908-1978), un pictor foarte cunoscut la Florenta 
în acea perioadă, și Dino Calastrini. Pentru motive 
economice, a fost preferat tânărul Calastrini, fiul 
unui muncitor la Grădina Boboli, cunoscut în acel 

- timp la Florența numai pentru fresca 

realizată în 1938 în galeria sediului 
G.I.L. („Gioventu Italiana del Littorio” 
-— Tinerii Italieni Fasciști). La sfârșitul 
anului, artistul realizase deja primele 
schiţe. Fresca principală, executată 
în spatele catedrei, în 1941, 
reprezintă Depunerea spadei 
lui Islam Ducelui, de un grup de 
demnitari arabi din orașul Tripoli; 
în schimb, cele patru panouri laterale 
nu au mai fost realizate. Această 
frescă nu mai este azi vizibilă, 
pentru că a fost acoperită, după 
optica postbelică, de damnatio 
memoriae. Există totuși o fotografie 
în alb-negru, din 1942 (Fig. 3, 
fototeca I.A.O., Florența), cu fresca 
realizată de Dino Calastrini. Această 
fotografie ni-l arată pe Mussolini 
cu spada în mână, pe un cal alb, 
ca în lucrările lui De Chirico, în timp ce toată scena 
ne trimite cu gândul la imaginea anumitor ceremonii 
solemne din pictura perioadei anilor 1400 în Toscana. 

Aula Magna a fost decorată cu mici plăci de 
teracotă smălțuită de culoare verde, ca în Sala 
dei Gigli în Palazzo Vecchio, cu o aluzie precisă 
la mediul colonial, evidențiind în acest fel legătura 
directă cu Florenţa — „oraș de colonizatori 
și de cercetători”. 

Partea interioară a Institutului are toate 
ornamentele într-un echilibru care oscilează între 
funcțtionalismul raționalist și emfaza celebrativă și 
clasicistă, subliniind încă o dată tentativa unificării 
diverselor stiluri de artă într-o viziune comună 
și utopică. In aceste compromisuri se află baza 
arhitecturii, artei și urbanisticii florentine și italiene 
din perioada de timp dintre cele două războaie 
mondiale. De fapt, și în România, în acea perioadă, 
s-au manifestat forme de opoziţie pe plan teoretic 
între tradiționalism și modernism asemănătoare cu 
cele din Italia, așa cum a fost evidenţiat la conferința 
internaţională și expoziţia care au avut loc la 
Academia Română din Roma, în luna mai a acestui 
an, cu tema „Interferenţa arhitecturală italo-română'. 
Este suficient să ne gândim, de exemplu, la edificiile 
care poartă semnătura lui Petre Antonescu (1873- 
1965), cum este clădirea Facultăţii de Drept a 
Universităţii din București, construită în 1935, sau pe 
cea a lui Duiliu Marcu (1885-1966) — originalul edificiu 
al Ministerului Afacerilor Externe din București (acum, 
Palatul Guvernului), construit între 1937 și 1944. 

In anul 1959, institutul va primi un nou nume: 
Institutul pentru Agricultura de peste Mări (I.A.0.). 
Actualmente, el se ocupă cu asistenţă tehnică în 
domeniul agriculturii tropicale, operând în Africa, 
Asia și America Latină, și depinde de Ministerul 
Afacerilor Externe, Departamentul pentru 
Cooperare și Dezvoltare. 

(Traducere din italiană de Liliana Magerii.) 

Contribuţii ale Chinei 
la civilizaţia omenirii 


să inventarieze toate descoperirile și 

invențiile chinezilor și să le determine 
adevărata valoare pentru civilizaţia umană. Aceasta, 
deoarece China este singura dintre civilizațiile 
antice care dăinuie până în zilele noastre, fiind 
tot mai viguroasă și mai impresionantă. De aceea, 
și contribuţia ei la tezaurul comun al umanităţii este 
pe măsură. Celelalte mari civilizaţii ale lumii au avut, 
și ele, contribuţiile lor mărețe, desigur, dar într-un 
timp istoric limitat. Astfel, din Egiptul antic doar 
piramidele au mai rămas în picioare; minunata 
civilizaţie a Babilonului s-a dovedit un meteorit 
cu viaţă scurtă; tot așa, la un moment dat, 
s-a stins și strălucirea Indiei Antice. 

Cât privește civilizaţia chineză, istoricul Su 
Shuyang, în volumul său China: tradiții și cultură, 
sublinia că aceasta se distinge prin diversitate, 
unitate și strălucire, având la bază, de milenii, 
conceptiile tradiţionale, valorile și preceptele 
morale ale poporului chinez. Supravieţuirea 
acesteia s-a datorat și faptului că ea a putut 
integra, absorbi și digera civilizațiile multor altor 
popoare. Evident că ea a avut și un mecanism 
propriu de evitare a eroziunii culturale, bazat 
pe ideogramele chinezești și pe sistemul 
examenelor imperiale pentru funcţiile publice, 
ambele fiind considerate drept Marele Zid 
Cultural al Chinei. Pe plan conceptual, 
nu trebuie uitat marele filosof al antichităţii, 
Confucius, care continuă să-și exercite 
influenţa benefică și după 2.500 de ani. 

În privinţa descoperirilor și invențiilor 
chinezești, istoricul Su Shuyang consideră că 
doar patru dintre ele sunt cele mai mărețe, cu 
influență majoră asupra mersului omenirii, și anume: 
hârtia, tiparul, busola și praful de pușcă. Totuși, 
dacă încercăm o scurtă incursiune prin istoria Chinei, 
ghidaţi tot de istoricul Su Shuyang, vom constata 
că civilizația chineză este rezultatul unor acumulări 
neîntrerupte de valori, generaţie după generaţie 
și dinastie după dinastie, care au întregit tezaurul 
naţional și universal. În grupa celor patru invenții 
nu intră și una dintre cele mai vechi, mătasea, acel 
material magic care a schimbat lumea nu doar la 
figurat, ci și la propriu. Deși China a fost și rămâne 
o ecuaţie cu multe, multe necunoscute, până la 
urmă ar putea fi întocmită o listă aproximativă 
a celor mai importante invenţii ale chinezilor, însă 
aceasta ar fi neînsuflețită și nu ne-ar spune mare 
lucru. De aceea, propun să căutăm aceste mari 
realizări în timp și în spaţiu, în context social-istoric 
concret. 

După unii istorici, civilizaţia chineză este 
preponderent tehnică. Parcurgând itinerarul propus, 
vom constata că nu există domeniu al activităţii 
umane fără rădăcini, de un fel sau altul, în China. 
Fiecare etapă istorică are propriile realizări, care 
devin baza materială și spirituală pentru etapa 
ce-i urmează. Vom constata, deci, că evoluția 
culturii și civilizaţiei chineze pornește de undeva 
din Perioada mitică, respectiv din preistoria 
acestei ţări. 


D upă câte cunosc, nimeni nu s-a încumetat 


cu cei Cinci regi legendari, de prin mileniul 

III î.Hr., cărora li se atribuie realizări epocale 
pentru acele vremuri, cum ar fi: construirea primelor 
bordeie din piatră și lemn; descoperirea focului (un 
Prometeu al chinezilor!); domesticirea animalelor; 
inventarea plugului și a unor unelte agricole; scrierea 
hieroglifică. Urmează, apoi, perioada celor Cinci 
împărați înţelepţi (secolele 27-20 î.Hr.), cu Huang 
Di sau Împăratul Galben (2697-2597? î.Hr.) 
în prim-plan. De numele lui se leagă construirea 
primelor palate împeriale, stabilirea calendarului 

lunar, folosirea roții și a carului de luptă. La rândul 
ei, soţia sa, zeița Lei Chun, este creditată cu 
descoperirea viermilor de mătase și a mătăsii, 
material care a sedus întreaga lume, de-a lungul 
istoriei. Ca soţie a lui Huang Di, Lei Chun nu putea 
fi decât zeiţă, deoarece regii și împărații din Perioada 
Mitică se considerau Fiji ai Cerului. 

După ce părăsim Perioada Mitică, ne întâlnim 
cu prima dinastie din istoria Chinei, Xia (2070-1600 
î.Hr.), care s-a impus prin realizări de seamă în 
domenii vitale, precum: noi tehnici de turnare a 
bronzului; inscripționări cu hieroglife pe vase de 
ceramică; producerea alcoolului (dătător de bucurii 
și întristări, deopotrivă). 
Tot atunci, apar și 
primele poziții oficiale 
la Curtea Imperială: șefi 
ai turmelor, bucătăriei 
și carelor. Primul rege 
al Dinastiei, Yu, a 


care a durat aproape 
4.000 de ani. 
Odată cu Dinastia 


Shang (1600-1046 î.Hr.), 
începe istoria scrisă a 
Chinei, prin inscripţiile 

pe oase-oracol, operă de 
pionierat, care constituie 
elementul fundamental al 
nașterii scrierii hieroglifice 
chineze. Este etapa în care 
bronzul începe să fie turnat 
în matrițe și când apare tehnica producerii 
portelanului albastru, pe bază de caolin. În 

acele vremuri îndepărtate, schimbul de mărfuri 

era o activitate cotidiană. Atunci apar termeni 
precum negustor, om de afaceri, comerțt-comerciant, 
marfă-magazin. Din punct de vedere administrativ- 
statal, istoria a reţinut frumoasa poveste a lui 

Yi Yin, un sclav-zestre, moștenit de Curtea Imperială. 
El a ajuns repede un bucătar desăvârșit, iar apoi a 
avansat treptat până la demnitatea de prim-ministru, 
primul din istoria Chinei. El ar fi spus că guvernarea 
unei ţări mari este precum pregătirea unei mese 
mici, adică: amestecarea pricepută a diferitelor 
ingrediente în cratița de pe pirostrii. 


[A 


societatea sclavagistă chineză ajunge la 

apogeu. Atunci apare casta demnitarilor, a celor 
o sută de nume, singurii chinezi identificabili, întrucât 
restul populaţiei nu avea încă nume de familie. 

Pentru chinezii acelor timpuri, agricultura era 

totuna cu civilizația. Așa se explică faptul că leagănul 
civilizaţiei chineze era în Valea Fluviului Galben, care 
înflorea cu peste 3.000 de ani în urmă. Din această 
epocă ar fi de reţinut un sistem de învățământ 
original, numit al celor șase arte, anume tragerea 
cu arcul, conducerea carelor, caligrafia, matematica, 
muzica și protocolul ritualurilor. Desigur, pe măsura 
evoluției sale, omul chinez a fost nevoit să se 
gândească la mijloace tot mai perfecţionate, care 
să-i ușureze, dar să-i şi potențeze munca. De aceea, 
vom vedea că, într-o istorie de milenii, invențiile 

instituit sistemul ereditar 
de succesiune la putere, 





lon PĂTRAȘCU 


chinezilor au și ele vârste 
milenare. 

Dinastia Zhou de Est (771- 
221 î.Hr.), corespunzătoare 
Perioadei Statelor Combatante 
sau Primăverii și Toamnei 
(sintagmă a lui Confucius, semnificând scurgerea 
timpului), a fost una dintre cele mai active epoci 
culturale și filosofice din China. Pe atunci, 
confucianismul, taoismul lui Lao Tze, iubirea 
universală a lui Mo Tze, gândirea juridică a lui Han 
Feizi... au devenit elemente fundamentale ale culturii 
chineze, care incă există și se completează reciproc 
(Su Shuyang). De reținut și două invenții remarcabile: 
tehnologia de producere a fontei și cea de topire 
a fierului. Istoria mai consemnează numele lui Fan 
Li, un negustor bogat, considerat astăzi primul 
afacerist chinez. 


u Dinastia Qin (221-206 î.Hr.) își începe 

existența sistemul feudal din China, care 

va dura 2.100 de ani. Cele 31 de dinastii 
ale acestei epoci îndelungate s-au încadrat în ceea 
ce istoricii numesc modelul chinezesc performant 
din punct de vedere tehnic, administrativ și politic. 
Este epoca pe care o deschide Qin Shi Huang, 
autoproclamat Primul împărat. El este 
cel care a fondat un imperiu fără 
precedent în istoria Chinei și a luat 
măsuri specifice pentru consolidarea 
procesului de unificare naţională, cum 
ar fi standardizarea banilor, a măsurilor 
de lungime și de greutate, construirea 
| unui sistem radial de căi rutiere, 
standardizarea scrierii hieroglifice și 
impunerea folosirii unei singure forme 
de scriere. Tot el a completat, consolidat 
și extins Marele Zid chinezesc, considerat 
ulterior drept cea de-a opta minune 
a lumii antice. Tot în categoria minunilor 
lumii a fost încadrat de istorici și 
Mausoleul împăratului Qin Shi Huang, 
cu armata sa de teracotă. Oamenii se 
întreabă, probabil, de ce China, cu o 





Primul seismograt civilizaţie fără egal, nu a contribuit cu 
niciuna dintre cele șapte minuni ale lumii 


antice, lăsând toate meritele zonei Mediteranei. 
Simplu. China este cunoscută de lumea largă mult 
mai târziu. Nici ea, însăși, nu s-a cunoscut și, 
probabil, încă nu se cunoaște îndeajuns. Să 

ne amintim doar faptul că Mausoleul lui Qin Shi 
Huang, cu armata lui de teracotă, a fost descoperit, 
întâmplător, abia în anul 1974. 

Este dinastia care a rămas în istorie drept 
imaginea de filigran a Evului Mediu din China. Despre 
acest prim împărat, istoricul Su Shuyang apreciază 
că, deși guvernarea lui a fost crudă și nemiloasă, 
meritele sale istorice sunt totuși nemuritoare. 


(206 î.Hr.-220 d.Hr), cum o numesc 

istoricii, s-a remarcat nu doar prin modul 
atipic în care a apărut, ci și prin împărații săi întelepțţi, 
prin relizările deosebite pe plan intern și în relaţiile 
externe ale imperiului. Atipic era faptul că, pentru 
prima dată în istoria Chinei, o dinastie era înfiinţată 
de un ţăran, înțeleptul și pragmaticul Liu Bang (256- 
195 î.Hr.). În această etapă istorică sunt efectuate 
reforme majore atât în sistemul monetar, cât și în 
selectarea funcţionarilor publici. Se deschide Drumul 
Mătăsii, ca o primă cale comercială internaţională. 
Tot atunci a început răspândirea budismului în 
China, religie care devine unul dintre pilonii centrali 
ai civilizației chineze. 

Este cunoscută unsoarea, pe care Shen Kuo, 

din dinastia Song, o numește Shiyou, adică petrol, 
pentru ca mai târziu, la finele Dinastiei Yuan, China 


să foreze primul puț de petrol din lume. 
== 


VI agnifica Dinastie Han de Vest și de Est 

Mircea OPRIȚĂ 


uţin cunoscută azi 
Pen scrisul propriu, 

Alice Gabrielescu 
s-a născut în 30 septembrie 
1883, la Bârlad, unde și-a făcut 
școala primară, urmată de 
cursul inferior al Institutului 
„C. Mironescu” din Focșani 
și de studii la București, unde 
s-a mutat în 1909 cu familia. Atrasă de scrisul cu 
adresă juvenilă, în 1920 a participat la concursul 
Editurii Cartea Românească, obținând premiul întâi 
cu volumul Povestiri pentru copii, publicat în același 
an. Până la sfârșitul celui de-Al Doilea Război 
Mondial, a tipărit cu o relativă ritmicitate cărți pentru 
copii și tineret, între care Isprava lui Ursu, Povești cu 
haz și cu tâlc, O zi din viața unui copil, Copiii curajoși, 
Oameni mari când au fost mici, aceasta din urmă 
datând din 1945. Intre ele, un roman de inspirație 
cvasi-julesverneană, precum lasă să se înţeleagă un 
titlu aproape pastișat precum Uimitoarele întâmplări 
dintr-o vacanță (1927) și imaginea unui „Great 
Eastern” în plină furtună cu care ilustratorul Cărţii 
Românești găsea de cuviinţă să sugereze acţiunea 
aventuroasă a cărţii. Câteva culegeri de nuvele, 
Necunoscuta (1928), Casa cu gratii (1944), precum 
și romanele Marșul femeilor (1933), Lumina care 
nu se stinge (1937), Secretul profesional (1943) 
constituie o producţie literară preocupată să pună 
în valoare personaje feminine exemplare, subminate 
totuși de o tendinţă moralizatoare și uneori 
melodramatică. Colaboratoare cu proză și cu articole 
destinate rubricilor pentru femei la numeroase ziare 
și reviste interbelice (Adevărul literar și artistic, 
Dimineata, Universul, Vremea, Flacăra, Realitatea 
ilustrată etc.), după 1950 Alice Gabrielescu n-a 
mai publicat decât traduceri. E adevărat, rareori de 
una singură, precum Manon Lescaut de Abatele 
Prevost, ci de regulă în colaborare cu nenumărați alți 
traducători, între care mai cunoscuți sunt Jean Grosu, 
Tatiana Nicolescu, Demostene Botez, Vlaicu Bârna, 
Otilia Cazimir, Anda Boldur și Igor Block. Cărţile 
traduse provin din literatura sovietică (Alexei 
Musatov, A.S. Serafimovici, Konstantin Paustovski, 
A. Vinogradov ș.a.), dar și Dostoievski și Cehov, 
sau din diverse alte arii ale literaturii universale 
(Doris Lessing, Bozena Nemcova, Go Mo Jo, 
Mao Dun). Această prodigioasă activitate de 
traducător se oprește prin 1968, ceea ce ne 
obligă să credem că după acest an nu mai 
era în viaţă. Nu se cunoaște data mortii. 





publiciști din epocă (Ștefan Tita, Aurel 

Grancea) și-a încercat condeiul și în 
SF ne-a fost semnalat de cercetătorul spaniol 
Mariano Martin Rodriguez, în urma unei 
explorări a colecţiilor vechi din Adevărul! literar 
și artistic și Realitatea ilustrată. Povestirea 
O descoperire antifeministă apare în august 
1928 în suplimentul ziarului Adevărul și 
reprezintă o mostră de anticipare umoristică 
a unui viitor nu atât fabulos, cât funcţionând ca 
un prezent răsturnat. Acţiunea este plasată în 
anul 2520, când beteșuguri iremediabile astăzi 
se rezolvă pe cale chimico-medicamentoasă. 
Intre invențiile doctorului Fernando se numără 


Fei că Alice Gabrielescu, alături de alți 





Epoca amazoanelor 


ingeniosul preparat contra prostiei („pentru 
modificarea circumvoluțiunilor creierului la cei săraci 
cu duhul”), precum și pilulele ce suprimă durerile 
de stomac și „în mod progresiv [...] chiar stomacul”. 
Descoperirea în jurul căreia își țese ironiile textul 
pomenit mai sus ar fi însă un leac faustic rezervat 
exclusiv femeilor. Nu 
întâmplător, deoarece 
epoca naraţiunii este una 
de categorică dominație 
a amazoanelor, efectele 
unei asemenea poveri 
dovedindu-se, cu vremea, 
dezavantajoase tocmai 
celor aflate la putere: 
„După cum am spus 
în treacăt, pe timpul când 
se desfășurau aceste 
evenimente, femeile aveau 
preponderența în Stat. 
De vreo două sute de ani, 
în urma unei revoluții 
asupra căreia nu e locul să | 
insistăm, afacerile politice 
și diplomatice se aflau sub 
conducerea lor. Magistratura, clerul și toate serviciile 
superioare erau alcătuite numai de femei. Paza 
publică, de asemeni. Urmând evoluţia începută cu 
patru sute de ani înainte, feminismul afirmase și 
proclamase întâietatea viguroasă a partidelor sale 
împotriva bărbaţilor dezuniţi, obosiţi și deveniți 
incapabili în majoritatea lor. 


grave, femeile își ofileau tinerețea foarte 
de timpuriu: frumusețea în mediul 
nepriincios era încă din copilărie pierdută, și ele 
acceptau efectele muncii fără repaus ca pe un 
stigmat inevitabil și care nu le poate stingheri. 
Bărbaţii, reduși la rolul de subordonatți, nu 
îndrăzneau să facă obiecţii, iar cu timpul începuseră 
a se acomoda. «Femeia trebuie să fie puțin mai 
frumoasă decât dracul» era un proverb curent rostit 
totuși cu o vagă tristeţe în care tresăreau nostalgii 
atavice.” 
Munca excesivă 
2] Si grijile produc 
| o accentuată 
masculinizare a 
trăsăturilor fizice. 
Soţia inventatorului, 
bunăoară, 
| „deputată în 
=] Parlament și 
53 membră în diferite 
| comisiuni bugetare, 
era supranumită 
3 admirativ de către 
partizanele sale 
«Cap de Leu» 
și de către 
adversarele din 
| opoziție «Cap de 
| Cal», iar doctorul 
Fernando dădea 
alternativ dreptate 
la amândouă 


A stfel, hărțuite de muncă și răspunderi 





poreclele, după cum își privea soţia de faţă sau 
de profil”. În aceste condiţii, ideea unei licori 
de înfrumusețare și întinerire devine irezistibilă, 
iar remediul proaspăt născocit, deși acţiunea 
sa nu durează decât patru ore, va fi unanim agreat 
de reprezentantele sexului odinioară slab. 

„Femeile din anul 2520, obișnuindu-se 
să se creadă în starea lor normală numai 
] în răstimpul celor patru ore de transformare 
miraculoasă (chiar și cele tinere întrebuințau 
preparatul pentru înfrumusetare), nu mai 
voiau să se lase văzute în vechea și 
inestetica lor formă. Așteptau ora 
] transformării, acoperite cu văluri groase, 
odihnindu-se pentru a putea isprăvi în patru 
ceasuri ceea ce nu se putea face decât în 
zece. Viaţa economică, politică și socială 
trebui să fie concentrată, redusă la 
aparențele onorabile. De la teatre și 
cinematografe se vedeau adesea 
spectatoare ieșind înainte de sfârșitul actului, 
zorite parcă de presimţirea unui incendiu. 
Nu de puţine ori, pilotul care închisese 
în cupeul avietei o clientă în plină tinerete, 
deschidea la sosire ușa unei necunoscute pe care 
trebuia s-o sprijine ca să urce scările.” 








schimbă rapid societatea: „Viaţa tuturor 

deveni o mică viaţă de patru ceasuri pe zi. 
Începură să părăsească serviciile mai grele, punând 
suplinitori. Oarecare profesiuni pentru care bărbaţii 
cereau în zadar libera exercitare li se deschiseră 
acum fără opuneri.” De la o „propagandă sfioasă” 
menită să conducă la recâștigarea unora dintre 
drepturile de odinioară, iredenta masculină prinde 
curaj, naște conspirații sociale și pândește momentul 
unei decisive lovituri de stat. Revoluţia se și produce 
de altfel prin demiterea pașnică a „președintei 
republicii” și schimbarea guvernului, cel nou fiind 
„alcătuit în grabă din zece bărbaţi în cari se puneau 
mari speranţe”. Bărbaţii își reocupă locurile fruntașe 
în structura politico-administrativă a statului, 
cârciumile și cluburile de odinioară se redeschid 
prin lege. Femeile, în schimb, în cele patru ore de 
frumuseţe pe care le asigură preparatul, redescoperă 
plăcerea flirtului extraconjugal și „instituţia” amantului, 
făcându-i și pe soţi să redescopere gelozia. Treptat, 
se refac condiţiile care ar putea genera nostalgia 
pentru epoca de triumf a feminismului. Într-un 
acces de sinceritate, șeful guvernului recunoaște că 
„într-adevăr, guvernarea femeilor fusese o binefacere 
pentru țară. Energia lor de muncă, unită cu cinstea 
și devotamentul lor, ridicase Statul la o situaţie 
înfloritoare. Preparatul doctorului Fernando le 
deturnase această energie. Lipsită de el, gruparea 
feministă avea să reintre în acțiune cu toate șansele 
de succes. Poporul, asupra căruia îndeosebi epoca 
aceasta revărsase binefaceri, aștepta doar semnalul 
de luptă pentru readucerea femeilor la putere.” 
De teama „perspectivei grozave a feminismului 
din nou triumfător”, bărbaţii decid să închidă ochii 
la semnele trădărilor conjugale, așa cum au făcut-o, 
de altfel, de nenumărate ori de-a lungul istoriei. 


Ţin pătimașă a frumuseţii recucerite 





tânăr eunuc, șef al personalului Cancelariei Imperiale, inventa hârtia, 

care a intrat imediat în setul de comori al învăţaților și functionarilor 
publici, alături de tuș și de pensulă. Despre această invenţie vorbește și Leonardo 
da Vinci în fabula lui Hârtia și cerneala, în care apreciază cele două elemente 
drept o îngemănare istorică și binecuvântată. Despre hârtie, tot el mai spunea: 
cuvântul o poate mângâia sau asasina, depinde de mintea mânuitoare a penei. 
Ceva mai târziu (132 d.Hr.), Zhang Heng, astronom la Curtea Imperială, 
inventează primul detector de cutremure din lume, seismograful. 

Tot Dinastia Han l-a dat Chinei și lumii pe renumitul istoric și scriitor Sima 
Qian, care a semnat celebrul volum clasic Cronici istorice. El este considerat 
primul teoretician al economiei de piaţă, cu viziuni identice sau apropiate de cele 
ale britanicului Adam Smith, care i-a urmat însă după 1.800 de ani. Dinastia Han 
s-a mândrit și cu împărați de genul lui Wen Di (180-157 î.Hr.), pe care 
contemporanii l-au numit suveranul literat, datorită gustului său artistic rafinat și 


AnulV m 


E ra în anul 105 d.Hr., în timpul Dinastiei Han de Est, când Cai Lun, un 


nevoit să decretez... 


talentului poetic. El a înfiinţat și o mare bibliotecă imperială. Wen Di a mai intrat în 
istorie și pentru comportamentul său plin de modestie și politețe. Actele lui oficiale 
începeau cu: Eu, fiu umil al Cerului, care nu am atâta înțelepciune și virtute, sunt 


De la un alt împărat, Wu Di (141-87 î. Hr.), care a marcat Epoca de aura 
Dinastiei Han, să reținem aici doar abilităţile deosebite în politica externă. El a 
iniţiat ceea ce s-a chemat diplomația mireselor, în raporturile sale cu conducătorii 
triburilor nomade din Nord. Pe lângă darurile consistente, el le oferea acestora și 
tinere chinezoaice, inclusiv prințese, pentru a le deveni soţii. Se considera normal 
ca acestea să fie însoţite de un grup impresionant de servitori, gărzi de corp, 
dădace, profesori, saltimbanci și, desigur, spioni deghizați, care constituiau un 
prim nucleu de cultură și influenţă chineză. Este vorba, în fond, despre ceea ce 
istoricii chinezi numesc pacifism rațional, care decurge din concepţia confucianistă 
privind guvernarea prin virtute în vederea asigurării stabilităţii. 

alcic. Micul Paradis al României Mari — aşa 
IB: numește cartea semnată de Lucian Boia, 
apărută în anul 2014 la Editura Humanitas. 

Balcicul, Coasta de argint, cum a fost numit de boema 
[ie mara era un spectacol al mării și al cerului, undeva, 
la marginea Imperiului Otoman. Abia după câștigarea 
[in margn de război, după 1913, el trece sub administraţie 
românească, fiind descoperit, în primul rând, de pictori. Ca 
orice paradis, și Balcicul este pierdut, în 1940. Firește, nu la Balcic visau românii 
atunci când au anexat Cadrilaterul și nici nu s-au lăsat ușor ademeniţi de mare. 
Dar, începând cu 10 august 1914, curse regulate de vapoare a ali de trei 
ori pe săptămână legătura dintre 
Constanţa și Balcic. Chiar dacă 
orașul nu era luminat, iar străzile 
neîngrijite nu atrăgeau turiștii, „pictorii 
nu se lăsau intimidaţi de gropi. Prea 
erau îmbătaţi de culorile și exotismul 
locului. Ei sunt, de fapt, cei care 
au creat sau recreat Balcicul, l-au 
transfigurat în asemenea măsură, 
încât ne e greu să mai distingem 
între realitate și imaginar. Oare privim 
Balcicul cu ochii noștri sau îl vedem 
cu ochii lor?” (L. Boia). Primul dintre acești „creatori” pare a fi losif Iser, apoi 
Alexandru Satmary, Gheorghe Petrașcu, lon Theodorescu Sion. Tinerimea 
Artistică își deschide expoziţia, la 30 martie 1914, expunând peisaje din această 
nouă lume cu iz oriental: marea, plaja, stâncile, Geamia, căsuţele cu acoperișuri 
roșii agăţate de rocă, Cavarna, golful Varnei. Convertirea lui Tonitza se va petrece 
abia în 1933, când pictorul avea 47 de ani. 





vedere. „La 3 august 1915, orele 4 și jumătate după-amiaza, Balcicul are 

onoarea să primească vizita reginei Maria, însoțită de prințul moștenitor 
Carol și de prinţesa Elisabeta. Plimbarea reginei durează exact o oră. Merge până 
la țărm și bea o cafea la Restaurantul Carol. Apoi, la orele cinci și jumătate, cu 
întreaga suită, pleacă spre Bazargic, aid, d ala) CRIIRE IE ” (L. Boia) Revine 
în 1924, atât Sa 7 
de îndrăgostită 
de ţărmul 
stâncos, încât 
îşi construiește 
aici un adevărat 
paradis. De atunci 
a început mitul 
Balcicului. 
Boema artistică, 
politicienii, aduși 
mai ales de Eliza | 
Brătianu, scriitori, | i 
animatori culturali ruinat to 
vor străbate ge 
aceste ţinuturi, își E E 
vor construi vile de agrement pe stâncile țărmului, lăsând fiecare 
aici o parte din inima sa. În castelul ei de la Balcic, Regina Maria 
a lăsat inima ei, ca semn că acest pământ trebuie să aparțină 
României Mari. Așadar, Maria, Regina României (1875-1938), apare 
ca personaj central al cărții. Revăzând Balcicul cu ochi de artistă, 
la 9 octombrie 1924, așteptată de Satmary, ea se decide ca locul 
pe care l-a căutat toată viaţa în Italia pentru a respira în faţa mării 
să fie pe coasta stâncoasă. Satmary, ajutat de arhitectul Emil Guneș, 
începe schiţele pentru „casa turcească” de la Balcic, care va fi Cuibul 
liniștit: Tenha Juvah. Construcţia se realizează cu ajutorul armatei, 
care furnizează forța de muncă. Domeniul se îmbogățește cu noi 
achiziții. La 17 septembrie 1926, regina poate admira lucrarea practic | 
încheiată. Micul palat devine astfel reședința ei privilegiată, primește 
aici o parte a membrilor familiei, dar și prietenii, cea mai iubită fiind 


Număr ilustrat cu fotografii de la Balcic. 


A 
|: 1915, Regina Maria vizitează Balcicul, dar nu este dragoste la prima 

Horia BĂDESCU - scriitor, Cluj-Napoca 
Aureliu GOCI -— scriitor, București 

Gen. Mihail ORZEAȚĂ -— București 

Lilica VOICU-BREY -— prof. univ., Spania 
Cristian COCEA -— scriitor și ezoterist, Pitești 
Radu Ștefan VERGATTI — istoric, București 
Cristian BĂDILIȚĂ -— teolog și scriitor, Franţa 
Nicolae MELINESCU -— publicist, București 
Marian NENCESCU -— scriitor, București 
Dragoș VAIDA -— prof. univ., București 
Constanţa VAIDA HALIȚA -— arhitect, București 


Balcic 































Cella Delavrancea (1887-1991), fiica 
scriitorului, celebră pianistă, apoi sora ei, 
Henrieta Delavrancea Gibory (1894-1987), 
arhitecta Balcicului, apoi, evident, Octavian 
Moșescu, primarul orașului, dar și oameni 
politici. La 12 septembrie 1927, regina 
Maria îl găzduiește pe lonel Brătianu, 
prim-ministru, alături de soţia sa, Eliza 
Brătianu, și de administratorul domeniilor 
Coroanei, prinţul Barbu Știrbei. Prin crearea 
Universităţii stia de i lui la Balcic vor 

















veni scriitorii. Jean Bart, ca om al 
] mării, își cumpără un loc de casă, 
apoi lon Pillat cu soţia sa, pictorița 
Maria Brateș Pillat, își vor ridica 
| două vile. Vin și Emil Bucuţa, Camil 
iii:3A4 Petrescu, Jeni Acterian, Mihail 

îi Sebastian. Printre conferenţiarii 
ii Universităţii Libere din Balcic se 

E it] va număra, în 4 septembrie 1926, 

Nae aiiaaadi În urma călătoriei, va scrie eseul Marea. Alte personaje sunt 
primarul George Fotino, generalul Eugen Zwiedinek. 


exact în momentul când Balcicul românesc își încheia istoria. Lucian Boia 
recâștigă prin această carte o parte din paradisul pierdut, prin fotografii 
de epocă, documente și, mai ales, printr-o mare iubire față de locurile acestea 
legendare: „Pentru turism, Balcicul era, într-adevăr, splendid dăruit, atât prin 
pitorescul lui natural, cât și printr-un pitoresc uman, nu mai puţin bătător la ochi. 
In totul, era diferit, era altfel. Istorie, legendă, cine mai știe unde era adevărul? 
De fapt, translaţia spre legendă e un semn 
bun, un simptom de vitalitate. Rămâne cu 
noi doar acea parte a trecutului susceptibilă 
să stârnească imaginaţia. Balcicul este 
Balcic, tocmai fiindcă peste Balcicul real, 
> și transfigurându-, s-a așezat un Balcic 
„+4 imaginar.“ 


[e Pillat editează în 1940 volumul de poezii Balcic, ilustrat de soţia sa, 


Paul RADOVICI — prof. univ., București 
Marilena BARA -— publicist, București 
Paula ROMANESCU -— scriitor, București 
Maruca PIVNICERU -— scriitor, București 
Elis RAPEANU -— scriitor, București 

lon C. ȘTEFAN -— scriitor, București 

lonel NECULA - profesor, Tecuci 
Giampaolo TROTTA -— critic de artă, Italia 
lon PĂTRAȘCU -— diplomat, București 
Mircea OPRIȚĂ — scriitor, Cluj- Napoca 
Maria Mona VÂLCEANU -— scriitor, Pitești 

